Saturday 8 September 2018 2:05 am IST\nനമ്മുടെ മനസ്സിനെ കീഴ്‌പ്പെടുത്തുന്ന വികാരങ്ങളില് ഏറ്റവും പ്രധാനപ്പെട്ട ഒന്നാണ് ദേഷ്യം. ദേഷ്യം വരുമ്പോള് ചിന്താശക്തിയും ഓര്‍മശക്തിയും ആത്മനിയന്ത്രണവും നമുക്കു നഷ്ടമാകുന്നു. ആ സമയം നമ്മള് നമ്മളെത്തന്നെ മറന്നു പോകുന്നു. പി\nന്നെ എന്താണ് പറയുന്നതെന്നോ പ്രവര്‍ത്തിക്കുന്നതെന്നോ നമുക്കൊരു ബോധവുമില്ല.\nബാഹ്യസാഹചര്യങ്ങളും വ്യക്തികളും കാരണമാണല്ലോ നമ്മുടെ മനസ്സ് അസ്വസ്ഥമാകുന്നത്. ഇന്നു നമ്മുടെ മനസ്സിന്റെ റിമോട്ട്കണ്‍ട്രോള് മറ്റുള്ളവരുടെ കൈയ്യിലിരിക്കുകയാണ്. അവര്‍ക്കാവശ്യമുള്ളപ്പോള് അതിലെ ബട്ടണ് അമര്‍ത്തും. നമ്മളെ പ്രശംസിച്ചാല് നമ്മള് സന്തുഷ്ടരാകും. താഴ്ത്തിപ്പറഞ്ഞാല്, അസ്വസ്ഥരാകുകയും ചെയ്യും. അവര്‍ക്കറിയാം ഏതു വാക്കു പറഞ്ഞാല് നമ്മളെ പ്രകോപിപ്പിക്കാന് പറ്റുമെന്ന്. ഇങ്ങനെ മറ്റുള്ളവരുടെ ചുണ്ടിലാണ് നമ്മുടെ ജീവിതം. നമ്മുടെ മനസ്സിന്റെ നിയന്ത്രണം നമ്മുടെ കൈയ്യിലല്ല. ഈ തലത്തില് നിന്ന് ഉയരാത്തിടത്തോളം നമുക്ക് എന്നും ദുഃഖിക്കാനും\nതളരാനും മാത്രമേ കഴിയൂ.\nദേഷ്യപ്പെട്ട് എടുത്തുചാടി സ്വയം നരകം സൃഷ്ടിക്കുമ്പോള് നമ്മളെ ദേഷ്യം പിടിപ്പിക്കാനറിയാവുന്നവര് അതൊരു നേരമ്പോക്കായി കാണുന്നു. അവരുടെ കണ്ണില് നമ്മള് പമ്പര വിഡ്ഢികളാണെന്ന് നാം\nമനസ്സിലാക്കുന്നില്ല. ഇതു പറയുമ്പോള് അമ്മ ഒരു കഥ ഓര്‍ക്കുന്നു. ഒരാള് സ്ഥിരമായി പോകാറുള്ള ബാര്‍ബര്‍ഷോപ്പില് മുടി വെട്ടിക്കാന് ചെന്നു. ബാര്‍ബര് മുടി വെട്ടിത്തുടങ്ങി. എന്നിട്ടു പറഞ്ഞു, ''ഇന്നലെ നിങ്ങളുടെ അമ്മായിയമ്മയെ കണ്ടിരുന്നു. നിങ്ങളുടെ കൈയ്യിലുള്ളതെല്ലാം കള്ളപ്പണമാണെന്ന് അവര് പറഞ്ഞു.'' അതു കേട്ടതും അയാളുടെ മുഖം ചുമന്നു തുടിച്ചു. ''അവരങ്ങനെ പറഞ്ഞോ? അവരാണ് കള്ളി. എത്രയോ പേരുടെ അടുത്തുനിന്നും അവര് പണം കടം മേടിച്ചിട്ടുണ്ട്. ഒരു പൈസപോലും ആര്‍ക്കും തിരിച്ചുകൊടുത്തില്ല. അവരുടെ കടമെല്ലാം ഞാനാണ് കൊടുത്തുതീര്‍ത്തത്''. ഇത്രയും പറഞ്ഞിട്ടും ദേഷ്യമടങ്ങാതെ അയാള് പിന്നെയും അമ്മായിയമ്മയെ ചീത്തവിളിച്ചുകൊണ്ടിരുന്നു. ബാര്‍ബര് മുടിവെട്ടുന്നതു തുടര്‍ന്നു. അടുത്ത തവണ അയാള് അതേ ബാര്‍ബര്‍ഷോപ്പില് ചെന്നു. ബാര്‍ബര് അയാളെ കസേരയിലിരുത്തി കത്രിക കയ്യിലെടുത്ത് പറഞ്ഞു, ''ഇന്നലെ നിങ്ങളുടെ അമ്മായിയമ്മയെ കണ്ടു. നിങ്ങള് വീട്ടില് ഒരു പൈസപോലും ചെലവിനു കൊടുക്കാറില്ലെന്ന് അവര് പറഞ്ഞു.'' ഇതു കേട്ട് അയാള് ദേഷ്യം കൊണ്ട് അലറാന് തുടങ്ങി. ''ഇതു പറയാന് ആ താടകയ്‌ക്കെന്തു യോഗ്യതയാണുള്ളത്? അവരുടെ എല്ലാ ചെലവും ഞാനാണ് എടുക്കുന്നത്. വസ്ത്രങ്ങള് വാങ്ങിക്കൊടുക്കുന്നതും ഭക്ഷണത്തിനുള്ള പൈസ കൊടുക്കുന്നതും ഒക്കെ ഞാനാണ്.'' അലറിക്കൊണ്ട് അയാള് അമ്മായിയമ്മയെ ചീത്തവിളിച്ചുകൊണ്ടേയിരുന്നു. ബാര്‍ബര് മുടിവെട്ടിക്കൊണ്ടുമിരുന്നു. അടുത്തപ്രാവശ്യവും അയാള് അതേ ബാര്‍ബര്‍ഷോപ്പില്‍തന്നെ മുടിവെട്ടിക്കാന് ചെന്നു. കസേരയില്‍കയറി ഇരുന്ന ഉടനെ ബാര്‍ബര് അമ്മായിയമ്മയെപ്പറ്റി പറയാനാരംഭിച്ചു. അപ്പോള് അയാള് പറഞ്ഞു, ''നിങ്ങള് എപ്പോഴും എന്റെ അമ്മായിയമ്മയെപ്പറ്റി പറയുന്നതെന്തിനാണ്? ഇനി അവരെപ്പറ്റി ഒരക്ഷരം മിണ്ടിപ്പോകരുത്.'' ബാര്‍ബര് മറുപടി പറഞ്ഞു, ''അതേ, ഞാന് നിങ്ങളുടെ അമ്മായിയമ്മയെക്കുറിച്ചു പറയുന്നത് എന്റെ ജോലി വേഗം ചെയ്തുതീര്‍ക്കുവാന് വേണ്ടിയാണ്. അവരെപ്പറ്റി പറയുമ്പോള് നിങ്ങള്‍ക്കു നല്ലവണ്ണം ദേഷ്യം വരുമെന്നെനിക്കറിയാം. ദേഷ്യം വരുമ്പോള് നിങ്ങളുടെ മുടിയെല്ലാം വടിപോലെയാകും. അപ്പോള് എനിക്കു വേഗത്തില് മുടിവെട്ടാന് സാധിക്കും.''\nനമുക്കു ദേഷ്യം വരുമ്പോള് അതു നമ്മുടെ യജമാനനും നമ്മള് അതിന്റെ അടിമയുമാണ്. എന്നാല് ശരിയായ ജ്ഞാനവും ആത്മനിയന്ത്രണശീലവും ഉണ്ടെങ്കില് ഈ സ്ഥിതി മാറ്റുവാന് നമുക്കു കഴിയും. കോപം ഒരു ദൗര്‍ബ്ബല്യമാണെന്നു തിരിച്ചറിഞ്ഞാല് അതിനെ നിയന്ത്രിക്കാനുള്ള പരിശ്രമവും നമ്മുടെ ഭാഗത്തുനിന്നുണ്ടാവും.\nവാസ്തവത്തില് നമ്മള് ജീവിതത്തില് കണ്ടുമുട്ടുന്ന ഓരോ വ്യക്തിയും, വന്നുചേരുന്ന ഓരോ സാഹചര്യവും നമ്മുടെ ദുര്‍ബ്ബലതയെ പ്രതിഫലിപ്പിക്കുന്ന കണ്ണാടിയാണ്. കണ്ണാടി നോക്കി നമ്മുടെ മുഖത്തെ അഴുക്കു മാറ്റുന്നതുപോലെ നമ്മുടെ ദൗര്‍ബ്ബല്യങ്ങളെ അതിജീവിക്കാനുള്ള അവസരങ്ങളായി അത്തരം സാഹചര്യങ്ങളെ നമ്മള് പ്രയോജനപ്പെടുത്തുകയാണു വേണ്ടത്. മനസ്സിന്റെ പരിമിതികള് തിരിച്ചറിഞ്ഞ് നമ്മള് നമ്മളിലേയ്ക്കുയരണം.\nപലപ്പോഴും ഒരു നിമിഷത്തെ വിവേകമില്ലായ്മയാണ് മനുഷ്യബന്ധങ്ങളെ തകര്‍ക്കുന്നത്. മനോനിയന്ത്രണം ഇല്ലാത്തതാണ് ജീവിതത്തിലെ എല്ലാ വീഴ്ചകള്‍ക്കും കാരണം. ഇതു നമ്മുടെയെല്ലാം ദിവസവുമുള്ള അനുഭവമാണ്. എന്നാലും നമ്മള് പഠിക്കുന്നില്ല. അതുകൊണ്ട് കോപത്തെ മുളയിലേ നുള്ളിക്കളയണം.\nആദ്ധ്യാത്മികത മനസ്സിലാക്കിയാല് ദേഷ്യത്തെ നിയന്ത്രിക്കുന്നത് കുറേക്കൂടി എളുപ്പമാകും. ആരെങ്കിലും ദേഷ്യപ്പെട്ടാല് അതിനു കാരണം അയാളുടെ സ്വഭാവമാണ്, മാനസികദൗര്‍ബ്ബല്യമാണ് എന്നു ചിന്തിച്ചാല് നമുക്ക് ക്ഷമിക്കാന് കഴിയും. അല്ലെങ്കില് ഞാന് അയാളോട് തിരിച്ചെന്തിന് ദേഷ്യപ്പെടണം; ഞാന് ഈ ശരീരമല്ലല്ലോ, എനിക്കുതന്നെ വേദന ഉണ്ടാക്കുന്ന ഈ അഹങ്കാരത്തെയല്ലേ ഞാന് ജയിക്കേണ്ടത്, എന്നൊക്കെ വിചാരം ചെയ്താല് സമചിത്തത കാത്തുസൂക്ഷിക്കാന് കഴിയും.\nഎന്നാല് ബാഹ്യമായി ദേഷ്യം പ്രകടിപ്പിക്കേണ്ട സാഹചര്യങ്ങള് ഉണ്ടാകും. അത്തരം സാഹചര്യങ്ങളിലും നമ്മുടെ മനസ്സിന്റെ റിമോട്ട് കണ്‍ട്രോള് നമ്മുടെ കൈയ്യിലായിരിക്കണം. ആത്മനിയന്ത്രണം ഉള്ള ഒരാള്‍ക്ക് സ്വന്തം കൈയ്യിലെ ഉപകരണമെന്നോണം ക്രമേണ ദേഷ്യത്തെപ്പോലും ഇച്ഛാനുസരണം ഉപയോഗിക്കാന് സാധിക്കും.\nഅനുഭവങ്ങളെ സ്വാഗതം ചെയ്യുക\nഎന്റെ സ്വരൂപവും സ്വഭാവവും മനസ്സിലാക്കൂ (5-29)


വരുമാനവും തൊഴിലും പോകട്ടെ; പ്രകൃതിയെ രക്ഷിക്കാന് തായ്‌ലന്‍ഡ്, ഫിലിപ്പിന്‍സ് ബീച്ചുകള് അടയ്ക്കുന്നു\n8 April 2018 9:19 AM GMT\nപ്രശസ്തമായ തെക്ക് കിഴക്കന് ഏഷ്യന് ദ്വീപുകള് ഈ വര്‍ഷം അടയ്ക്കുന്നു. ഇക്കാലയളവില് സന്ദര്‍ശകര്‍ക്ക് ഇവിടേക്ക് പ്രവേശനവും ഉണ്ടായിരിക്കില്ല. ടൂറിസം വരുമാനവും പതിനായിരക്കണക്കിന് ആളുകള്‍ക്ക് ജോലി നഷ്ടവും ഉണ്ടാക്കുമെങ്കിലും മാറിക്കൊണ്ടിരിക്കുന്ന കാലാവസ്ഥയ്ക്കിടയില് പ്രകൃതിയെ സംരക്ഷിക്കുന്നതിനാണ് അധികൃതര് ഈ തീരുമാനത്തില് എത്തിയത്.\nലിയോണാര്‍ഡോ ഡി കാപ്രിയ അഭിനയിച്ച പ്രശസ്ത ചിത്രമായ ദി ബീച്ചിന്റെ ലൊക്കേഷനായ തായ്‌ലന്‍ഡിലെ മായാ ബേ ഈ വര്‍ഷം ജൂണ് മുതല് നാല് വര്‍ഷത്തേക്ക് അടയ്ക്കുകയാണ്. ഫിലിപ്പിന്‍സിലെ ബൊറക്കെ ദ്വീപ് ഏപ്രില് അവസാനം മുതല് ആറ് മാസത്തേക്ക് അടയ്ക്കുന്നുവെന്ന് അധികൃതര് വ്യക്തമാക്കി.\nദുര്‍ബ്ബലമായ ഒരു പരിസ്ഥിതിയാണ് ദ്വീപുകളില്. ഒരുപാട് ആളുകളെയോ, ബോട്ടില് നിന്നും ബീച്ച് ഫ്രെണ്ട് ഹോട്ടലുകളില് നിന്നുമുള്ള മലിനീകരണമോ ദ്വീപിന് താങ്ങാന് കഴിയില്ലെന്ന് ബാങ്കോങിലെ മറൈന് വിദഗ്ദന് തോണ് തംറോങ്‌നവസാവത് പറഞ്ഞു. "കടലിലെ ചൂടും ആളുകളുടെ തിക്കും തിരക്കും കാരണം പവിഴപ്പുറ്റുകള് നശിച്ചു കൊണ്ടിരിക്കുന്നു. അതുകൊണ്ട് തന്നെ പരിസ്ഥിതിക്ക് ഇവയെ വീണ്ടെടുക്കാന് ഇത്തരത്തില് ദ്വീപുകള് അടച്ചിടുകയാണ് മാര്‍ഗ്ഗം" - അദ്ദേഹം തോംസണ് റോയിറ്റേഴ്‌സ് ഫൗണ്ടേഷനോട് പറഞ്ഞു.\n"തായ്‌ലന്‍ഡിലെ പവിഴപ്പുറ്റുകള്, കൂടിക്കൊണ്ടിരിക്കുന്ന കടല് താപനിലയിലും സൂക്ഷ്മപരിശോധന നടത്താത്ത ടൂറിസം കൊണ്ടും പകുതിയില് കൂടുതല് നശിച്ചു." - തോണ് പറഞ്ഞു. പവിഴപ്പുറ്റുകളുടെ വീണ്ടെടുക്കലിനായി 22 മറൈന് പാര്‍ക്കുകളില്6മില്യണ് സന്ദര്‍ശകരെ മാത്രമേ അനുവദിക്കാവൂവെന്ന് അദ്ദേഹം ആവശ്യപ്പെട്ടു. ഇപ്പോള് 5.5 മില്യണ് സന്ദര്‍ശകരാണുള്ളതെന്ന് അദ്ദേഹം പറഞ്ഞു.\nഡസനോളം ഡൈവ് സൈറ്റുകളാണ് 2011ല് തായ്‌ലന്‍ഡില് പൂട്ടിയത്. ലോകത്തെ ഏറ്റവും വലിയ ഡൈവിംഗ് സൈറ്റായ ആന്‍ഡമാന് കടലിലെ ചൂട് കാലാവസ്ഥയും പവിഴപ്പുറ്റിന്റെ നശീകരണവുമാണ് ഈ ഡൈവിംഗ് സൈറ്റുകള് അടച്ചിടാന് കാരണം. 2016ല് ചില ദ്വീപുകളും പൂട്ടിയിരുന്നു. രാജ്യത്തെ ബീച്ചുകളില് റെക്കോര്‍ഡ് സന്ദര്‍ശകരാണ് എത്തിയത്. സന്ദര്‍ശകരുടെ ഈ ഒഴുക്ക് കൊണ്ട് 12 ശതമാനം പങ്കാണ് രാജ്യത്തിന്റെ വരുമാനത്തില് ഉണ്ടായത്. 38 മില്യണ് സന്ദര്‍ശകരെയാണ് സര്‍ക്കാര് ഈ വര്‍ഷം പ്രതീക്ഷിക്കുന്നത്.\nപവിഴപ്പുറ്റുകള്‍ക്ക് ഉണ്ടായ നാശനഷ്ടവും, മത്സ്യബന്ധ തൊഴിലാളികളുടെ വരുമാനം നഷ്ടപ്പെടുത്തുന്നതും തെക്ക് കിഴക്ക് ഏഷ്യ വഹിക്കും. കാലാവസ്ഥ മാറ്റത്തിന്റെ പ്രത്യാഘാതങ്ങള് ഏറ്റവും അനുഭവപ്പെടുന്നത് ഫിലിപ്പിന്‍സിലാണ്. ഇവിടുത്തെ പ്രശസ്തമായ വൈറ്റ് സാന്‍ഡ് ബീച്ചായ ബൊറാകെയില് രണ്ട് മില്യണ് സന്ദര്‍ശകരാണ് കഴിഞ്ഞ വര്‍ഷം എത്തിയത്. പ്രസിഡന്റ് റോഡ്രിഹോ ഡുട്ടെര്‍ട്ടെ കഴിഞ്ഞ മാസം ഇവിടെ സന്ദര്‍ശിച്ചപ്പോള് 'അഴുക്കുചാല്' എന്നാണ് ഇവിടുത്തെ വിശേഷിപ്പിച്ചത്. കടലിലേക്ക് നേരിട്ട് മാലിന്യങ്ങള് നിക്ഷേപിക്കുന്നത് കൊണ്ടാണ് അദ്ദേഹം ഇങ്ങനെ വിശേഷിപ്പിച്ചത്. തീരത്തോട് ചേര്‍ന്നുള്ള കെട്ടിടങ്ങള് പ്രകൃതിക്ക് ദോഷകരമാകുമെന്ന് അദ്ദേഹം മുന്നറിയിപ്പ് നല്‍കിയിരുന്നു. ഈ പ്രശ്‌നങ്ങള് കാരണം ദ്വീപ് ആറ് മാസത്തേക് അടച്ചിടണമെന്ന് കാട്ടി ഒരു നിവേദനം ഡുട്ടെര്‍ട്ടെയ്ക്ക് ലഭിച്ചു. ഈ നിവേദനം അദ്ദേഹം അംഗീകരിച്ചു.\n36000 ജോലിയാണ് ഇപ്പോള് നഷ്ടമാകുന്നതെന്ന് ടൂര് ഓപ്പറേറ്റുകള് പറയുന്നു. "പരിസ്ഥിതിയുടെ നല്ലതിന് സര്‍ക്കാരിന്റെ ഈ തീരുമാനത്തെ ഞങ്ങള് അംഗീകരിക്കുന്നു. എന്നാല് ദ്വീപ് മൊത്തത്തില് അടച്ചിടുന്നതില് ഞങ്ങള്‍ക്ക് എതിര്‍പ്പാണ്." - ഫിലിപ്പിന് ട്രാവല് ഏജന്‍സി അസോസിയേഷന് പറഞ്ഞു.\nടൂറിസം പ്രധാനപ്പെട്ടതാണ്. എന്നാല് ഈ സ്ഥലങ്ങളൊക്കെ ഭാവി തലമുറകള്‍ക്ക് വേണ്ടി സംരക്ഷിക്കപ്പെടണം എന്ന ചിന്ത തന്നെയാണ് ഈ അടച്ചിടലുകള്‍ക്ക് പിന്നില്.\nbeach ClimateChange coastalecosystem environmentalprotection mayabay pollution tourism


റൂഫ് പ്ലാസ്റ്ററിങ്ങിൽ ഈ കാര്യങ്ങൾക്ക് കൂടുതൽ ശ്രദ്ധ നൽകിയാൽ വീട് ചോർന്നൊലിക്കുമെന്ന പേടി വേണ്ട. - Kolo\nമുൻകാലങ്ങളെ അപേക്ഷിച്ച് നമ്മുടെ നാട്ടിൽ ഇന്ന് കൂടുതലായും കോൺക്രീറ്റിൽ തീർത്ത വീടുകളാണ് നിർമിക്കുന്നത്. പണ്ട് ഓടിട്ട വീടുകളിൽ ഒരു പ്രധാന പ്രശ്നമായി ഉണ്ടായിരുന്നത് മഴക്കാലത്തുള്ള ചോർച്ചയായിരുന്നു.\nഅതിന് ഒരു പരിഹാരമെന്നോണം കോൺക്രീറ്റ് വീടുകൾ നിർമിക്കാൻ തുടങ്ങിയെങ്കിലും ഇപ്പോഴും മാറ്റമൊന്നും വന്നിട്ടില്ല എന്നതാണ് എടുത്തുപറയേണ്ട വസ്തുത.\nപണ്ടത്തെ വീടുകളിൽ ഉണ്ടായിരുന്നതു പോലെ വെള്ളം നേരിട്ട് താഴേക്ക് ചോരുകയല്ല ചെയ്യുന്നത്.അതിനുപകരമായി വെള്ളം കെട്ടിനിന്ന് ലീക്കേജ് പ്രശ്നങ്ങൾ ഉണ്ടാവുകയും അത് ഭിത്തികളിൽ ആഴ്ന്നിറങ്ങി വിള്ളലുകൾ വരാനുള്ള സാധ്യതയുമാണ് കാണുന്നത്.\nഇതിനുള്ള പ്രധാന കാരണം റൂഫ് നല്ല രീതിയിൽ പ്ലാസ്റ്ററിംഗ് ചെയ്യാത്തതാണ്. അതുകൊണ്ടുതന്നെ ഒരു വീടിന് റൂഫ് പ്ലാസ്റ്ററിങ് ചെയ്യുമ്പോൾ തീർച്ചയായും ശ്രദ്ധിക്കേണ്ട ചില കാര്യങ്ങളുണ്ട്. അത് വിശദമായി മനസ്സിലാക്കാം.\nറൂഫ് പ്ലാസ്റ്ററിങ് ചെയ്യേണ്ട രീതി\nവീടിന്റെ കോൺക്രീറ്റ് വർക്കുകൾ പൂർത്തിയായ ശേഷം ഷട്ടർ എടുത്ത് മാറ്റിയതിനുശേഷം പെട്ടെന്ന് തന്നെ ചെയ്യേണ്ട ഒരു വർക്കാണ് റൂഫ് പ്ലാസ്റ്ററിംഗ്.\nസാധാരണയായി വാർപ്പ് കഴിഞ്ഞ് ഉടനെ തന്നെ റൂഫ് പ്ലാസ്റ്ററിങ് ചെയ്യുമ്പോൾ ടെറസിന് മുകളിൽ പായൽ,പൂപ്പൽ എന്നിവ പോലുള്ള പ്രശ്നങ്ങൾ ഒന്നും ഉണ്ടാകാറില്ല. അതു കൊണ്ട് കോൺക്രീറ്റും പ്ലാസ്റ്റർ വർക്കും തമ്മിൽ പെട്ടെന്ന് സംയോജിച്ച് നല്ല രീതിയിൽ സെറ്റ് ആവും.\nറൂഫ് പ്ലാസ്റ്ററിംഗ് ചെയ്യുന്നതിനു മുൻപായി\nവാട്ടർ പ്രൂഫിങ് ചെയ്യാൻ ഉദ്ദേശിക്കുന്നുണ്ട് എങ്കിൽ അത് ചെയ്യേണ്ടത് റൂഫ് പ്ലാസ്റ്ററിങ്ങിന് തൊട്ടു മുൻപായാണ്. വിപണിയിൽ വ്യത്യസ്ത ബ്രാൻഡുകളുടെ വാട്ടർപ്രൂഫിങ് മെറ്റീരിയലുകൾ ഇപ്പോൾ സുലഭമായി ലഭിക്കുന്നുണ്ട്.\nഇതിൽ നിന്ന് ഏറ്റവും മികച്ച ഒരു ബ്രാൻഡ് തിരഞ്ഞെടുക്കുക എന്നതിലാണ് പ്രാധാന്യം. തിരഞ്ഞെടുക്കുന്ന ചാന്ത് റൂഫ് സ്ലാബിലേക്ക് അപ്ലൈ ചെയ്ത് നൽകുകയാണ് വേണ്ടത്.\nവാട്ടർപ്രൂഫിങ് വർക്കുകൾ ചെയ്യുമ്പോൾ വളരെയധികം ശ്രദ്ധ നൽകേണ്ടത് റൂഫിന്റെ വൃത്തിക്ക് തന്നെയാണ്. എന്നാൽ പലരും റൂഫ് പ്ലാസ്റ്ററിങ് വർക്കിന് വലിയ പ്രാധാന്യം നൽകാറില്ല.\nവീടിന്റെ എല്ലാ വർക്കുകളും പൂർത്തിയായി ഏറ്റവും അവസാനം ചെയ്യേണ്ട ഒരു വർക്ക് എന്ന രീതിയിലാണ് റൂഫ് പ്ലാസ്റ്ററിംഗ് ചെയ്യുന്നത്.\nഇങ്ങിനെ ചെയ്യുമ്പോൾ റൂഫിൽ പായൽ പറ്റി പിടിക്കുകയും, പണിയുടെ അവശിഷ്ടങ്ങൾ ഉണ്ടാവുകയും ചെയ്യും.\nഇതിനുമുകളിൽ പ്ലാസ്റ്റർ ചെയ്യുന്നതു കൊണ്ട് യാതൊരുവിധ ഗുണവുമില്ല. റൂഫ് പ്ലാസ്റ്ററിംഗ് ചെയ്യുന്നതിന് മുമ്പായി റൂഫ് നല്ലപോലെ അടിച്ചു വൃത്തിയാക്കി കഴുകി ഇടണം.\nറൂഫ് പ്ലാസ്റ്ററിങ് ചെയ്യാൻ മെറ്റീരിയൽ തിരഞ്ഞെടുക്കുമ്പോൾ.\nറൂഫിന് മുകളിൽ പ്ലാസ്റ്ററിങ് വർക്കുകൾ ചെയ്യുന്നതിന് ഏറ്റവും നല്ല മെറ്റീരിയൽ പുഴമണൽ തന്നെയാണ്.\nഇപ്പോഴത്തെ സാഹചര്യത്തിൽ നല്ല ക്വാളിറ്റിയിൽ ഉള്ള പുഴമണൽ നമ്മുടെ നാട്ടിൽ ലഭിക്കുക എന്നത് അത്ര എളുപ്പമുള്ള കാര്യമല്ല. അതുകൊണ്ട് അതിനുപകരമായി ഉപയോഗപ്പെടുത്താവുന്ന ത എംസാൻഡ് മെറ്റീരിയൽ ആണ്.\nറൂഫ് പ്ലാസ്റ്റർ ചെയ്യുമ്പോൾ പലരും സ്ലോപ്പിന് വലിയ പ്രാധാന്യം നൽകാറില്ല. കോൺക്രീറ്റ് ചെയ്യുന്ന സമയത്ത് തന്നെ സ്ലോപ്പുകൾ കൃത്യമായി നൽകിയില്ല എങ്കിൽ പിന്നീട് പ്രശ്നങ്ങൾ നേരിടേണ്ടിവരും.\nഇത് വെള്ളം കെട്ടി നിൽക്കുന്ന അവസ്ഥ ഉണ്ടാക്കുന്നതിനും പിന്നീട് ലീക്കേജ് ആയി മാറുന്നതിനും കാരണമാകാറുണ്ട്. 1000 സ്ക്വയർ ഫീറ്റ് വലിപ്പത്തിലുള്ള ഒരു സ്ലാബ് ആണ് പ്ലാസ്റ്ററിങ് ചെയ്യുന്നത് എങ്കിൽ അതിനെ രണ്ടോ മൂന്നോ വിഭാഗങ്ങളായി തരം തിരിക്കണം. അതിനുശേഷം വെള്ളം ഒഴുകിപ്പോകേണ്ട ഭാഗങ്ങൾ ഏതെല്ലാമാ ണെന്ന് കൃത്യമായി വേർതിരിച്ച് നൽകുക.സ്ലോപ് കൊടുക്കുമ്പോൾ അതിൽ നിന്നും പോകുന്ന വെള്ളം മഴവെള്ളസംഭരണി നിർമ്മിച്ച് അതിലേക്ക് ഒഴുകുന്ന രീതിയിൽ സെറ്റ് ചെയ്ത് നൽകാവുന്നതാണ്.\nകോൺക്രീറ്റ്, റൂഫ് പ്ലാസ്റ്റർ എന്നിവ തമ്മിൽ നല്ല ഒരു ബന്ധം നൽകുന്നതിന് ഏതെങ്കിലുമൊരു അക്രലിക് ബോണ്ട് പ്ലാസ്റ്ററിംഗ് മെറ്റീരിയലിൽ ആഡ് ചെയ്ത് നൽകാവുന്നതാണ്.\nപാസ്റ്ററിംഗ് വർക്ക് ചെയ്താലും ഉണ്ടാകുന്ന വിള്ളലുകൾ\nനല്ല രീതിയിൽ പ്ലാസ്റ്ററിങ് വർക്ക് പൂർത്തിയായി കഴിഞ്ഞാലും പലപ്പോഴും റൂമിൽ ചെറിയ രീതിയിലുള്ള വിള്ളലുകൾ കാണാറുണ്ട്. ഇതിനുള്ള പ്രധാന കാരണം റൂഫിന് കൂടുതൽ ഫിനിഷ് ലഭിക്കുന്നതിനുവേണ്ടി ഗ്രൗട്ടു കൾ നൽകുന്നതാണ്. അങ്ങിനെ ചെയ്യുന്നത് വഴി നല്ലപോലെ ചൂട് അടിക്കുമ്പോൾ പ്ലാസ്റ്റർ പുറത്തേക്ക് വരുന്നതിന് കാരണമാകുന്നു. അതുകൊണ്ടുതന്നെ റൂഫ് പ്ലാസ്റ്ററിങ് ചെയ്ത് അതിനുമുകളിൽ ഗ്രൗട്ട് വർക്കുകൾ ചെയ്യുന്നത് ഗുണത്തെക്കാൾ കൂടുതൽ ദോഷമാണ് ഉണ്ടാക്കുന്നത്.\nവീട് നിർമ്മിക്കുമ്പോൾ റൂഫ് പ്ലാസ്റ്ററിംഗ് ചെയ്യുന്നതിനു മുൻപായി ഈ കാര്യങ്ങളെല്ലാം ശ്രദ്ധിക്കുകയാണെങ്കിൽ പിന്നീട് ചോർച്ച,ലീക്കേജ് പോലുള്ള പ്രശ്നങ്ങൾ നേരിടേണ്ടി വരില്ല.\nTagged Home construction, roof tile


Jul 31, 2020, 08:34 pm IST\nതിരുവനന്തപുരം: നാളെ ആരംഭിക്കാനിരുന്ന കെഎസ്‌ആര്‍ടിസിയുടെ ദീര്‍ഘ ദൂര സര്‍വീസുകള് റദ്ദാക്കി. കെഎസ്‌ആര്‍ടിസി ദീര്‍ഘ ദൂര സര്‍വീസുകള് ഉടന് ഉണ്ടാകില്ല. ആരോഗ്യ വകുപ്പ് നല്‍കിയ മുന്നറിയിപ്പിനെ തുടര്‍ന്നാണ് തീരുമാനം. കൂടുതല് പരിശോധനകള്‍ക്ക് ശേഷം മാത്രം സംസ്ഥാനത്തിനകത്തുള്ള ദീര്‍ഘ ദൂര സര്‍വ്വീസുകള് ആരംഭിച്ചാല് മതി എന്നാണ് തീരുമാനം. സര്‍വീസുകള് നാളെ മുതല് ആരംഭിക്കാനായിരുന്നു നേരത്തെ തീരുമാനിച്ചിരുന്നത്.\nകൊറോണ പശ്ചാത്തലത്തില് ഇനി പുതിയൊരു അറിയിപ്പ് വരുന്നത്ത് വരെ ദീര്‍ഘ ദൂര യാത്രകള് വേണ്ട എന്നാണ് നിലവിലെ സാഹചര്യം. കൂടാതെ ഇന്നത്തെ കൊറോണ രോഗികളുടെ കണക്കും വര്‍ദ്ധിച്ചു. അതിനാല് ഇപ്പോഴത്തെ സാഹചര്യത്തില് യാത്രകള് പരിമിതപ്പെടുത്തുകയാണ് ലക്ഷ്യം എന്നാണ് ആരോഗ്യവകുപ്പിന്റെ നിര്‍ദ്ദേശം.\nTags: ksrtchealth departmentMAIN\n'പാര്‍ട്ടിയുടെ പതനത്തിനിടയാക്കിയത് രണ്ടാം യുപിഎ സര്‍ക്കാരിന്‍റെ വീഴ്ച'; സോണിയ വിളിച്ച രാജ്യസഭ എംപിമാരുടെ യോഗത്തില് നേതാക്കള് തമ്മില് തമ്മിലടി


30 കിലോ കുറച്ച് കൂടുതൽ സുന്ദരിയായി സാനിയ മിർസ; പിന്നിലെ രഹസ്യം ഇതെന്നും താരം | Sania Mirza | Celebrity Weight loss\n30 കിലോ കുറച്ച് കൂടുതൽ സുന്ദരിയായി സാനിയ മിർസ; പിന്നിലെ രഹസ്യം ഇതെന്നും താരം\nമനോരമ ലേഖകൻ December 10, 2019 02:46 PM IST\nഇന്ത്യയുടെ അഭിമാന ടെന്നീസ് താരം സാനിയ മിർസയുടെ പുതിയ ലുക്ക് ഏറ്റെടുത്ത് ആരാധകർ. നല്ല തടിച്ച ശരീരപ്രകൃതിയിൽ നിന്ന് മെലിഞ്ഞുണങ്ങിയ ലുക്കിലുള്ള ഫോട്ടോകളാണ് സാനിയ സോഷ്യൽ മീഡിയയിൽ പങ്കുവച്ചത്. എങ്ങനെ ഇത്രപെട്ടെന്ന് ഈ രൂപമാറ്റം വരുത്തി എന്നാണ് ആരാധകർക്ക് അറിയേണ്ടത്. പ്രസവശേഷം 87 കിലോ ഭാരമുണ്ടായിരുന്ന സാനിയ 30 കിലോയാണ് മാസങ്ങൾ കൊണ്ട് കുറച്ചത്. ഇപ്പോൾ 57 കിലോയാണ് ശരീരഭാരം.\n2018 ഒക്ടോബറിലാണ് സാനിയ ഒരാൺകുഞ്ഞിന് ജന്മം നൽകിയത്. ഗർഭകാലത്ത് ഡയറ്റ് ഉപേക്ഷിച്ച സാനിയ ഇഷ്ടമുള്ള ഭക്ഷണം കഴിച്ച് നന്നായി വണ്ണം വച്ചിരുന്നു. തൊണ്ണൂറു കിലോയ്ക്കടുത്ത് എത്തിയിരുന്നു ശരീരഭാരം.\nപ്രസവശേഷം 15-ാം നാൾ തൊട്ട് വ്യായാമങ്ങൾ തുടങ്ങി. ആദ്യം ചെറിയ രീതിയിലാണ് വ്യായാമം ആരംഭിച്ചത്. പിന്നീട് ജിമ്മിൽ പോയിത്തുടങ്ങി. ഭക്ഷണത്തിൽ കടുത്ത നിയന്ത്രണം വരുത്തി. സാനിയയുടെ കഠിനമായ ജിം വർക്ക്ഔട്ട് ചിത്രങ്ങളും വിഡിയോകളും സോഷ്യൽ മീഡിയയിൽ വൈറലായിരുന്നു.\nപ്രസവശേഷമുള്ള ആദ്യത്തെ അഞ്ചു മാസം കൊണ്ട് 20 കിലോയാണ് താരം കുറച്ചത്. പിന്നീട് മൂന്നു മാസങ്ങൾ കൊണ്ട് 10 കിലോ കൂടി കുറച്ചു. കഠിനാധ്വാനത്തിലൂടെയാണ് സാനിയ ഇപ്പോഴത്തെ ലുക്കിൽ എത്തിയിരിക്കുന്നത്. കഠിനാധ്വാനമുണ്ടെങ്കിൽ ശരീരഭാരമൊക്കെ നിഷ്പ്രയാസം കുറയ്ക്കാമെന്നു തെളിയിക്കുകയാണ് സാനിയ. അതുപോലെ പ്രസവശേഷം വന്ന തടി കുറയില്ലെന്ന് ഓർത്ത് സങ്കടപ്പെടുന്നവർക്ക് മാതൃകയാക്കാവുന്നതാണ് സാനിയയുടെ ഈ മാറ്റം.\nEnglish Summary: Weight loss Fitness tips of Indian Tennis Player Sania Mirza


ഷാളും ബെഡ്ഷീറ്റും കൊണ്ട് കടലും മരവും തീർത്ത് കുഞ്ഞാവയ്ക്കായി അമ്മയുടെ ഫോട്ടോഷൂട്ട് ! | Photo shoot | aadi | Viral\nഷാളും ബെഡ്ഷീറ്റും കൊണ്ട് കടലും മരവും തീർത്ത് കുഞ്ഞാവയ്ക്കായി അമ്മയുടെ ഫോട്ടോഷൂട്ട് !\nമനോരമ ലേഖകൻ July 25, 2020 12:36 PM IST\nയാമിയെ കണ്ടാൽ ആദി ചിരിക്കും. അതോടെ, ഫോട്ടോ ഉഷാറാകും.\nകുഞ്ഞിന്റെ മൂഡനുസരിച്ചിരിക്കും ഫോട്ടോ എടുക്കാനെടുക്കുന്ന സമയം\nകുഞ്ഞു ജനിച്ച ദിവസം മുതലുള്ള ഫോട്ടോകൾ ഓർമച്ചെപ്പിൽ സൂക്ഷിക്കണമെന്ന് ഏതൊരു മാതാപിതാക്കളും ആഗ്രഹിക്കുന്ന കാര്യമാണ്. എന്നാൽ ജീവിതത്തിരക്കുകൾ കൂടുമ്പോൾ ഈ ആഗ്രഹം പലപ്പോഴും ആഗ്രഹം മാത്രമായി അവശേഷിക്കുന്നു. എന്നാൽ ഫോട്ടോഗ്രാഫിയിൽ അല്പം താല്പര്യവും ക്രിയേറ്റിവിറ്റിയും കൂടുതലുമുള്ള ഈ അമ്മ തന്റെ ആഗ്രഹങ്ങൾക്ക് ഒരിക്കലും ബൈ പറഞ്ഞില്ല.\nഒമാനിൽ താമസമാക്കിയ കോട്ടയംകാരിയായ ഗായത്രി സുശീലൻ തന്റെ മകൻ ആദി അരുൺദേവിനെ വച്ച് നടത്തിയ ഫോട്ടോഷൂട്ട് ഇപ്പോൾ സോഷ്യൽ മീഡിയയിൽ വൈറലാണ്. മകൻ ജനിച്ച അന്നു മുതൽ വളർച്ചയുടെ ഓരോ ഘട്ടവും കാണാനായി ഗായത്രി ഫോട്ടോകൾ എടുത്തു സൂക്ഷിക്കുമായിരുന്നു. എന്നാൽ മാസത്തിൽ ഒരിക്കൽ ഒരു വെറൈറ്റി ഫോട്ടോഷൂട്ട് നടത്തും. അത്തരത്തിൽ നടത്തിയ ഫോട്ടോഷൂട്ടിന്റെ ചിത്രങ്ങളാണ് ഇപ്പോൾ വൈറലാകുന്നത്.\nഊഞ്ഞാൽ ആടുന്ന രൂപത്തിലും മൗഗ്ലിയുടെ വേഷത്തിലും കടലിൽ നീന്തിക്കളിക്കുന്നതായും ബീച്ചിൽ കാറ്റ് കൊള്ളുന്നതായുമൊക്കെയുള്ള ആദിയുടെ ചിത്രങ്ങളാണ് അമ്മ എടുത്തിരിക്കുന്നത്. എന്നാൽ ഒന്നര വയസ് മാത്രം പ്രായമുള്ള ആദി, ഈ ചിത്രങ്ങൾ എടുക്കുന്നതിനായി ബീച്ചിലും മരക്കൊമ്പത്തും ഒന്നും പോയിട്ടില്ല, എല്ലാം 'അമ്മ ഗായത്രിയുടെ ക്രിയേറ്റിവിറ്റിയാണ്.\nവീട്ടിൽ ലഭ്യമായ വസ്തുക്കൾ ഉപയോഗിച്ചാണ് ഫോട്ടോയ്ക്കുള്ള ലൊക്കേഷൻ ഉണ്ടാക്കിയിരിക്കുന്നത്. പല നിറങ്ങളിലുള്ള ഷാളുകളും ബെഡ്ഷീറ്റുകളുമാണ് ലൊക്കേഷൻ ഉണ്ടാക്കാനായി പ്രധാനമായും ഉപയോഗിച്ചിരിക്കുന്നത്. ഇതിനെല്ലാം അമ്മയ്ക്ക് സഹായിയായി കൂടെയുള്ളത് ആദിയുടെ കുഞ്ഞേച്ചിയായ യാമിയാണ്. യാമിയെ കണ്ടാൽ ആദി ചിരിക്കും. അതോടെ, ഫോട്ടോ ഉഷാറാകും.\nഎന്നാൽ കണ്ട് ആസ്വദിക്കുന്ന പോലെ അത്ര എളുപ്പമല്ല ഫോട്ടോകൾ എടുക്കുകയെന്നത്. അതിനു പിന്നിൽ ഗായത്രിയുടെ മണിക്കൂറുകൾ നീളുന്ന പരിശ്രമമുണ്ട്. കുഞ്ഞിന്റെ മൂഡനുസരിച്ചിരിക്കും ഫോട്ടോ എടുക്കാനെടുക്കുന്ന സമയം. എന്നിരുന്നാലും ഒരു മാസം പോലും വിട്ടു പോകാതെ വ്യത്യസ്തമായ ഫോട്ടോകൾ ഗായത്രി എടുക്കുകതന്നെ ചെയ്തു.\n‘പെട്ടെന്ന് തോന്നി എടുത്ത ഫോട്ടോസ് അല്ല ഇതെല്ലാം. ഫോട്ടോഗ്രാഫിയോട് ഇഷ്ടം ഉള്ളതുകൊണ്ടാകാം മോനെ ഗർഭിണിയായപ്പോൾ മനസ്സിൽ ഇങ്ങനെ ഫോട്ടോസ് എടുക്കണം എന്ന ആഗ്രഹം കയറിക്കൂടിയതാണ്. ഓരോ ആശയങ്ങൾ ഓരോന്ന് തോന്നുമ്പോൾ, അല്ലെങ്കിൽ എവിടേലും കാണുമ്പോൾ അത് ഫോണിൽ മറക്കാതെ കുറിച്ച് വയ്ക്കുമാരുന്നു. പിന്നെ മോൻ ജനിച്ചു ഓരോ മാസം തികയുമ്പോളും മോനെ വച്ചു ഓരോ ആശയങ്ങളും ഫോട്ടോ എടുക്കുമായിരുന്നു. എന്നാൽ മോൻ ഫോട്ടോ എടുക്കാൻ ഒട്ടും സഹകരിക്കില്ല. അപ്പോൾ മൊബൈലിൽ എടുത്താൽ കുറച്ചുകൂടെ എളുപ്പമായിത്തോന്നി. അതിനാൽ മിക്ക ഫോട്ടോകളും മൊബൈലിൽ ആണ് എടുത്തത്’ ഗായത്രി പറയുന്നു .\nഷോളുകൾ, ബെഡ്ഷീറ്റ് എന്നിവയ്ക്ക് പുറമെ വീട്ടിൽ ലഭ്യമായ കളിപ്പാട്ടങ്ങൾ, മറ്റ് ഉപകരണങ്ങൾ, എന്നിവയെല്ലാം ഉപയോഗിച്ചായിരുന്നു ഫോട്ടോഷൂട്ട്. കുറഞ്ഞത് 100 ചിത്രങ്ങൾ എടുക്കുമ്പോഴാണ് ഒരെണ്ണം ഭംഗിയായി കിട്ടുക. ഫോട്ടോ എടുക്കുന്ന സമയത്ത് ഉണ്ടാകുന്ന സ്ട്രെസ് എല്ലാം നല്ല ഒരു ഫോട്ടോ കിട്ടുന്നതോടെ മാറും. അതിനാൽ ഗായത്രി തന്റെ ഫോട്ടോ പിടുത്തം തുടരുന്നു. അമ്മയുടെ ഇഷ്ടങ്ങൾക്കൊത്ത് പോസ് ചെയ്ത് കുഞ്ഞു ആദി ചിരിച്ചുകൊണ്ടേയിരിക്കുന്നു.\nEnglish Summary : Variety photo shoot of kid Aadi by his mother Gayathri Susheelan


രാഹുലും പ്രിയങ്കയും വീണ്ടും കേരളത്തിലേക്ക് ; രണ്ട് ദിവസം പ്രചാരണം - Express Kerala\nരാഹുലും പ്രിയങ്കയും വീണ്ടും കേരളത്തിലേക്ക് ; രണ്ട് ദിവസം പ്രചാരണം\nPolitics April 15, 2019 | Published by : Express Kerala Network\nതിരുവനന്തപുരം : കോണ്‍ഗ്രസ് അധ്യക്ഷന് രാഹുല്‍ഗാന്ധി ഇന്ന് കേരളത്തിലെത്തും. വൈകിട്ട് തിരുവനന്തപുരത്ത് എത്തുന്ന രാഹുല് ചൊവ്വാഴ്ച രാവിലെ 10 ന് മാവേലിക്കര മണ്ഡലത്തിലെ പത്തനാപുരത്തും, 11.30 ന് പത്തനംതിട്ടയിലും, വൈകിട്ട്4ന് ആലപ്പുഴയിലും പ്രസംഗിക്കും.6മണിക്കാണ് തിരുവനന്തപുരത്തെ പൊതുസമ്മേളനം.\nബുധനാഴ്ച രാവിലെ 7.30ന് കണ്ണൂര് സാധു ഓഡിറ്റോറിയത്തില് വച്ച് കാസര്‍ഗോഡ്, കണ്ണൂര്, കോഴിക്കോട് ജില്ലകളിലെ യുഡിഎഫ് നേതാക്കളുമായി ചര്‍ച്ച നടത്തും. തുടര്‍ന്ന് സ്വന്തം മണ്ഡലമായ വയനാട് പ്രചാരണം നടത്തും. രാവിലെ ബത്തേരിയിലും തിരുവമ്പാടിയിലും വൈകിട്ട് വണ്ടൂരും തൃത്താലയിലുമാണ് പൊതുപരിപാടികള്.\nഅന്തരിച്ച മുന്‍മന്ത്രി കെ.എം മാണിയുടെ വസതിയും രാഹുല് സന്ദര്‍ശിക്കും. 16ന് രാത്രി കണ്ണൂരില് തങ്ങുന്ന രാഹുലിന് പിറ്റേന്ന് കണ്ണൂരില് തന്നെയാണ് ആദ്യ പരിപാടി. റോഡ് ഷോയിലടക്കം പങ്കെടുത്ത ശേഷം വയനാട്ടിലേക്ക് തിരിക്കും. തിരുനെല്ലി ക്ഷേത്ര ദര്‍ശനത്തിന് ശേഷം സുല്‍ത്താന് ബത്തേരിയിലെ തെരഞ്ഞെടുപ്പ് യോഗത്തെ അഭിസംബോധന ചെയ്യും. തുടര്‍ന്ന് തിരുവമ്പാടി, വണ്ടൂര്, തൃത്താല എന്നിവിടങ്ങളിലും തെരഞ്ഞെടുപ്പ് റാലികളെ രാഹുല് അഭിസംബോധന ചെയ്യും.\nശനിയാഴ്ച കേരളത്തിലെത്തുന്ന പ്രിയങ്ക ഗാന്ധി രണ്ട് ദിവസം വയനാട്ടിലെ വിവിധ ഇടങ്ങളില് പ്രചാരണം നടത്തും. 20ന് കേരളത്തിലെത്തുന്ന പ്രിയങ്ക വയനാട്ടില് കര്‍ഷകരുമായും ആദിവാസികളുമായും കൂടിക്കാഴ്ച നടത്തും. ചില കുടുംബ യോഗങ്ങളില് കൂടി പങ്കെടുത്ത ശേഷം 21ന് ഏറനാട്, നിലമ്പൂര് എന്നിവിടങ്ങളില് കേന്ദ്രീകരിക്കും. അന്ന് റോഡ് ഷോയും സംഘടിപ്പിക്കാനാണ് കെ.പി.സി.സി തീരുമാനം.\nകണ്ടില്ലേ ഇതാണ് അവസ്ഥ, ഞങ്ങളുടെ സുരക്ഷ ആര് നോക്കും? കേന്ദ്ര സര്‍ക്കാരിനെതിരെ വദ്ര\nകുറ്റകൃത്യങ്ങള് തടയുന്നതില് യോഗി സര്‍ക്കര് പരാജയപ്പെട്ടു; രൂക്ഷ വിമര്‍ശനവുമായി പ്രിയങ്ക ഗാന്ധി\nകോന്നിയിലെ ബിജെപി സ്ഥാനാര്‍ത്ഥി കെ സുരേന്ദ്രനെതിരെ കളക്ടര്‍ക്ക് പരാതി


India ൽചെലവേറിയ ആംകെട്ടെ ബാഗ്‌സ് | PriceDekho.com\nExpensive ആംകെട്ടെ ബാഗ്‌സ് ൽ _ചൊഉംത്ര്യ്_നമെ_വില\nExpensive ആംകെട്ടെ ബാഗ്‌സ്India 2019 ൽ\nവാങ്ങുക ചെലവേറിയ India ൽ ബാഗ്‌സ് ന് 19 Jan 2019 പോലെ Rs. 839 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ആംകെട്ടെ ബാഗ് ആംകെട്ടെ നിയോ കൂൾ ന്ക൧൦൧ Rs. 569 വിലയുള്ള.\nവില ആംകെട്ടെ ബാഗ്‌സ്\n2 രൂപ അധികമായി ലഭിക്കില്ല ആംകെട്ടെ ബാഗ്‌സ് ഉണ്ട്. 503. ഉയർന്ന നിരക്കുള്ള ഉൽപ്പന്നം India ൽ Rs. 839 ലഭ്യമായ ആംകെട്ടെ നിയോ ലാപ്ടോപ്പ് കേസ് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nആംകെട്ടെ നിയോ ലാപ്ടോപ്പ് കേസ്\nആംകെട്ടെ നിയോ കൂൾ ന്ക൧൦൧


rohit sharma may get man of the series award - Malayalam MyKhel\n» ലോകകപ്പ്: ഹിറ്റ്മാന് ആ നേട്ടം സ്വന്തമാക്കും, കാരണം ഇതാണ്, ഐസിസി പട്ടികയിലുള്ളത് അഞ്ച് പേര്\nPublished: Saturday, July 13, 2019, 18:18 [IST]\nലണ്ടന്: ലോകകപ്പില് നിന്ന് പുറത്തായെങ്കിലും ഇന്ത്യ ടൂര്‍ണമെന്റിലെ മികച്ച താരത്തിനുള്ള നേട്ടം സ്വന്തമാക്കാനുള്ള സാധ്യതയില് മുന്നില്. അഞ്ച് താരങ്ങളാണ് ഈ പട്ടികയില് മുന്നിലുള്ളത്. ഏറ്റവും കൂടുതല് റണ്‍സെടുത്ത താരങ്ങള്, കൂടുതല് വിക്കറ്റെടുത്തവര്, മികച്ച ഓള്‍റൗണ്ടിംഗ് പ്രകടനം നടത്തിയവര് എന്നിവരെയാണ് ടൂര്‍ണമെന്റിന്റെ താരമായി തിരഞ്ഞെടുക്കുക.\nഇത്തവണ റണ് വേട്ടയില് മൂന്ന് താരങ്ങള് 600 റണ്‍സിന് മുകളില് നേടുകയും ചെയ്തിരുന്നു. ഇന്ത്യയുടെ ഹിറ്റ്മാന് രോഹിത് ശര്‍മയാണ് എല്ലാവരേക്കാള് മുന്‍തൂക്കം ഉള്ളത്. ഡേവിഡ് വാര്‍ണര് തൊട്ടുപിന്നിലുണ്ട്. പക്ഷേ വാര്‍ണര്‍ക്ക് പരമ്പരയുടെ താരമാകാന് സാധിക്കില്ലെന്നാണ് സൂചന. പകരം ഓസീസിന്റെ മിച്ചല് സ്റ്റാര്‍ക്ക് പട്ടികയില് മുന്നിലുണ്ട്. ന്യൂസിലന്റ്, ബംഗ്ലാദേശ്, ഇംഗ്ലണ്ട് എന്നീ ടീമുകളില് നിന്നുള്ളവരാണ് ബാക്കിയുള്ളവര്.\nഹിറ്റ്മാന് ഇത്തവണ നേടും\nടൂര്‍ണമെന്റിന്റെ താരം രോഹിത്ത് ശര്‍മയാകുമെന്ന് ഏകദേശം ഉറപ്പാണ്. ഒരു ലോകകപ്പില് അഞ്ച് സെഞ്ച്വറി നേടുക എന്നത് ഇതുവരെ സംഭവിക്കാത്ത കാര്യമാണ്. അത് രോഹിത്തിന് മുന്‍തൂക്കം നല്‍കുന്നു. ഒമ്പത് മത്സരങ്ങളില് നിന്ന് 648 റണ്‍സും രോഹിത്തിനുണ്ട്. ശരാശരി 81. സച്ചിന് ടെണ്ടുല്‍ക്കറുടെ റെക്കോര്‍ഡിന് 27 റണ്‍സ് മാത്രം പിന്നിലായിരുന്നു രോഹിത്. ഹിറ്റ്മാന്റെ റെക്കോര്‍ഡ് സമാനതകളില്ലാത്തത് കൊണ്ട് എല്ലാ താരങ്ങളേക്കാളും മുന്‍തൂക്കം അദ്ദേഹത്തിന് ലഭിക്കും. പരമ്പരയുടെ താരമാകാനുള്ള വോട്ടെടുപ്പിലും ഹിറ്റ്മാന് മുന്നിലാണ്.\nഓസ്‌ട്രേലിയന് പേസര് മിച്ചല് സ്റ്റാര്‍ക്കാണ് രോഹിത്തിന് വെല്ലുവിളിയുയര്‍ത്തുന്ന ആദ്യ താരം. ഓസ്‌ട്രേലിയ സെമിയില് തോറ്റിരുന്നില്ലെങ്കില് സ്റ്റാര്‍ക്ക് പരമ്പരയുടെ താരമായേനെ. ടൂര്‍ണമെന്റില് പത്ത് ഇന്നിംഗ്‌സുകളിലായി 27 വിക്കറ്റുകളാണ് സ്റ്റാര്‍ക്ക് എടുത്തത്. ഗ്ലെന് മഗ്രാത്തിന്റെ റെക്കോര്‍ഡും സ്റ്റാര്‍ക്ക് തകര്‍ത്തു. രണ്ട് തവണ അഞ്ച് വിക്കറ്റ് നേട്ടവും രണ്ട് തവണ നാല് വിക്കറ്റ് നേട്ടവും സ്വന്തമാക്കിയിട്ടുണ്ട്. 27 വിക്കറ്റുകള് ഇതുവരെ ഒരു ലോകകപ്പിലും ഒരുതാരവും നേടാത്തത് സ്റ്റാര്‍ക്കിനുള്ള സാധ്യത വര്‍ധിപ്പിക്കുന്നു.\nഷാക്കിബും ഡേവിഡ് വാര്‍ണറുമാണ് പിന്നീടുള്ള പോരാട്ടം. എന്നാല് വാര്‍ണര് റണ്‍സ് ഉണ്ടെങ്കിലും ഷാക്കിബ് അല് ഹസന്റെ ഓള്‍റൗണ്ട് മികവിന് മുന്നില് വീണിരിക്കുകയാണ്. ഷാക്കിബ് 606 റണ്‍സാണ് ടൂര്‍ണമെന്റില് അടിച്ചത്. സച്ചിന് 2003ലെ ലോകകപ്പില് സ്വന്തമാക്കിയ നേട്ടവും ഇതുവഴി ഷാക്കിബ് മറികടന്നു. രണ്ട് സെഞ്ച്വറിയും ആറ് അര്‍ധ സെഞ്ച്വറിയുമാണ് ഷാക്കിബ് ഇംഗ്ലണ്ടില് കുറിച്ചത്. 11 വിക്കറ്റുകളും താരംനേടിയിട്ടുണ്ട്. ഈ നേട്ടം മറ്റൊരു താരത്തിനും അവകാശപ്പെടാനില്ല. എന്നാല് സെമിയില് കടക്കാത്ത ടീമിലെ താരത്തിന് ഈ പുരസ്‌കാരം നല്‍കുന്നതിനോട് ഐസിസി ജൂറിക്ക് താല്‍പര്യമില്ല.\nഇംഗ്ലണ്ടിന്റെ ജോ റൂട്ടും ന്യൂസിലന്റ് ക്യാപ്റ്റന് കെയ്ന് വില്യംസണുമാണ് ടൂര്‍ണമെന്റിന്റെ താരമാകാന് മുന്നിലുള്ളവര്. പത്ത് ഇന്നിംഗ്‌സുകളില് നിന്നായി 549 റണ്‍സാണ് റൂട്ട് നേടിയത്. ഒരു സെഞ്ച്വറി ഫൈനലില് റൂട്ട് നേടിയാല് ഏറ്റവും കൂടുതല് റണ്‍സെടുക്കുന്ന താരമായും റൂട്ട് മാറും. രണ്ട് സെഞ്ച്വറിയും മൂന്ന് അര്‍ധ സെഞ്ച്വറിയുമാണ് റൂട്ടിനുള്ളത്. കെയ്ന് വില്യംസണ് 548 റണ്‍സുണ്ട്. ഫൈനലില് സെഞ്ച്വറി നേടിയാല് വില്യംസണും നേട്ടം സ്വന്തമാക്കാം. ഇവര് രണ്ടുപേരും പരാജയപ്പെട്ടാല് അതിനുള്ള സാധ്യത വീണ്ടും രോഹിത് സ്വന്തമാക്കും.\nStory first published: Saturday, July 13, 2019, 18:18 [IST]


ഓഫ് റോഡില് കരുത്ത് തെളിയിക്കാന് ബോളിഞ്ചറിന്റെ ഇലക്ട്രിക് ട്രക്ക് - Azhimukham\nഓഫ് റോഡില് കരുത്ത് തെളിയിക്കാന് ബോളിഞ്ചറിന്റെ ഇലക്ട്രിക് ട്രക്ക്\nബി1 എന്ന് പേരിലാണ് ബോളിഞ്ചര്, ഇലക്ട്രിക് ട്രക്ക് ഇറക്കിയിരിക്കുന്നത്\nAug 06 2017 11:36 AM\nഓഫ് റോഡില് കരുത്ത് തെളിയിക്കാന് പുതിയ ഇലക്ട്രിക് ട്രക്കുമായി അമേരിക്കന് കമ്പനി ബോളിഞ്ചര് മോട്ടോഴ്‌സ്. ഹാച്ച്ബാക്ക്, സെഡാന്, സ്‌പോര്‍ട്‌സ് കാര്, എസ്.യു.വി എന്നീ വിഭാഗങ്ങളില് നിലവില് വിവിധ മോഡലുകള്‍ക്ക് ഇലക്ട്രിക് എഞ്ചിനുണ്ട്. എന്നാല് ഓഫ് റോഡറില് ഇതുവരെ ഇലക്ട്രിക് പവര് എഞ്ചിന് എത്തിയിരുന്നില്ല. പരസ്ഥിതി മലിനീകരണം കണക്കിലെടുത്ത് മിക്ക വാഹന നിര്‍മാതാക്കളെല്ലാം പെട്രോള്, ഡീസല് എഞ്ചിനുകള് ഉപേക്ഷിച്ച് ഇലക്ട്രിക് കാറുകളിലേക്ക് മാറുകയാണ്.\nബി1 എന്ന് പേരിലാണ് ബോളിഞ്ചര്, ഇലക്ട്രിക് ട്രക്ക് ഇറക്കിയിരിക്കുന്നത്. 60kWh, 100kWh എന്നീ രണ്ട് ബാറ്ററി പാക്കുകളില് കസ്റ്റംമെയ്ഡ് ബി1 ഇലക്ട്രിക് ഓഫ് റോഡര് ട്രക്ക് ലഭ്യമാകും. പരമാവധി 360 ബിഎച്ച്പി കരുത്തും 600 എന്‍എം ടോര്‍ക്കുമുണ്ട് എന്‍ജിന്. 60kWh വേരിയന്റില് ഒറ്റ തവണ ചാര്‍ജില് 180 കിലോമീറ്റര് ദൂരം യാത്രചെയ്യാം. ഉയര്‍ന്ന ബാറ്ററി പാക്കില് 300 കിലോമീറ്റര് ദൂരം പിന്നിടാം.\nചെറിയ ബാറ്ററി പാക്ക് ഫുള് ചാര്‍ജ് ചെയ്യണമെങ്കില് 7.3 മണിക്കൂര് ആവശ്യമാണ്. വലിയ ബാറ്ററി പാക്കില് 100 ശതമാനം ചാര്‍ജ് കയറണമെങ്കില് 12.1 മണിക്കൂര് വേണ്ടിവരും. 4.4 സെക്കന്‍ഡിനുള്ളില് പൂജ്യത്തില് നിന്ന് നൂറ് കിലോമീറ്റര് വേഗം കൈവരിക്കാം. മണിക്കൂറില് 204 കിലോമീറ്ററാണ് പരമാവധി വേഗം.\n150 ഇഞ്ച് നീളവും 76.5 ഇഞ്ച് വീതിയും 73.5 ഇഞ്ച് ഉയരവും ബി1-നുണ്ട്. ഫുള് കാമ്പ്, ഹാഫ് കാമ്പ് ബോഡി സ്‌റ്റൈലില് ഇഷ്ടത്തിനനുസരിച്ച് ഏത് വേണമെങ്കിലും തിരഞ്ഞെടുക്കാം. ലൈറ്റ് വെയ്റ്റ് അലൂമിനിയം ആര്‍ക്കിടെക്ച്ചറിലാണ് നിര്‍മാണം. വാണിജ്യാടിസ്ഥാനത്തില് 2019 അവസാനത്തോടെ ബോളിഞ്ചര് ബി1 വിപണിയിലെത്തുമെന്നാണ് പ്രതീക്ഷിക്കുന്നത്.\nഗോരക്ഷകരുടെ മര്‍ദ്ദനം ഭയന്ന് നദിയിലേക്ക് ചാടിയ ട്രക്ക് ഡ്രൈവര് മരിച്ച നിലയില്\nശശികലയ്ക്ക് ‘തൊപ്പി’, പനീര്‍സെല്‍വത്തിന് ‘ഇലക്ട്രിക് പോസ്റ്റ്’\nട്രംപിന്റെ ‘ആണ്’ കരുത്ത് വോട്ടായി മാറുമോ?\n“ഹാര്‍ഡ്‌വാഡിനേക്കാള് കരുത്ത് ഹാര്‍ഡ്‌വര്‍ക്കിന്”: അമര്‍ത്യ സെന്നിനെതിരെ മോദി\nഓപ്പറേഷന് ബ്ലൂസ്റ്റാറില് ബ്രിട്ടന്‌റെ ‘നിരപരാധിത്വം’ തെളിയിക്കാന് തേരേസ മേയോട് പ്രതിപക്ഷം


'ഞാനൊരു ഭക്ഷണം ഓര്‍ഡര് ചെയ്യുകയാണ്...' ; വെെറലായി ഹൃത്വിക്കിന്റെ പുതിയ പോസ്റ്റ് | Dont be fooled by the serious face Itsamenu Hrithik Roshan new post\n'ഞാനൊരു ഭക്ഷണം ഓര്‍ഡര് ചെയ്യുകയാണ്...' ; വെെറലായി ഹൃത്വിക്കിന്റെ പുതിയ പോസ്റ്റ്\nചിത്രം കണ്ട് ആരും മണ്ടൻമാരാകേണ്ടെന്നും ഞാനൊരു സമോസ ഓർഡർ ചെയ്യുകയാണെന്നുമാണ് ഹൃത്വിക്ക് പോസ്റ്റിന് നൽകിയിരിക്കുന്ന ക്യാപ്ഷൻ. ഒപ്പം #itakemyfoodveryseriously, #missinmysamossa എന്നിങ്ങനെ ഹാഷ് ടാഗും നൽകിയിട്ടുമുണ്ട്. സമോസ കഴിക്കാനുള്ള താരത്തിന്റെ ഇഷ്ടം അറിയിക്കുന്നതാണ് ഹാഷ് ടാഗുകള്.\nTrivandrum, First Published Mar 17, 2021, 4:49 PM IST\nബോളിവുഡ് താരം ഹൃത്വിക്ക് റോഷന്റെ പുതിയ ഇന്‍സ്റ്റഗ്രാം പോസ്റ്റാണ് ഇപ്പോൾ സോഷ്യൽ മീഡിയയിൽ വെെറലാകുന്നത്. ഹൃത്വിക്കിന് പ്രിയപ്പെട്ട ഒരു ഭക്ഷണത്തെ കുറിച്ചാണ് പോസ്റ്റിൽ പറയുന്നത്.\nചുണ്ടിൽ കെെ വച്ച് ഗൗരമായി കമ്പ്യൂട്ടറിൽ നോക്കി എന്തോ തിരയുന്ന ചിത്രമാണ് ഇൻസ്റ്റാഗ്രാമിൽ താരം പങ്കുവച്ചിരിക്കുന്നത്.ചിത്രം കണ്ട് ആരും മണ്ടൻമാരാകേണ്ടെന്നും ഞാനൊരു സമോസ ഓർഡർ ചെയ്യുകയാണെന്നുമാണ് ഹൃത്വിക്ക് പോസ്റ്റിന് നൽകിയിരിക്കുന്ന ക്യാപ്ഷൻ. ഒപ്പം #itakemyfoodveryseriously, #missinmysamossa എന്നിങ്ങനെ ഹാഷ് ടാഗും നൽകിയിട്ടുമുണ്ട്. സമോസ കഴിക്കാനുള്ള താരത്തിന്റെ ഇഷ്ടം അറിയിക്കുന്നതാണ് ഹാഷ് ടാഗുകള്.\nഎനിക്കും വേണം എന്നാണ് ബോളിവുഡ് താരം പ്രീതി സിന്റ പോസ്റ്റിന് കമന്റ് നല്‍കിയിരിക്കുന്നത്. പിതാവായ രാകേഷ് റോഷനും, ബോളിവുഡ് താരങ്ങളായ ടൈഗര് ഷറോഫ്, ഹുമ ഖുറേഷി തുടങ്ങിയവരും പോസ്റ്റിന് കമന്റുകള് നല്‍കിയിട്ടുണ്ട്.\nLast Updated Mar 17, 2021, 4:57 PM IST\nനേര്‍ക്കുനേര് പൊരുതാൻ സെയ്ഫ് അലി ഖാനും ഋത്വിക് റോഷനും; ‘വിക്രം വേദ’ ഹിന്ദി റീമേക്ക്\nവിക്രം വേദ ബോളിവുഡിൽ; സെയ്‌ഫും ഹൃത്വികും ഒന്നിക്കുന്നു


ipl | Muziriz Post\nഅന്ന് സംഭവിച്ചത് തെറ്റാണ്. ഞാനാണ് തെറ്റ് ചെയ്തത്. അതുമൂലം എനിക്കും എന്റെ സഹതാരത്തിനും നാണക്കേടുണ്ടായി. അങ്ങനെ ഒരിക്കലും സംഭവിക്കാന് പാടില്ലായിരുന്നു എന്നും അത് അനാവശ്യമായ പെരുമാറ്റമായിരുന്നു എന്നും എനിക്ക് പിന്നീട് തോന്നിയിരുന്നു\nഐപിഎലില് മുംബൈ ഇന്ത്യന്‍സിനൊപ്പം മലിംഗ കളിച്ച നാല് കളിയിലും കിരീടം നേടാന് ടീമിന് സാധിച്ചിട്ടുണ്ട്. ഐ പി എലിലും രാജ്യാന്തര ക്രിക്കറ്റിലും മികച്ച പ്രകടനം കാഴ്ചവെച്ച മലിംഗയെ ഫാസ്റ്റ് ബൗളിംഗ് പരിശീലകനായി രാജസ്ഥാന് റോയല്‍സ് തെരഞ്ഞെടുത്തിരിക്കുന്നത് കിരീടം ലക്ഷ്യം വെച്ചാണ്.\nInternational Desk9months ago\nസ്ത്രീകള് തലമറയ്ക്കാതെ നൃത്തം ചെയ്യുന്നു; ഐപിഎൽ സംപ്രേക്ഷണം ചെയ്യുന്നത് വിലക്കി താലിബാന്\nതാലിബാൻ ഭരണം പിടിക്കുന്നതിനു മുൻപ് അഫ്ഗാനിസ്ഥാനിൽ ഐപിഎൽ മത്സരങ്ങൾ സംപ്രേഷണം ചെയ്തിരുന്നു. ക്രിക്കറ്റ് ഉൾപ്പെടെയുള്ള കായികയിനങ്ങളിൽ വനിതകൾ പങ്കെടുക്കുന്നതിന് താലിബാൻ മുൻപേ വിലക്ക് ഏർപ്പെടുത്തിയിരുന്നു. എന്നാൽ, പുരുഷ ക്രിക്കറ്റിന് നിയന്ത്രണങ്ങളൊന്നും ഏർപ്പെടുത്തിയിരുന്നില്ല.\nകൊവിഡിന് ശേഷം ഐപിഎൽ സീസൺ പുനരാരംഭിക്കുമെന്ന് ഗാംഗുലി\nനിലവിൽ വിദേശ താരങ്ങൾ ഉൾപ്പെടെ നാട്ടിലേക്ക് മടങ്ങി. മത്സര‍ങ്ങൾ പുനരാരംഭിക്കണമെങ്കിൽ ക്വാറന്റൈൻ അടക്കം പൂർത്തിയാക്കേണ്ടിവരുമെന്നും ഗാംഗുലി പറഞ്ഞു\nഉദ്ഘാടന മത്സരത്തിൽ കേരളാ ബ്ലാസ്റ്റേഴ്സ് എടികെ മോഹൻ ബാഗാനെ നേരിടും. വൈകീട്ട് 7.30 ന് ഗോവയിലാണ് മത്സരം\nയുവ പ്രതിഭകള്‍ക്കായി ഐപിഎല്ലില് ടീമുകളുടെ എണ്ണം വര്‍ധിപ്പിക്കണം - രാഹുല് ദ്രാവിഡ്\nടീമുകളുടെ എണ്ണം കൂടിയാൽ മാത്രമേ ക്രിക്കറ്റില് അവസരം കാത്തിരിക്കുന്ന എല്ലാവർക്കും അവസരം ലഭിക്കൂ എന്നും ഇത് ഒരിക്കലും ഐപിഎല്ലിന്റെ നിലവാരം തകരാൻ ഇടയാക്കില്ലെന്നും രാഹുൽ ദ്രാവിഡ്\nഐപിഎൽ: ചെന്നൈക്ക് തകർപ്പൻ ജയം\nജയത്തോടെ6പോയന്റുമായി ചെന്നൈ ലീഗിൽ ആറാം സ്ഥാനത്തെത്തി.5കളികളിൽ നിന്ന് 1 ജയം മാത്രമുള്ള പഞ്ചാബ് അവസാന സ്ഥാനത്താണ്.\nകഴിഞ്ഞ ദിവസത്തെ ഐപിഎൽ മത്സരത്തില് മുംബൈ ഇന്ത്യന്‍സിനെതിരായ് നേടിയ വിജയം ആഘോഷിച്ച് കോഹ്‌ലിയും സംഘവും.\nടോസ് നഷ്ടപ്പെട്ട് ആദ്യം ബാറ്റ് ചെയ്ത മുംബൈ ഇന്ത്യന്‍സ് ക്യാപ്റ്റന് രോഹിത് ശര്‍മ്മയുടേയും സൂര്യകുമാര് യാദവിന്റേയും അത്യുഗന് മികവിലാണ് മികച്ച സ്‌കോര് നേടാനായത്. എന്നാൽ, പതിഞ്ഞ തുടക്കമായിരുന്നു കൊൽക്കത്തയുടേത്. ആദ്യ അഞ്ച് ഓവറിനുള്ളിൽ തന്നെ ഓപ്പണർമാരായ ശുഭ്മാൻ ഗിൽ (7), സുനിൽ നരെയ്ൻ (9) എന്നിവരെ നൈറ്റ് റൈഡേഴ്സിന് നഷ്ടമായി.\nSports Desk2years ago\nഇത് ആഭ്യന്തര ക്രിക്കറ്റിൽ ശ്രദ്ധ കേന്ദ്രീകരിക്കാനുള്ള മികച്ച അവസരം: രവി ശാസ്ത്രി\nക്രിക്കറ്റ് പുനരാരംഭിക്കുമ്പോൾ, നമുക്ക് ഐ‌പി‌എല്ലിന് മുൻ‌ഗണന നൽകാം. ഒരു അന്താരാഷ്ട്ര ടൂർണമെന്റും ഐ‌പി‌എല്ലും തമ്മിലുള്ള വ്യത്യാസം, ഐ‌പി‌എൽ ഒന്നോ രണ്ടോ നഗരങ്ങൾക്കിടയിൽ മാത്രം നടക്കുന്നതാണ്\nകോവിഡ്-19; ഐ.പി.എല് മത്സരങ്ങള് നീട്ടിവെച്ചു\nബി.സി.സി.ഐ നേതൃത്വവും ഐ.പി.എല് മാനേജ്‌മെന്റും നടത്തിയ ചര്‍ച്ചക്കൊടുവിലാണ് തീരുമാനം.\nഐപിഎല്: മാര്‍ച്ച് 29 മുതല്\nഉദ്ഘാടന മത്സരത്തിൽ നിലവിലെ ചാമ്പ്യന്മാരായ മുംബൈ ഇന്ത്യന്‍സും ചെന്നൈ സൂപ്പര് കിങ്‌സും തമ്മിൽ ഏറ്റുമുട്ടും. മുംബൈ വാംഖഡെ സ്റ്റേഡിയത്തിലാണ് മത്സരം.


കേരളത്തിൽ കുട്ടികളിലെ ന്യുമോണിയ ബാധ തടയാനായുള്ള സൗജന്യ വാക്‌സിൻ വിതരണം ഒക്ടോബര് ഒന്നുമുതല് – Dubai Vartha\nകേരളത്തിൽ കുട്ടികളിലെ ന്യുമോണിയ ബാധ തടയാനായുള്ള സൗജന്യ വാക്‌സിൻ വിതരണം ഒക്ടോബര് ഒന്നുമുതല്\nകുട്ടികളിലെ ന്യുമോണിയ ബാധ തടയാനായുള്ള വാക്‌സീന് വിതരണം ഒക്ടോബര് ഒന്നുമുതല് കേരളത്തിൽ ആരംഭിക്കും. കേന്ദ്ര പദ്ധതിയുടെ ഭാഗമായി ന്യൂമോകോക്കല് കോണ്‍ജുഗേറ്റ് വാക്‌സീന്3ഡോസായി ഒരു വയസ്സില് താഴെയുള്ള കുട്ടികള്‍ക്കാണു നല്‍കുക. ഗുരുതര ന്യുമോണിയയ്ക്കു കാരണമാകുന്ന ന്യൂമോകോക്കല് ബാക്ടീരിയയെ പ്രതിരോധിക്കാനാണിത്.\nഇപ്പോള് കുട്ടികള്‍ക്കു പ്രതിരോധ കുത്തിവയ്പുകള് ലഭിക്കുന്ന എല്ലാ സെന്ററുകളിലൂടെയും വാക്‌സീന് സൗജന്യമായി നല്‍കും. കേന്ദ്ര സര്‍ക്കാര് പദ്ധതിയുടെ ഭാഗമായി 2017 മുതല്5സംസ്ഥാനങ്ങളില് വിതരണമുള്ള വാക്‌സിനേഷന്റെ ഭാഗമാകുകയാണ് ഇതോടെ കേരളവും.\nഒന്നര മാസം ആയ കുട്ടികള്‍ക്കാണ് ആദ്യം കുത്തിവയ്‌പെടുക്കുക. പിഎച്ച്‌സി, സിഎച്ച്‌സി, താലൂക്ക് ആശുപത്രി തുടങ്ങി കുട്ടികള്‍ക്കു വാക്‌സീന് നല്‍കുന്ന സര്‍ക്കാര് ആശുപത്രികളിലെല്ലാം കുത്തിവയ്പിന് അവസരമുണ്ടാകും.\nമൂന്നര, ഒന്‍പത് മാസപ്രായപരിധിയിലാണ് അടുത്ത ഡോസുകള് എടുക്കേണ്ടത്. കോവിഡ് മൂന്നാം തരംഗം കുട്ടികളെ കൂടുതല് ബാധിച്ചേക്കുമെന്നതിനാല്, ന്യുമോണിയ ബാധ തടയാനുള്ളതാണു കുത്തിവയ്പ്. വെള്ളിയാഴ്ച തിരുവനന്തപുരത്ത് ആരോഗ്യമന്ത്രി വീണാ ജോര്‍ജ് ഉദ്ഘാടനം നിര്‍വഹിക്കും.\nഎക്സ്പോ 2020 ദുബായ് : ഉദ്ഘാടന ചടങ്ങിന്റെ മായകാഴ്ച്ചകൾ യുഎഇയിലുടനീളമുള്ള 430 സ്‌ക്രീനുകളിൽ തത്സമയം കാണാം\nനേരിയ വർദ്ധനവോടെ യുഎഇയിൽ 2021 ഒക്ടോബർ മാസത്തിലെ പെട്രോൾ, ഡീസൽ വില പ്രഖ്യാപിച്ചു.


application invited for the post of Manager in Punjab National Bank | പഞ്ചാബ് നാഷണല് ബാങ്കില് മാനേജര്, സീനിയര് മാനേജര് തസ്തികകളിലേക്ക് അപേക്ഷിക്കാം - Malayalam Oneindia\n1 min ago പ്രതിഷേധത്തിനിടെ റിജില് മാക്കുറ്റിയെ കൊല്ലാൻ ശ്രമിച്ചിട്ടില്ല; വധശ്രമ വകുപ്പുകള് ഒഴിവാക്കി പൊലീസ്\n8 min ago ദിലീപിന്റെ ശബ്ദം തിരിച്ചറിഞ്ഞ് വ്യാസന് ഇടവനക്കാട്, മൊഴിയില് പറഞ്ഞ് പഠിപ്പിച്ച കാര്യങ്ങള്\nPublished: September 18 2020, 19:50 [IST]\nദില്ലി: പഞ്ചാബ് നാഷണല് ബാങ്കില് വിവിധ തസ്തികകളിലേക്ക് അപേക്ഷ ക്ഷണിച്ചു. മാനേജര്, സീനിയര് മാനേജര്, തസ്തികകളിലേക്കാണ് അവസരം. 535 ഒഴിവുകളാണുള്ളത്. സെപ്തംബര് 29 വരെ അപേക്ഷിക്കാം. ഓണ്‍ലൈനായാണ് അപേക്ഷിക്കേണ്ടത്.\nമിഡില് മാനേജ്‌മെന്റ് ട്രേഡ് സ്‌കെയില് 2,3 വിഭാഗങ്ങളിലാണ് ഒഴിവുകള്. മുന് പരിചയമുള്ളവര്‍ക്കാണ് അവസരം.\nമാനേജര് (റിസ്‌ക്) വിഭാഗത്തില് 160 ഒഴിവുകളും മാനേജര് (ക്രെഡിറ്റ്) വിഭാഗത്തില് 200 ഒഴിവുകളുമുണ്ട്. മാനേജര് (ട്രഷറി) 30 ഒഴിവ്, മാനേജര് (ലോ) 25 ഒഴിവ്, മാനേജര് (ആര്‍ക്കിടെക്ട്)2ഒഴിവ്, മാനേജര് (സിവില്) 8 ഒഴിവ്, മാനേജര് (ഇക്കണോമിക്) 10 ഒഴിവ്, മാനേജര് (എച്ച്ആര്) 10 ഒഴിവ് എന്നിങ്ങനെയാണു മറ്റ് എംഎംജിഎസ്2വിഭാഗത്തിലെ അവസരം. എംഎംജിഎസ്3വിഭാഗത്തില് സീനിയര് മാനേജര് (റിസ്‌ക്), സീനിയര് മാനേജര് (ക്രെഡിറ്റ്) തസ്തികകളിലായി യഥാക്രമം 40, 50 ഒഴിവുകളാണുള്ളത്.\nഎംഎംജിഎസ് 2: 31705-45950 രൂപ, എംഎംജിഎസ് 3: 42020-51490 രൂപ എന്നിങ്ങനെയാണ് ശമ്പളം. എംഎംജിഎസ്-2 അപേക്ഷിക്കുന്നവര്‍ക്ക് 25-35 വയസ് വരേയും, എംഎംജിഎസ്-3 ല് 25-37 വയസുവരേയുമാണ് പ്രായപരിധി.\nഉയര്‍ന്ന പ്രായപരിധിയില് പട്ടികവിഭാഗത്തിന് അഞ്ചും ഒബിസിക്ക് മൂന്നും അംഗപരിമിതര്‍ക്കു പത്തും വര്‍ഷം ഇളവ് ലഭിക്കും.\nഓണ്‍ലൈന് വഴിയുള്ള പരീക്ഷയുടേയും ശേഷം നടത്തുന്ന ഇന്റര്‍വ്യൂവിന്റേയും അടിസ്ഥാനത്തിലാണ് തെരഞ്ഞെടുപ്പ്. ഒക്ടോബര്-നവംബര് മാസങ്ങളിലായിട്ടാണ് പരീക്ഷ നടക്കുന്നത്. ജനറല് വിഭാഗത്തിന് 850 രൂപയാണ് അപേക്ഷ ഫീസ്. പട്ടികവിഭാഗം, അംഗപരിമിതര്‍ക്കു 175 രൂപയാണ് അപേക്ഷാ ഫീസ്.\nഉത്തരാഖണ്ഡിലെ നൈനിറ്റാല് ബാങ്കില് വിവിധ തസ്തികകളിലേക്ക് അപേക്ഷ ക്ഷണിച്ചിട്ടുണ്ട്. ക്ലര്‍ക്ക്, പ്രൊബേഷനറി ഓഫീസര് എന്നി തസ്തികകളിലേക്കാണ് അപേക്ഷ ക്ഷണിച്ചത്. 115 ഒഴിവുകളുണ്ട്. ഓണ്‍ലൈനിനായാണ് അപേക്ഷിക്കേണ്ടത്.80 ക്ലാര്‍ക്കുകളുടെ ഒഴിവുകളാണുള്ളത്. കുറഞ്ഞത് 45 % മാര്‍ക്കോടെ ബിരുദം അല്ലെങ്കില് ബിരുദാനന്തര ബിരുദമാണ് യോഗ്യത. കമ്പ്യൂട്ടര് അറിഞ്ഞിരിക്കണം.\napplication invited for the post of Manager in Punjab National Bank


| ചേരിയിലെ പച്ചക്കറി വില്പ്പനക്കാരി ഇന്ന് ഇന്ത്യയിലെ പ്രഗത്ഭയായ കാന്‍സര് ചികിത്സക; ഡോക്ടര് വിജയലക്ഷ്മി ദേഷ് മണി | Mangalam\nSunday, June 24, 2018 Last Updated 19 Min 49 Sec ago English Edition\nThursday 06 Oct 2016 03.15 PM\nചേരിയിലെ പച്ചക്കറി വില്പ്പനക്കാരി ഇന്ന് ഇന്ത്യയിലെ പ്രഗത്ഭയായ കാന്‍സര് ചികിത്സക; ഡോക്ടര് വിജയലക്ഷ്മി ദേഷ് മണി\nചേരിയിലെ പച്ചക്കറി വില്പ്പനക്കാരിയില് നിന്നും ഇന്ത്യയിലെ ഏറ്റവും പ്രഗത്ഭയായ കാന്‍സര് ചികിത്സകയിലേയ്ക്കുള്ള ദൂരം ഡോക്റ്റര് വിജയലക്ഷ്മി ദേഷ് മണിയെന്ന പെണ്‍കുട്ടിയുടെ അതിജീവനത്തിന്റെ വിജയഗാഥ കൂടിയാണ്. ഗുല്‍ബര്‍ഗയിലെചേരിയില് ജനിച്ചു വളര്‍ന്ന് രാജ്യമറിയുന്ന ഓങ്കോളജിസ്റ്റ് ആയി മാറിയ ഈ സ്ത്രീയുടെ ജീവിതം ആഗ്രഹിച്ചാല് ജീവിതത്തില് എന്തും നേടാം എന്നുള്ളതിന്റെ പാഠമാണ്.\nഉപജീവനത്തിനായി തെരുവില് പച്ചക്കറി വിറ്റിരുന്ന പെണ്‍കുട്ടി കര്‍ണ്ണാടക മെഡിക്കല് കോളേജില് നിന്നും എം ബി ബി എസ് നേടി. വര്‍ഷങ്ങള് നീളുന്ന സ്തുത്യര്‍ഹമായ സേവനം. ഇപ്പോള് കര്‍ണ്ണാടക കാന്‍സര് സൊസൈറ്റിയുടെ വൈസ് പ്രസിഡണ്ടും. നിരവധി പുരസ്ക്കാരങ്ങള്. വിജയലക്ഷ്മിയുടെ അച്ഛന് ചെരുപ്പുകുത്തിയായിരുന്നു. ജാതിപരമായും സാമ്പത്തികമായും പിന്നോക്കാവസ്ഥയില് ആയിരുന്നെങ്കിലും സ്വാതന്ത്ര്യ സമരത്തിന്റെ അലകള് അദ്ദേഹത്തില് ചില മാറ്റങ്ങള് വരുത്തിയിരുന്നു. സ്വപ്രയത്നത്താല് അദ്ദേഹം എഴുതാനും വായിയ്ക്കാനും പഠിച്ചു. ചേരിയിലെ ചോരുന്ന ഒരു കുടിലില് പത്തു പേരടങ്ങുന്ന ആ കുടുംബം കഴിഞ്ഞു. കുടുംബം പോറ്റാന് പലതരം ജോലികള് ചെയ്തു. പക്ഷെ ആളുകളുമായി നന്നായി ഇടപഴകിയിരുന്നു. ചേരിക്കാര് സ്നേഹത്തോടെ അദ്ദേഹത്തെ ദേശ് മാന്യ എന്ന് വിളിച്ചു. ആ സര് നെയിം അദ്ദേഹം പേരിനോടൊപ്പം ചേര്‍ക്കുകയായിരുന്നു.\nനെഹ്രുവിന്റെ സഹോദരിയോടുള്ള ആദരവ് കൊണ്ടാണ് മകള്‍ക്ക് വിജയലക്ഷ്മി എന്ന് പേരിട്ടത്. കൂടെ ദേഷ് മണി എന്നും ചേര്‍ത്തു. വിജയലക്ഷ്മി നന്നായി പഠിച്ചു. മകളെ ഡോക്റ്റര് ആക്കണമെന്ന് അച്ഛന് ആഗ്രഹിച്ചു. പാവങ്ങളെ കഴുത്തറുക്കാതെ ചികിത്സിയ്ക്കുന്ന നല്ല ഡോക്റ്റര്. മകള് പച്ചക്കറി വിറ്റും അമ്മയെ സഹായിച്ചും ഒപ്പം നിന്നു. പക്ഷെ വിജയലക്ഷ്മിയുടെ പഠനം പന്ത്രണ്ടാം ക്ലാസ്സില് വച്ച് നില്‍ക്കുന്ന അവസ്ഥയായി. ഒടുവില് വിജയലക്ഷ്മിയുടെ അമ്മ തന്റെ ശരീരത്തിലെ അവസാനത്തെ ഒരു തരി പൊന്നായ താലിയും കൂടെ നല്‍കി. എം ബി ബി.എസിനുള്ള പ്രവേശന പരീക്ഷ എഴുതാനുള്ള ഫീസ് അടയ്ക്കാന്. അങ്ങനെ വിജയലക്ഷ്മി കോളേജില് ചേര്‍ന്നു. പക്ഷെ ഇഗ്ളീഷ് കടുകട്ടിയായതിനാല് ആദ്യവര്‍ഷം പരാജയമറിഞ്ഞു. പക്ഷെ പിടിച്ചു കയറി. പിന്നീട് തിരിഞ്ഞു നോക്കേണ്ടി വന്നിട്ടില്ല. ഓങ്കോളജിയില് ഉന്നതപഠനം. അച്ഛന് ആഗ്രഹിച്ച പോലെ നാടറിയുന്ന നന്മയുള്ള ഡോക്റ്റര് ആയി വിജയലക്ഷ്മി. സര്‍വ്വീസില് നിന്ന് വിരമിച്ചെങ്കിലും പാവപ്പെട്ടവര്‍ക്ക് ഇപ്പോഴും സൌജന്യ സേവനം നല്‍കുന്നു.


എന്താണു പ്രാര്‍ഥിക്കേണ്ടതെന്ന് ഒരുമകള് അമ്മയോട് ഈയിടെ സംശയം ചോദിച്ചു. മക്കള് എന്തൊക്കെയാണ് പ്രാര്‍ഥിക്കുന്നത്? സന്തോഷത്തിന്, സുഖത്തിന്, കൂടുതല് ജീവിതസൗകര്യങ്ങള്‍ക്ക്. ഇവയ്ക്കൊക്കെ വേണ്ടിയാണല്ലോ?\n‘ഈശ്വരാ, അയല് പക്കത്തുള്ളവന്റെ കണ്ണുപൊട്ടിക്കണേ, അവന്റെ ജോലി നഷ്ടമാക്കണേ, അവനെ നശിപ്പിക്കണേ’ എന്നും മറ്റും പ്രാര്‍ഥിക്കുന്നവര് ഒരിക്കലും ഈശ്വരവിശ്വാസികള് അല്ല. സ്വാര്‍ഥ ലാഭത്തിനായി ഈശ്വരനെ അവര് ഉപകരണമാക്കുകയാണ് ചെയ്യുന്നത്. ദ്രോഹമനസ്സുള്ളവരുടെ വിശ്വാസം ഭക്തിയില്‍നിന്ന് ഉണ്ടാകുന്നതല്ല.\nയഥാര്‍ഥ ഭക്തന് ഈശ്വരാദര്‍ശമറിഞ്ഞ് നീങ്ങുന്നവരാണ്. അന്യന്റെ ദുഃഖത്തില് തന്നെ മറന്നു സഹായിക്കുവാന് ഓടിയെത്തുന്ന ഒരു ഭാവം യഥാര്‍ഥഭക്തനില് ഉണ്ടായിരിക്കും. ശരിയായ ഈശ്വര വിശ്വാസി പ്രക്യതിയെയും മനുഷ്യനെയും ഈശ്വരന്റെ തന്നെ പ്രത്യക്ഷരൂപമായികണ്ട് സ്നേഹിക്കുകയും സേവിക്കുകയും ചെയ്യുന്നു. അവന് ആരെയും തന്നില് നിന്ന് ഭിന്നമെന്ന് കാണുന്നില്ല. അന്യന്റെ കുറ്റവും കുറവും കാണാത്ത, മറ്റുള്ളവരുടെ തെറ്റുകള് ക്ഷമിക്കുവാന് കഴിവുള്ള ഹൃദയത്തില് മാത്രമേ ഈശ്വരനു വസിക്കുവാന് ആവുകയുള്ളൂ.\nഇങ്ങനെ കാരുണ്യമുള്ള ഒരു മസസ്സിനറെ ഉടമയ്ക്ക് ഈശ്വരപ്രീതിക്കായി ജന്തുബലിയും മറ്റും നടത്താനാവില്ല. ഉള്ളിലെ മൃഗീയവാസനകളെയാണ് ഈശ്വരനു ബലിയര്‍പ്പിക്കേണ്ടത്.തന്റെ അഹങ്കാരത്തെയാണ് ഹിംസിക്കേണ്ടത്.\nമക്കളെ,ഹിംസ പ്രകൃതിനിയമത്തിന്റെ ഭാഗമാണ്. അതു തീര്‍ത്തും ഒഴിവാക്കാന് പറ്റില്ല. ഭക്ഷണത്തിനായി വേട്ടയാടുന്നത് അധര്‍മ്മമാണെന്ന് പറയാന് സാധിക്കില്ല. എന്നാല് ആവശ്യത്തില് കവിഞ്ഞ് എന്തുനശിപ്പിക്കുന്നതും ഹിംസയാണ്. പണ്ടൊക്കെ നമ്മള് കഞ്ഞി കുടിക്കാന് പ്ലാവില കോട്ടി ഉപയോഗിക്കുമായിരുന്നു. ഇപ്പോള് സ്പൂണിന്റെ കാലമാണല്ലോ? കഞ്ഞികുടിക്കാന് വേണ്ടി ഒരു പ്ലാവില നുള്ളുന്നത് നമ്മുടെ ആവശ്യം കൊണ്ടാണ്. പക്ഷേ, അതിനായി അഞ്ചാറു പ്ലാവില ഇറുത്തെടുക്കുന്നത് അധര്‍മമാണ്.ഇതുപോലെ ഈശ്വരപൂജയ്ക്കായി നമ്മള് തുളസിയും മറ്റുചെടികളും വളര്‍ത്താറില്ലേ? അങ്ങനെ വളരുന്ന ചെടികളികളില് നിന്ന് ഈശ്വര പൂജയ്ക്കായി പൂവുകള് ഇറുത്തെടുക്കുന്നത് തെറ്റാണെന്ന് പറയുവാന് കഴിയില്ല. തുളസിക്ക് വെള്ളമൊഴിക്കുമ്പോള് ഈശ്വരവിശ്വാസിയായ ഒരുവന് ശ്രീകൃഷ്ണനെത്തന്നെയാണ് പൂജിക്കുന്നത്. അരയാലിനു പ്രദക്ഷിണം വെയ്ക്കുമ്പോഴും പശുവിനു പുല്ലു നല്കുമ്പോഴും അവന്റെ മനസ്സ് ഭഗവാനിലാണ്. കുവളത്തിന് വളമിടുമ്പോള് അത് ശിവന് പ്രീതികരമായിത്തീരുന്നു എന്നാണ് ശിവഭക്തന് കരുതുന്നത്. പ്രകൃതിയിലെ വസ്തുക്കളെ പൂജിക്കുന്നതിലൂടെ നാനാത്വമായ ഈ ലോകത്തില് ഏകസത്ത ദര്‍ശിക്കുവാന് മനുഷ്യനു കഴിവുവരുന്നു.\n‘തൊട്ടുതൊഴുന്തു നമസ്ക്കരിക്കുക’ എന്നതാണ് പൂജയെന്ന് പലരും വിചാരിക്കുന്നു. പക്ഷിമൃഗാദികളെയും വൃക്ഷലതാദികളെയും സ്നേഹപൂര്‍വം പരിചരിക്കുന്നതും ശുശ്രുഷിക്കുന്നതും ഈശ്വരപൂജയുടെ ഭാഗമായിരുന്നു. രാവിലെ എഴുന്നേല്‍ക്കുന്നതും കുളത്തില് കുളിച്ചു വന്ന് തുളസിക്കും ആലിനും കൂവളത്തിനും വെള്ളമൊഴിച്ചു പ്രദക്ഷിണം വെയ്ക്കുന്നതും ഓട്ടു വിളക്കില് എണ്ണയൊഴിച്ചു തിരികത്തിച്ച് ഈശ്വരനാമങ്ങള് ജപിക്കുന്നതും ഉദയാഭിമുഖമായിനിന്ന് സൂര്യനമസ്കാരം നടത്തുന്നതും കൊണ്ട് ഈശ്വര പ്രീതി മാത്രമല്ല ലഭിച്ചിരുന്നത്. ഈ പ്രവര്‍ത്തികള് ശരീരത്തിന്റെയും മനസ്സിന്റെയും തമസ്സകറ്റാനും ബുദ്ധിക്ക് ഉണര്‍വ് ഉണ്ടാകാനും ആരോഗ്യം നിലനിര്‍ത്താനും ഉതകിയിരുന്നു. നിത്യാനുഷ്ടാനത്തിന്റെ ഭാഗമായി ആചരിച്ചു പോന്ന ഈ ക്രിയകള് നമ്മുടെ പൂര്‍വ്വികരില് ശ്രദ്ധയും വിവേകബുദ്ധിയും വളര്‍ത്താനുതകി. ഈവക അനുഷ്ടാനങ്ങളിലൂടെ മനുഷ്യന്റെ പിരിമുറുക്കം ഇല്ലാതെയാവുന്നു. ശാന്തിയും സമാധാനവും ഉന്മേഷവും കൈവരുന്നു.\nമനുഷ്യനും മനുഷ്യനും തമ്മിലും മനുഷ്യനും പ്രകൃതിയും തമ്മിലും ശരിയായബന്ധം വളര്‍ത്താനാണ് സര്‍വ്വമതങ്ങളും പഠിപ്പിക്കുന്നത്. പ്രകൃതിയെ സ്നേഹിക്കാനും പൂജിക്കാനുമാണ് മതാചാരങ്ങള് അനുശാസിക്കുന്നത്, നശിപ്പിക്കാനല്ല.\nകുടുംബാംഗങ്ങള് ഒന്നിച്ചുള്ള സന്ധ്യാനാമജപം ഇപ്പോള് എവിടെയാണുള്ളത്? എല്ലാവരും ആ സമയത്ത് ടി.വി.ക്കു മുമ്പിലാണ്. സന്ധ്യാനാമജപം കുടുംബത്തില് ശാന്തിയും ഐക്യവും നിലനിര്‍ത്തിയിരുന്നു. ഔഷധചെടികളില് തട്ടി എത്തുന്ന ഇളം കാറ്റും ഏകാഗ്രതയോടെയുള്ള പ്രാര്‍ഥനയും കീര്‍ത്തനത്തിന്റെ ശ്രുതിയും താളവും സന്ധ്യാനേരത്തെ അന്തരീക്ഷത്തെപ്പോലും ശുദ്ധമാക്കും. ഏതു ജോലിത്തിരക്കിനിടയിലും ഈശ്വരാരാധനയ്ക്ക് സമയം കണ്ടെത്തിയതു കാരണം മനഃസംഘര്‍ഷം ഒഴിവാക്കാനും മനഃശാന്തിയോടെ ഉറങ്ങുവാനും ഏതു സാഹചര്യത്തെയും പുഞ്ചിരിക്കുന്ന മുഖത്തോടെ സ്വീകരിക്കുവാനും നമ്മുടെ പൂര്‍വികര്‍ക്കു കഴിഞ്ഞു.\nഅതുകൊണ്ട് നമ്മുടെ പ്രാര്‍ഥനകള് മനുഷ്യനന്മയ്ക്കു വേണ്ടി ഉള്ളതാവണം. പ്രക‍ൃതിയെയും മറ്റു ജീവജാലങ്ങളെയും സംരക്ഷിക്കുന്നതാവണം നമ്മുടെ പ്രാര്‍ഥനയുടെ കരുതല്. ഈശ്വരനോടുള്ള ഭയഭക്തി വിവ‌േക പൂര്‍വം കര്‍മ്മം ചെയ്യാന് നമുക്കുള്ള പ്രേരണ ആയിത്തീരട്ടെ എന്നാണ് അമ്മയ്ക്ക് പറയാനുള്ളത്. സ്നേഹത്തിനും നന്മയ്ക്കും സമാധാനത്തിനും വേണ്ടി മക്കള് പ്രാര്‍ഥിക്കണം.


ഒലിവ് ഓയിലിന്റെ ഗുണങ്ങൾ - Boolokam News\nഒലിവ് ഓയിലിന്റെ ഗുണങ്ങൾ\nHealth Healthy Living Neurology\nഎണ്ണകളുടെ കൂട്ടത്തില് ഏറ്റവും മുന്‍പില് നില്‍ക്കുന്ന ഒന്നാണ് ഒലീവ് ഓയില്. ആരോഗ്യത്തിന് മാത്രമല്ല ചര്‍മ്മ സംരക്ഷണത്തിനും ഏറ്റവും നല്ലതാണ് ഒലീവ് ഓയിൽ. ചര്‍മ്മത്തിന് വില്ലനാവുന്ന ഫ്രീറാഡിക്കല്‍സ് ഇല്ലാതാക്കുന്നതിന് ഒലീവ് ഓയിലിന്റെ ഉപയോഗം സഹായിക്കുന്നു.ഒലീവ് ഓയില് മുഖത്ത് തേച്ച് പിടിപ്പിക്കുന്നത് ചര്‍മ്മത്തിലെ ബ്ലാക്ക്‌ഹെഡ്‌സും വൈറ്റ്‌ഹെഡ്‌സും ഇല്ലാതാക്കുന്നതിന് സഹായിക്കുന്നു. ചർമ്മസംരക്ഷണത്തിന് വളരെ നല്ലതാണ് ഒലീവ് ഓയിൽ. ദിവസവും ഒലീവ് ഓയിൽ പുരട്ടിയാൽ നിരവധി ചർമ്മപ്രശ്നങ്ങൾ അകറ്റാനാകും. ഒലീവ് ഓയില് ഉപയോഗിച്ചാൽ ചര്‍മ്മത്തിന് തിളക്കവും നിറവും വര്‍ധിപ്പിക്കാൻ സഹായിക്കും.\nഎണ്ണകളുടെ കൂട്ടത്തില് ഏറ്റവും മുന്‍പില് നില്‍ക്കുന്ന ഒന്നാണ് ഒലീവ് ഓയില്. ആരോഗ്യത്തിന് മാത്രമല്ല ചര്‍മ്മ സംരക്ഷണത്തിനും ഏറ്റവും നല്ലതാണ് ഒലീവ് ഓയിൽ. ചര്‍മ്മത്തിന് വില്ലനാവുന്ന ഫ്രീറാഡിക്കല്‍സ് ഇല്ലാതാക്കുന്നതിന് ഒലീവ് ഓയിലിന്റെ ഉപയോഗം സഹായിക്കുന്നു.\nഒലീവ് ഓയില് മുഖത്ത് തേച്ച് പിടിപ്പിക്കുന്നത് ചര്‍മ്മത്തിലെ ബ്ലാക്ക്‌ഹെഡ്‌സും വൈറ്റ്‌ഹെഡ്‌സും ഇല്ലാതാക്കുന്നതിന് സഹായിക്കുന്നു. ചർമ്മസംരക്ഷണത്തിന് വളരെ നല്ലതാണ് ഒലീവ് ഓയിൽ. ദിവസവും ഒലീവ് ഓയിൽ പുരട്ടിയാൽ നിരവധി ചർമ്മപ്രശ്നങ്ങൾ അകറ്റാനാകും. ഒലീവ് ഓയില് ഉപയോഗിച്ചാൽ ചര്‍മ്മത്തിന് തിളക്കവും നിറവും വര്‍ധിപ്പിക്കാൻ സഹായിക്കും.\nചർമ്മസംരക്ഷണത്തിന് ഒലീവ് ഓയില് ഉപയോഗിക്കുമ്പോള് അതുണ്ടാക്കുന്ന ഗുണങ്ങള് പല വിധത്തിലാണ്. ചര്‍മ്മസംരക്ഷണം മാത്രമല്ല അലര്‍ജി, എക്‌സിമ പോലുള്ള ആരോഗ്യപ്രശ്‌നങ്ങള്‍ക്കും പരിഹാരം കാണുന്നതിന് ഏറ്റവും നല്ലതാണ് ഒലീവ് ഓയിൽ. ഒലീവ് ഓയിൽ പുരട്ടിയാലുള്ള മറ്റ് ഗുണങ്ങൾ എന്തൊക്കെയാണെന്ന് അറിയേണ്ടേ…\n1. ചര്‍മ്മസംരക്ഷണത്തിന് ഏറ്റവും നല്ലതാണ് ഒലീവ് ഓയിൽ. ചര്‍മ്മത്തിന് വില്ലനാവുന്ന ഫ്രീറാഡിക്കല്‍സ് ഇല്ലാതാക്കുന്നതിന് ഒലീവ് ഓയിലിന്റെ ഉപയോഗം സഹായിക്കുന്നു. മാത്രമല്ല അകാല വാര്‍ധക്യം ഇല്ലാതാക്കി അതിനെ പ്രതിരോധിക്കാന് സഹായിക്കുന്നു.\n2. മോയ്‌സ്ചുറൈസര് ആയി ഉപയോഗിക്കാന് കഴിയുന്ന ഒന്നാണ് ഒലീവ് ഓയില്. ഇത് ചര്‍മ്മത്തിന്റെ വരള്‍ച്ച ഇല്ലാതെ ചര്‍മ്മത്തിന് തിളക്കവും നിറവും വര്‍ധിപ്പിക്കുന്നതിന് സഹായിക്കുന്നു. ചര്‍മ്മത്തിന്റെ ഇലാസ്തിസിറ്റി വര്‍ധിപ്പിക്കുന്നതിന് ഏറ്റവും മികച്ച ഒന്നാണ്.\n4. ഒലീവ് ഓയിലിൽ അല്‍പം തേന് മിക്‌സ് ചെയ്ത് മുഖത്ത് തേച്ച് പിടിപ്പിക്കുക. ഇത് ചര്‍മ്മത്തിന് തിളക്കവും നിറവും വര്‍ധിപ്പിക്കുന്നതിന് സഹായിക്കുന്നു.\n5. മുഖത്തെ ചുളിവ് മാറാൻ ഏറ്റവും നല്ലതാണ് ഒലീവ് ഓയിൽ . ഒരു സ്പൂൺ നാരങ്ങ നീരും ഒലീവ് ഓയിലും ചേർത്ത് മുഖത്ത് പുരട്ടുന്നത് ചുളിവ് മാറാൻ സഹായിക്കും.\n6. ശരീരത്തിലെ കൊഴുപ്പ് ഇല്ലാതാക്കാനും ഒലീവ് ഓയില് സഹായിക്കുന്നു. ദിവസവും ഒരു സ്പൂൺ ഒലീവ് ഓയില് കഴിക്കുന്നത് ചീത്ത കൊളസ്‌ട്രോളിനെ കുറയ്ക്കുകയും രക്തസമ്മര്‍ദ്ദം ഇല്ലാതാക്കുകയും ചെയ്യും.\n7. ആരോഗ്യമുള്ള നഖങ്ങൾക്ക് വളരെ നല്ലതാണ് ഒലീവ് ഓയിൽ. നഖം പൊട്ടാതിരിക്കാൻ ഉറങ്ങാന് പോകുന്നതിനു മുന്‍പ് നഖത്തിൽ ഒലീവ് ഓയില് പുരട്ടുക. ഇത് നഖങ്ങള്‍ക്ക് ആരോഗ്യവും സൗന്ദര്യവും നല്‍കുന്നു.\n8. ഒരു സ്പൂൺ മഞ്ഞൾ പൊടിയും ഒലീവ് ഓയിലും ചേർത്തും മുഖത്ത് പുരട്ടുന്നത് മുഖക്കുരു മാറാനും കണ്ണിന് താഴെയുള്ള കറുത്തപാട് മാറാനും സഹായിക്കും.\nRelated Topics:healtholive oil\nഎന്റെ സ്ത്രീകളേ നിങ്ങളോട്…\nകപ്പലണ്ടി കുതിർത്തു കഴിച്ചാലുള്ള ഗുണങ്ങൾ


ശേഷം ചിന്ത്യം: ഭാര്യാഗൃഹേ പരമ സുഖം\nസന്തോഷ് എഴുതിയത് | October 01, 2006\nസന്തോഷേ... ഞാനൊന്ന് ഇങ്ങനെ ചൊല്ലി നോക്കട്ടേ..\n(തേങ്ങ എന്റെ വക!!)\nSun Oct 01, 08:30:00 PM 2006\nഇതു കൊള്ളാം. AVUT (അച്ചിവീട്ടില് ഉണ്ടു താമസം) എന്ന ആദ്യനാമം ചേര്‍ത്താണ് പലരും എന്റെ നാട്ടില് അറിയപ്പെട്ടിരുന്നത്.\nSun Oct 01, 08:43:00 PM 2006\nഇപ്പോഴും മിക്കവരും ഈ കാര്യവും പറഞ്ഞാണല്ലൊ ഭാര്യവീട്ടില് നിന്ന് മുങ്ങുന്നത്.;)\nSun Oct 01, 08:52:00 PM 2006\nകഥ തുടങ്ങിയപ്പോള് ഭാരവി\nഭാര്യാഗൃഹേ പരമസുഖം (പരം + അസുഖം)\nഎന്നെഴുതിയിട്ടു പോകുമെന്നാണു കരുതിയതു്. ഇതിന്റെ ഒറിജിനല് സംസ്കൃതം എന്താണെന്നു പിടിയുണ്ടോ?\nSun Oct 01, 08:54:00 PM 2006\nസന്തോഷ് മാഷേ ഇത് അടിപൊളി.\nSun Oct 01, 09:11:00 PM 2006\nമുരളി വാളൂര് എഴുതിയത്:\nഇത് ശരിക്കും ശരിയാണു കെട്ടോ, രണ്ടുദിവസത്തില് കൂടുതല് നില്‍ക്കേണ്ടി വന്നിട്ടില്ലാത്തതുകൊണ്ടു മറ്റേയാളുടെ (സ്വാന്) ഗതി വന്നിട്ടില്ല. എന്നാലും ആദ്യത്തെ രണ്ടു ദിവസം അടിപൊളിയാന്നേ.\nSun Oct 01, 09:42:00 PM 2006\nസന്തോഷേ, ഇതു കലക്കി... നന്നായിരിക്കുന്നു.\nSun Oct 01, 10:06:00 PM 2006\nവടക്ക് രണ്ടിന്റേയും നാലിന്റേയും കണക്കില്ലെന്ന് തോന്നുന്നു ‘ദിനമൊട്ടു്’ എന്നൊരു ആര്‍ബിട്രറി വാല്യൂ ആണ് സങ്കല്പം.\nലോക്കലൈസ്ഡ് വേര്‍ഷന് അവസാനവരി ഏതാണ്ടിങ്ങനെ: ‘ദിനമൊട്ടുകഴിഞ്ഞാല് പട്ടിക്കു സമം’ (വീട്ടില് വളര്‍ത്തുന്ന ശ്വാനനെ നായയെന്നും തെണ്ടി നടക്കുന്നവയെ പട്ടിയെന്നും ക്ലാസിഫൈ ചെയ്തിരിക്കുന്നതു മൂലവുമാകാം പട്ടിയെന്ന പ്രയോഗം)\nSun Oct 01, 10:11:00 PM 2006\nസന്തോഷ്ജീ,ഈ ചോദ്യ ഉത്തരങ്ങള് വായിച്ചപ്പോള്\nഞങ്ങളുടെ മലയാളം മാഷും ആ സ്കൂളിലെ തന്നെ സംസ്കൃതം അദ്ധ്യാപികയായ\nഭാര്യയുമായി നടന്നെന്നു പറയപ്പെടുന്ന ഒരു സംഭാഷണം ഓര്‍ത്തു പോയി.\nമാഷ്-ഭാറ്‍ഗ്ഗവീ നമ്മുടെ പുരയുടെ പുരോഭാഗത്തു\nനിന്ന രംഭയുടെ കരങ്ങള് ആരാല് ഛേദിക്കപ്പെട്ടു.?\nടീച്ചര്-(അടുക്കളയില്‍നിന്നു് ഭാര്‍ഗ്ഗവി ടീച്ച്രുടെ ശബ്ദം)\nഅതു നമ്മുടെ നന്ദിനിയുടെ ജഠരാഗ്നിയില് ഹോമിക്കപ്പെട്ടു.\nരണ്ടുപേര്‍ക്കും കാര്യങ്ങള് മനസ്സിലായി.മുറ്റത്തു നിന്ന വാഴക്കൈകളാണു് രംഭയുടെ കൈകള്.പശുക്കുട്ടി തിന്നതാണെന്ന് ഉത്തരം.\nSun Oct 01, 10:43:00 PM 2006\nSun Oct 01, 11:57:00 PM 2006\nഅച്ചിവീട്ടില് താമസ്സിക്കുന്നത് അത്ര കുറ്റമാണോ?\nസ്ത്രീപുരുഷ സമത്വവാദികള് എവടെ?\nസന്തോഷ് ജീ ആ കഥ കലക്കീ ട്ടോ!\nഇന് ലോസിന്റെ വീട്ടില് പോയി അധികം തങ്ങാത്തതിന് പരിഭവം പറയുന്ന അവര്‍ക്ക് പറഞ്ഞുകൊടുക്കാന് കഥയായി!\nഅല്ല, ഞാന് തങ്ങാത്തതിന്റെ കാരണം വേറെയാ..ശരിക്കും വയറ് നെറച്ച് ശാപ്പാടടിക്കാന് അവിടെയാകുമ്പോ മടിയാണെന്നേ..നമ്മടെ ഒരു ‘വെയിറ്റ് ‘ അവടെ കളയരുതല്ലോ. എത്ര ദിവസം അരവയര് ഭക്ഷിക്കും? ;-)\nMon Oct 02, 12:25:00 AM 2006\nരാജാവ് പണ്ഡിതനെ കാണാന് വീട്ടിലെത്തി. ചില്‍ക്കാതല്‍ക്കു പിറന്നവള് മാത്രമേ വീട്ടിലുള്ളൂ.\n"നിന്റെ അച്ഛനെപ്പോള് വരും കുട്ടീ?"\n"വന്നാല് ഇന്നു വരും, വന്നില്ലെങ്കില് വരില്ല"\n"കൊച്ചിയില് നിന്ന് ഇവിടേക്കുള്ള വള്ളം ഇന്ന് വന്നാല് അഛന് ഇന്നു വരും, വള്ളം വന്നില്ലെങ്കില് വരില്ല എന്ന്."\n"ഛീ രാജാവിനോടാണോ നീ വിളയാട്ടെടുക്കുന്നത്? നിന്റെ അച്ഛന് വന്നാല് ഉടന് പക്ഷിയല്ലാത്ത പക്ഷിയെപ്പിടിച്ച് മരമല്ലാത്ത മരം കൊണ്ടുള്ള കൂട്ടിലടച്ച് രാത്രിയും പകലുമല്ലാത്ത സമയത്ത് ആണും പെണ്ണുമല്ലാത്തവനെക്കൊണ്ട് ചുമപ്പിച്ച് കൊണ്ടെത്തിക്കാന് പറയു. ഇല്ലെങ്കില് അവന്റെ തല കാണില്ല."\nരാജാവു പോയി. അപ്പന് വന്നു. മോള് കാര്യം പറഞ്ഞു. "ഡീ തല തെറിച്ചോളേ, നീ കാരണം എന്റെ തല തെറിക്കുമല്ലോടീ.." പണ്ഡിറ്റ് കരച്ചില് തുടങ്ങി\nഅതെല്ലാം മറന്നേക്കൂ മകള് മെഡിമിക്സ് പരസ്യം പോലെ പറഞ്ഞു.\nഅച്ഛന് ഒരു വവ്വാലിനെ പിടി. കിളിയല്ലാത്ത കിളി ആയില്ലേ.. എന്നിട്ട് ചൂരല് കൊണ്ട് ഒരു കൂടു നെയ്യുക മരമല്ലാത്ത മരവുമായി.\nഅപ്പനു ട്യൂബ് കത്തിത്തുടങ്ങി\n"ഇപ്പോ മനസ്സിലായെടീ, രാത്രിയും പകലും അല്ലാതെ എന്നു വച്ചാല് വെളുപ്പിനോ സന്ധ്യക്കോ പോകാം അല്ലേ, പക്ഷേ ആണും പെണ്ണും കെട്ടവനെ എവിടെന്നു വരുത്തും?"\n"അത് അച്ഛന് തന്നെയാണ്." മോള് ഒരു ചിരിയോടെ പറഞ്ഞു.\n"ഛീ എന്തു പറഞ്ഞെടീ?"\n"അച്ഛാ, നമ്മള് താമസിക്കുന്ന ഈ വീട് ആരുടെയാ? അമ്മയുടെ കുടുംബ വീട്. അച്ഛന് തന്നെ കൂടു ചുമക്കാന് പറ്റിയ ആള്"\nMon Oct 02, 12:52:00 AM 2006\nസന്തോഷിന്റെ പോസ്റ്റ് നന്നായിരിക്കുന്നു. ഒപ്പം ദേവരാഗത്തിന്റെ കമെന്റ് കേട്ടിട്ടുള്ളതാണെങ്കിലും അവസരോചിതമായി, മനോഹരവും, ചിന്തിപ്പിക്കുന്നതും.\nMon Oct 02, 01:50:00 AM 2006\nസന്തോഷിന്റെ എഴുത്ത് നന്നായിട്ടുണ്ട്. ദേവേട്ടന്റെ കമന്റും കേമം.\nMon Oct 02, 02:10:00 AM 2006\nകലേഷ് കുമാര് എഴുതിയത്:\nദേവേട്ടന്റെ കമന്റും രസകരം!\nMon Oct 02, 04:33:00 AM 2006\nഭാര്യാ വീട്ടില് താമസിക്കുന്നത് അത്ര തെറ്റാണൊ,അങ്ങനെയെങ്കില് എന്നോ കിട്ടാനിരിക്കുന്ന ഇത്തിരി വീതത്തിന് കെട്ടിയോന് താമസിക്കുന്ന വീട്ടില് അവനെ കെട്ടിയവള് താമസിക്കില്ലെന്ന് നിനച്ചാലോ..\nഓ..ആര് നിനയ്ക്കാനാ അല്ലേ,ഉടനെ സതിയും സീതയു സാവിത്രിയും ചിതയും തുറന്ന് പോരും,ഭര്‍തൃവീട്ടില് വിട്ടത്തില് തൂങ്ങിയാലും അവള് പതിവൃതയും അടക്കമുള്ളവളും ആണല്ലോ.\nMon Oct 02, 04:45:00 AM 2006\nഅച്ചിവീട്ടില് പൊറുതിയായിരുന്നു ഒരു നായര്. രാവിലെ ഭക്ഷണവും കഴിഞ്ഞു മുറുക്കാനുമായി ഒരു മൂലയില് ഇരിക്കുന്നു.\nമകള് മലയാളം പുസ്തകമെടുത്തു പദ്യം വായിച്ചുപഠിക്കുന്നു:\n“നമ്മുടെ വീട്ടില് കാവല് കിടക്കും\nനായരു നല്ല മൃഗം...”\nഇതു കേട്ടിട്ടു നായരുടെ വാ പൊളിഞ്ഞു് കണ്ണുകള് തുറിച്ചു് മുറുക്കാന് ഇരുന്നിടത്താകെ ഒലിച്ചു.\nഅകത്തു നിന്നു ചേച്ചി:\n“നായരു്” അല്ലെടീ, “നായ് ഒരു”.\n“രണ്ടിനും ഏതാണ്ടു വ്യത്യാസം ഉള്ള പോലെ. പോടീ അവിടുന്നു്!”\nMon Oct 02, 07:40:00 AM 2006\nഅതുല്യ: അപ്പോള് മരുമകളോ? (അപ്പു വളരുകയാണ്!)\nബിന്ദു: അല്ലാതെ അമ്മായിപ്പന് എഴുതിയത് വായിച്ചിട്ടല്ലാന്ന്, അല്ലേ?\nമുരളി: വളരെ അടുത്ത് ഭാര്യ വീടുള്ളവര് ഭാഗ്യവാന്മാര്. ഭാര്യവീട് പാറശാലയിലും സ്വന്തം വീട് കാസര്‍ഗോഡുമാണെങ്കിലോ. പെറുക്കിക്കെട്ടി ഒരറ്റത്തു നിന്ന് മറ്റേയറ്റത്തെത്തി മൂന്നാം ദിനം സ്ഥലം കാലിയാക്കുന്നതെങ്ങനെ? സ്വാന് ആകുകയേ മാര്‍ഗമുള്ളൂ:)\nപെരിങ്ങോടാ: ഒരാഴ്ച കഴിഞ്ഞിട്ടും ‘ദിനമൊട്ടു’മായില്ല എന്ന് വിചാരിക്കുന്നവര്‍ക്ക് വേണ്ടി പ്രത്യേകം പറഞ്ഞുണ്ടാക്കിയതാണ് ഈ മൂന്നു നാള് പരിധി.\nരാധേയന്: :) പെരിങ്ങോടനോട് പറഞ്ഞതു തന്നെ.\nഅരവിന്ദാ: Excuses, excuses!\nദേവരാഗം: ഇനി മുതല് കമന്‍റുകള്‍ക്ക് സമ്മാനമുണ്ട്. ഈ പോസ്റ്റിന്‍റെ കമന്റ്റുകളില് വിജയി മിസ്റ്റര്. ദേവരാഗന്!\nപാര്‍വതി: പാര്‍വതീ, ഭാര്യവീട്ടില് താമസിക്കാന് അമ്മായിയപ്പന് സമ്മതിക്കില്ല, ഭര്‍തൃവീട്ടില് അമ്മായിയമ്മയും. :)\nഉമേഷ്: ഒന്നുമില്ലെങ്കിലും കാവലെങ്കിലും കിടക്കുന്നില്ലേ. അല്ലാതെ ഉണ്ടുറങ്ങി, വീണ്ടും ഉണ്ട്... രാജകീയ വാസമല്ലല്ലോ.\nMon Oct 02, 11:50:00 AM 2006\nഇങ്ങിനെ ഒരോന്നൊക്കെയുണ്ടല്ലേ? ചുമ്മാതല്ല എന്റെ ആള് ഒരു ദിവസ കഷ്ടിച്ച് നിന്നാ വാലില് മേല് തീ പിടിച്ച പോലെ ഓടണേ.. :( അതുകൊണ്ടെന്താ..എനിക്കെന്റെ വീട്ടീ നേരെ ചൊവ്വേ നിക്കാന് പോലും പറ്റില്ല. :-(\nചേട്ടായി ഇല്ലെങ്കില് ആര് ഷോപ്പിങ്ങിനും സിനിമക്കും കൊണ്ടോവും..അതോണ്ട് ചേട്ടായി ഉള്ളിടം ഇഞ്ചിക്ക് സീമാട്ടി :)\nMon Oct 02, 02:20:00 PM 2006\nഇന്നാണീ ബ്ലോഗ് ആദ്യമായി കണ്ടതും വായിച്ചതും.പഴയ പോസ്റ്റുകളുംവായിച്ചു നന്നായി എഴുതീട്ടുണ്ടെ.വെബില് ഫൊട്ടൊസ് ഒക്കെ കണ്ടു.\nSun Oct 15, 03:29:00 AM 2006


അരി കുതിർത്താൻ മറന്നു പോയാലും പേടിക്കേണ്ട.. അരിപൊടി കൊണ്ട് നല്ല സോഫ്റ്റ് ഓട്ടട തയ്യാറാക്കാം 😋👌 | Tasty Recipes\nBy Neenu Karthika Last updated Jun 26, 2021\nഇന്ന് നമുക്ക് അരിപൊടി ഉപയോഗിച്ച് ഓട്ടട ഉണ്ടാക്കാം. നല്ല സോഫ്റ്റും ഓട്ടയുമൊക്കെ ഉള്ള അടിപൊളി ഓട്ടടയാണ് നമ്മൾ ഉണ്ടാക്കാൻ പോകുന്നത്. സാധാരണ നമ്മൾ ഓട്ടട ഉണ്ടാക്കുവാനായി പച്ചരിയാണ് ഉപയോഗിക്കാറുള്ളത്. തലേ ദിവസം അരി നമ്മൾ വെള്ളത്തിൽ കുതിർത്തു വെക്കും എന്നിട്ടാണ് നമ്മൾ അത് അരച്ചെടുത്ത് ഓട്ടട ഉണ്ടാകാറുള്ളത്.\nഇതുപോലെ നിങ്ങളും വീട്ടിൽ തീർച്ചയായും ഉണ്ടാക്കി നോക്കൂ.. ഈ വീഡിയോ നിങ്ങൾക്ക് ഇഷ്ടമായാൽ മറ്റുള്ളവരിലേക്ക് എത്തിക്കാൻ മറക്കരുത്. കൂടുതല് വീഡിയോകള്‍ക്കായി Thasni’s Kitchen ചാനല് സബ്സ്ക്രൈബ് ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. 𝗦𝘂𝗯𝘀𝗰𝗿𝗶𝗯𝗲 𝗙𝗼𝗿 𝗠𝗼𝗿𝗲 Videos ▶ http://bit.ly/tasty_videos\nനാരങ്ങ കൊണ്ടുള്ള ഈ സൂത്രം അറിഞ്ഞാൽ എല്ലാവരും ഒന്ന് ഞെട്ടും 😱😳 ഇനിയും അറിയാതെ പോകരുതേ.. വീഡിയോ കണ്ടു നോക്കൂ..


RBI To Issue New Rs 100 Currency Notes Soon - Malayalam Goodreturns\n» 100 രൂപയുടെ പുതിയ നോട്ട് റിസര്‍വ് ബാങ്ക് ഉടന് പുറത്തിറക്കും\nPublished: Wednesday, December 7, 2016, 17:33 [IST]\nപുതിയ നൂറുരൂപാനോട്ട് ആര് ബി ഐ ഉടന് പുറത്തിറക്കും. 2005-മഹാത്മാഗാന്ധി സീരീസില് നേരിയ മാറ്റങ്ങള് വരുത്തിയാവും പുതിയ നോട്ട് ഇറക്കുക. തുടര്‍ന്നും പഴയ 100രൂപ നോട്ട് ഉപയോഗിക്കുന്നതില് യാതൊരു നിയന്ത്രണവുമില്ല. പുതിയ നോട്ടും പഴയ നോട്ടും ഉപയോഗിക്കാവുന്നതാണ്. റിസര്‍വ് ബാങ്ക് പുറത്തിറക്കിയ വാര്‍ത്താക്കുറിപ്പിലാണ് ഇക്കാര്യം അറിയിച്ചത്.\nനോട്ട് പിന്‍വലിക്കല് തീരുമാനം നടപ്പിലായതോടെ നൂറുരൂപക്ക് വന് ക്ഷാമമാണ്. ഈ അവസരത്തില് 100 രൂപയുടെ പുതിയ നോട്ട് പുറത്തിറക്കാനുള്ള റിസര്‍വ് ബാങ്കിന്റെ തീരുമാനം നോട്ടുക്ഷാമത്തെ നേരിടാന് സഹായിക്കും. കഴിഞ്ഞദിവസം പുതിയ 20, 50 രൂപാ നോട്ടുകള് പുറത്തിറക്കുമെന്ന് ആര് ബി ഐ അറിയിച്ചിരുന്നു.\nRead more about: rupee reserve bank demonetisation രൂപ റിസര്‍വ് ബാങ്ക്\nThe Reserve Bank of India is to issue new Rs 100 currency notes soon. All the banknotes in the denomination of Rs 100 issued by the Bank in the past will continue to be legal tender.\nStory first published: Wednesday, December 7, 2016, 17:33 [IST]


യുവന്തസ്ത്താഴ്; പ്രതിരോധത്തില് നിഷ്പ്രഭമായി എം.എസ്.എന് – Chandrika Daily\nBy chandrika Thursday April 20, 2017 19:31 pm\nയുവന്തസ്ത്താഴ്; പ്രതിരോധത്തില് നിഷ്പ്രഭമായി എം.എസ്.എന്\nബാര്‍സിലോണ: നെയ്മര് എന്ന ബ്രസീലുകാരന് തന്റെ സഹതാരം ഡാനി ആല്‍വസിന്റെ ചുമലില് മുഖം പൂഴ്ത്തി വിതുമ്പിയതിലുണ്ട് ആ ആഘാതം. ആക്രമണ ഫുട്‌ബോളിന്റെ ശക്തമായ സൗന്ദര്യം ലോകത്തിന് മുന്നില്…\nബാര്‍സിലോണ: നെയ്മര് എന്ന ബ്രസീലുകാരന് തന്റെ സഹതാരം ഡാനി ആല്‍വസിന്റെ ചുമലില് മുഖം പൂഴ്ത്തി വിതുമ്പിയതിലുണ്ട് ആ ആഘാതം. ആക്രമണ ഫുട്‌ബോളിന്റെ ശക്തമായ സൗന്ദര്യം ലോകത്തിന് മുന്നില് പലവട്ടം തെളിയിച്ച ബാര്‍സിലോണ യൂറോപ്പിലെ ചാമ്പ്യന് ക്ലബിനെ കണ്ടെത്താനുള്ള പോരാട്ടവേദിയില് കാലിടറി വീണിരിക്കുന്നു. ലിയോ മെസിയും നെയ്മര് ജൂനിയറും ലൂയിസ് സുവാരസുമെന്നാല് അത് ലോകത്തിന്റെ ഗോള് വേട്ടക്കാരാണ്. അതിവേഗതയുടെ ആശാന്മാരായും അസ്ത്ര തുല്യ ഗോളുകളുടെ വിലസക്കാരുമെല്ലാമായി കളിയെഴുത്ത് ലോകം വാഴ്ത്തിയ താരങ്ങളെ പ്രതിരോധത്തിന്റെ വരച്ചവരയില് നിര്‍ത്തിയ യുവന്തസ് യുവേഫ ചാമ്പ്യന്‍സ് ലീഗ് ഫുട്‌ബോളിന്റെ സെമിബെര്‍ത്ത് സ്വന്തമാക്കി. ആദ്യപാദത്തില് മൂന്ന് ഗോളിന്റെ ലീഡ് നേടിയ ഇറ്റലിക്കാര് രണ്ടാം പാദത്തില് ബാര്‍സയെ ഗോള്‍രഹിത സമനിലയില് പൂട്ടിയാണ് കരുത്ത് തെളിയിച്ചത്.\nമൂന്ന് ഗോളിന്റെ ആദ്യപാദ നഷ്ടം നികത്താന് രണ്ടാം പാദത്തില് ഏതെങ്കിലും ടീമിന് കഴിയുമെങ്കില് അത് ബാര്‍സക്ക് മാത്രമാണെന്ന് ലോകം വിളിച്ചുപറഞ്ഞ രാത്രിയില് എല്ലാ കണ്ണുകളും കാതുകളും ടെലിവിഷനും ഓണ്‍ലൈനുകളുമെല്ലാം നുവോ കാമ്പിലായിരുന്നു. ഇന്ത്യന് സമയം അര്‍ധരാതിയില് ഉറക്കമൊഴിഞ്ഞ് കളി ആസ്വദിച്ച ലക്ഷോപലക്ഷം ആരാധകരുള്‍പ്പെടെ എല്ലാവരും ആസ്വദിച്ചത് ഏത് വിധം മുന്‍നിരയെ പൂട്ടാമെന്ന പ്രതിരോധത്തിന്റെ ശക്തിയാണ്.\nഡിഫന്‍സീവ് ഫുട്‌ബോളിന്റെ വക്താക്കളായ യുവന്തസ് അതീവ ജാഗ്രതയിലാണ് കളിച്ചത്. മൂന്ന് ഗോള് ലീഡ് ഭദ്രമായി നിലനിര്‍ത്താന് നാല് ഡിഫന്‍ഡര്‍മാരും ഇറങ്ങി കളിച്ച രണ്ട് മധ്യനിരക്കാരുമുള്‍പ്പെടെ ആറ് പേര്. ഈ ആറ് പേരുടെ കാവല്‍കണ്ണുകളില് നിന്ന് ഏത് വിധേനയെങ്കിലും പന്ത് നഷ്ടമായാല് വിരിച്ച കൈകളുമായി ക്യാപ്റ്റന് ജിയാന് ലുക്കാ ബഫണ് ഗോള്‍വലയത്തില്.\nഅല്‍ഭുതങ്ങളൊന്നും നുവോ കാമ്പില് സംഭവിച്ചില്ല. സംഭവിക്കാന് യുവന്തസ് പ്രതിരോധം അനുവദിച്ചില്ല എന്ന് പറയുന്നതാവും യാഥാര്‍ത്ഥ്യം. ആക്രമണം മാത്രമായിരുന്നു ബാര്‍സയുടെ മുദ്രാവാക്യം. കിക്കോഫ് മുതല് ആന്ദ്രെ ഇനിയസ്റ്റയുടെ നേതൃത്വത്തില് മെസിയും നെയ്മറും സുവാരസുമെല്ലാം ഓടിക്കയറുകയായിരുന്നു. ഇത് മനസ്സിലാക്കി തന്നെ യുവന്തസ് പ്രതിരോധം ജാഗ്രത പാലിച്ചു. എല്ലാവരും പെനാല്‍ട്ടി ബോക്‌സിന് പുറത്തായി മതില്‍കെട്ടി. കൊച്ചുപാസുകളുമായുള്ള ബാര്‍സ മുന്നേറ്റത്തിന്റെ മുനയൊടിക്കാന് അപകടകാരികളെയെല്ലാം പ്രത്യേകം മാര്‍ക്ക് ചെയ്തു. ആര്‍ക്ക് മുന്നിലും തോല്‍ക്കാതെ നില്‍ക്കുന്ന കാവല്‍ക്കാരനാണ് ബഫണ്. ഇത് വരെ അദ്ദേഹത്തിന്റെ വലയില് പന്ത് എത്തിക്കാന് മെസിക്ക് പോലും കഴിഞ്ഞിട്ടില്ല. ഇന്നലെയും പലവട്ടം മെസി ബഫണിനെ പരീക്ഷിച്ചു. പക്ഷേ വിജയം ഗോള്‍ക്കീപ്പര്‍ക്കായിരുന്നു. പ്രി ക്വാര്‍ട്ടര് രണ്ടാം പാദത്തില് ബാര്‍സയെ മുന്നില് നിന്ന് നയിച്ച നെയ്മറാവട്ടെ പലവട്ടം അതിവേഗതയില് ബോക്‌സില് കയറി. പക്ഷേ സമര്‍ദ്ദത്തില് പിഴച്ചു. സുവാരസിന് മോശം ദിവസമായിരുന്നു.\nCategories: More, Views Tags: barca, barcelona, Lio Messi, messi


ഇവര് വിശുദ്ധരാണ്; ഭൂതോച്ചാടകരും : Marian Pathram\nഇവര് വിശുദ്ധരാണ്; ഭൂതോച്ചാടകരും\nവിശുദ്ധരെന്ന് പറയുമ്പോള് നമ്മുടെ ധാരണ പ്രാര്‍ത്ഥനയും പരിത്യാഗപ്രവൃത്തികളുമായി മാത്രം ജീവിക്കുന്നവരാണെന്നാണ്. വിശുദ്ധിയുടെ ഈ പൊതുഗുണത്തിന് പുറമെ ചില വിശുദ്ധരെല്ലാം പ്രഗത്ഭരായ ഭൂതോച്ചാടകര് കൂടിയായിരുന്നു. സാത്താന് ഒരു യാഥാര്‍ത്ഥ്യമാണെന്ന് മനസ്സിലാക്കി ആത്മരക്ഷയ്ക്ക് വേണ്ടി സാത്താനെ ജീവിതങ്ങളില് നിന്ന് പുറത്താക്കാന് ഇവര്‍ക്ക് സവിശേഷമായ സിദ്ധിയുണ്ടായിരുന്നു.\nവിശുദ്ധരും അതേ സമയം ഭൂതോച്ചാടകരുമായ ചിലരെ നമുക്കിവിടെ പരിചയപ്പെടാം. വാഴ്ത്തപ്പെട്ട വില്യം ഓഫ് ടൗലോസ് ആണ് അതില് പ്രധാനി. അഗസ്റ്റീയന് സന്യാസിയായിരുന്ന ഇദ്ദേഹം ആത്മീയഗുരുവും ഫ്രാന്‍സിലെ എണ്ണം പറഞ്ഞ ഭൂതോച്ചാടകനുമായിരുന്നു.\nവിശുദ്ധ ഫ്രാന്‍സിസ് ബ്രോഗിയ പ്രാര്‍ത്ഥിക്കുമ്പോള് തന്നെ സാത്താന് ശക്തികള് വിട്ടുപോകുമായിരുന്നു. സാത്താന് നിരന്തരം പീഡിപ്പിച്ചുകൊണ്ടിരുന്ന ഒരു വിശുദ്ധനായിരുന്നു ഈജിപ്തിലെ അന്തോണി. പക്ഷേ വിശുദ്ധികൊണ്ട് അദ്ദേഹം അതിനെയെല്ലാം അതിജീവിച്ചു.\nകുരിശടയാളത്തിന്റെ ശക്തിയാല് സാത്താനെ ഓടിക്കുവാന് വിശുദ്ധ ബെനഡിക്ടിന് സാധിച്ചിരുന്നു.റോമിലെ വിശുദ്ധ പത്രോസും പ്രഗത്ഭനായ ഒരു ഭൂതോച്ചാടകനായിരുന്നു.\nനല്ല കള്ളന് വിശുദ്ധനായോ?\nവിശുദ്ധ അല്‍ഫോന്‍സാമ്മയുടെ തിരുനാള് ഇന്നുമുതല്


ഡ്രൈവിങ് ലൈസന്‍സിലും പുതിയ പരിഷ്‌കരണവുമായി ഒമാന്\nമസ്‌കത്ത്; ഒമാനില് ഡ്രൈവിങ്ങ് ലൈസന്‍സ് നിയമത്തില് സമ്പൂര്‍ണ പരിഷ്‌കരണം. സ്വദേശികള്‍ക്കും വിദേശികള്‍ക്കും ഇനി ലൈസന്‍സ് നേടുക എളുപ്പമാകില്ല. ഗതാഗത നിയമലംഘനങ്ങളുടെ പിഴ വര്‍ധിപ്പിക്കുകയും ചെയ്തതോടൊപ്പം പുതിയ ഗതാഗയ നിയമങ്ങള് പ്രഖ്യാപിക്കുകയും ചെയ്തു. മാര്‍ച്ച് ഒന്ന് മുതല് പുതിയ നിയമങ്ങള് പ്രാബല്യത്തില് വരുമെന്നും റോയല് ഒമാന് പൊലീസ് വ്യക്തമാക്കി. വിദേശികള്‍ക്ക് പുതുതായി ലഭിക്കുന്ന ലൈസന്‍സ് രണ്ട് വര്‍ഷം കൂടുമ്പോള് പുതുക്കണം. നേരത്തെ ഇത് പത്ത് വര്‍ഷം വരെ കാലാവധിയുണ്ടായിരുന്നു. എന്നാല്, രണ്ട് വര്‍ഷത്തിനിടയില് നിയമംലംഘിച്ച് നിശ്ചിത എണ്ണത്തില് അധികം ബ്ലാക് പോയിന്റ് വീണാല് ലൈസന്‍സ് ഉടന് പുതുക്കി ലഭിക്കില്ല. നിലവില് ലൈസന്‍സ് ഉള്ള വിദേശികള്‍ക്ക് പത്ത് വര്‍ഷക്കാലാവധി തീരുന്നത് വരെ രണ്ട് വര്‍ഷം കൂടുമ്പോള് പുതുക്കേണ്ടതില്ല.\nഎന്നാല്, സ്വദേശികള്‍ക്ക് ലഭിക്കുന്നത് 12 മാസം കാലാവധിയുള്ള താത്കാലിക ലൈസന്‍സുകളായിരിക്കും. ഒരു വര്‍ഷത്തിനിടെ 10ല് കൂടുതല് ബ്ലാക്ക് പോയിന്റുകള് ലൈസന്‍സില് വീണാല് ലൈസന്‍സ് വീണ്ടും ഡ്രൈവിംഗ് സ്‌കൂളുകള് വഴി പരിശീലനം നടത്തണം. പത്തിന് താഴെയും ഏഴിന് ഇടയിലുമാണ് ബ്ലാക്ക് പോയിന്റുകളെങ്കില് ഒരു വര്‍ഷം കൂടി ലൈസന്‍സ് പുതുക്കി നല്‍കും. താത്കാലിക ലൈസന്‍സ് കാലാവധിക്കിടയില് ആറില് താഴെ മാത്രം ബ്ലാക്ക് പോയിന്റുകളാണ് രേഖപ്പെടുത്തിയതെങ്കില് പത്ത് വര്‍ഷത്തെ കാലാവധിയില് ലൈസന്‍സ് അനുവദിക്കുകയും ചെയ്യും.\nടാക്സി മേഖലയില് ഇനി സ്ത്രീ സാന്നിധ്യമുണ്ടാകുമെന്നതാണ് പുതിയ നിയമങ്ങളില് ശ്രദ്ധേയമായ ഒന്ന്. നിലവില് പുരുഷന്‍മാര്‍ക്ക് മാത്രമാണ് ടാക്സി സര്‍വീസിന് അനുമതിയുള്ളത്. രണ്ട് പുതിയ ടാക്സി കമ്പനികള് കൂടി എത്തിയതോടെ സ്വദേശി സ്ത്രീകള്‍ക്ക് വന് തൊഴില് സാധ്യതയാണ് തുറക്കപ്പെടുക. രാജ്യത്ത് സ്വദേശികള്‍ക്ക് മാത്രമാണ് ടാക്സി സര്‍വ്വീസിന് അനുമതിയുള്ളത്. മുഴുവന് യാത്രക്കാരും നിര്‍ബന്ധമായും സീറ്റ് ബെല്‍റ്റ് ഉപയോഗിക്കണം. നാല് വയസിന് താഴെ പ്രായമുള്ള കുട്ടികള്‍ക്ക് പ്രത്യേക സീറ്റ് ഒരുക്കിയില്ലെങ്കില് പത്ത് റിയാല് പിഴ ഈടാക്കും. ബസ് സ്റ്റോപ്പുകളിലും സ്റ്റാന്റുകളിലും കാര് പാര്‍ക്ക് ചെയ്താലുള്ള പിഴ പത്ത് റിയാലില് നിന്ന് 50 റിയാലാക്കി ഉയര്‍ത്തി. ട്രക്കുകള് തെറ്റായി ഓവര്‍ടേക്ക് ചെയ്താല് 50 റിയാലും പിഴ ശിക്ഷ ലഭിക്കും.\nഇനി സുരക്ഷ കൂടുതല് മികവോടെ…ദുബായ് വിമാനത്താവളത്തില് സ്മാര്‍ട്ട് നിരീക്ഷണ കേന്ദ്രം തുറന്നു\n22 ഇനം രോഗങ്ങളുള്ളവര് ഇനി കുവൈത്തില് ഔട്ട്…താമസാനുമതിയും ജോലിയും നല്‍കില്ല


DigitalMalayali| ആയിരം കോടിയുടെ സര്‍ക്കാര് പിആര് പരസ്യങ്ങളേക്കാള് ശക്തിയുണ്ട് ഈ ഒരൊറ്റ വീഡിയോയ്ക്ക്, മനുഷ്യത്വമില്ലാത്ത മൃഗങ്ങളാണോ പോലീസില്?; ഹരീഷ് വാസുദേവന്\nതിരുവനന്തപുരം: കോവിഡ് മാനദണ്ഡങ്ങളുടെ പേരില് കേരള പോലീസിന്റെ കൊടും ക്രൂരതയ്ക്ക് ഇരയായ അഞ്ചുതെങ്ങ് സ്വദേശിനിയായ മേരിയുടെ അവസ്ഥ പങ്കുവെച്ച് ഹരീഷ് വാസുദേവന്. കഴിഞ്ഞ ദിവസമാണ് മേരിയുടെ മത്സ്യങ്ങള് പോലീസ് അഴുക്ക് ചാലില് തള്ളിയത്. രോഗ ബാധിതനായ ഭര്‍ത്താവ് ഉള്‍പ്പെടെ ആറോളം പേരുടെ അന്നമാണ് പോലീസ് നിഷ്കരുണം തട്ടിത്തെറുപ്പിച്ചത്. വഴിവക്കില് മത്സ്യവില്പന നടത്തിക്കൊണ്ടിരുന്ന മേരിയുടെ മത്സ്യവും പത്രങ്ങളുമാണ് കോവിഡ് മാനദണ്ഡം പാലിച്ചില്ല എന്ന് ആരോപിച്ച് പാരിപ്പള്ളി പോലീസ് അഴുക്ക് ചാലില് വലിച്ചെറിഞ്ഞത്.\n16000 രൂപയുടെ മത്സ്യം ഉണ്ടായിരുന്നു എന്നും 500 രൂപക്ക് മാത്രമേ വില്‍പ്പന നടത്തിയുള്ളു എന്നും വൃദ്ധ പറയുന്നു. വില്പനക്കായി പാലകയുടെ തട്ടില് വച്ചിരുന്ന മീന് തട്ടോടുകൂടി എടുത്തെറിഞ്ഞ പൊലീസ് വലിയ ചരുവത്തില് ഇരുന്ന മീനും പുരയിടത്തിലേക്ക് എറിഞ്ഞു എന്നാണ് പരാതി. തിരക്കുകളില്ലാതെ മത്സ്യക്കച്ചവടം ചെയ്യുകയായിരുന്ന സമയത്ത് പോലീസെത്തി പ്രകോപനം സൃഷ്ടിച്ച് മത്സ്യം അഴുക്ക് ചാലിലേക്ക് വലിച്ചെറിയുകയായിരുന്നു. ആയിരം കോടിയുടെ സര്‍ക്കാര് പി ആര് പരസ്യങ്ങളേക്കാള് ശക്തിയുണ്ട് ഈ ഒരൊറ്റ വീഡിയോയ്ക്ക് എന്ന ഫേസ്‌ബുക്ക് കുറിപ്പാണ് ഹരീഷ് വാസുദേവന് സമൂഹ മാധ്യമങ്ങള് വഴി പങ്കുവെച്ചത്.\nഫേസ്‌ബുക്ക് കുറിപ്പിന്റെ പൂര്‍ണരൂപം..


പാലു കടഞ്ഞാല് വെണ്ണ കിട്ടും - Sathyadeepam\nജോണ് പോള് രണ്ടാമന്: സഭയ്ക്കു ലഭിച്ച അപൂര്‍വസമ്മാനം -ഫ്രാന്‍സിസ് മാര്‍പാപ്പ\n‘ലൗദാത്തോ സി’: ഒരു വര്‍ഷം നീളുന്ന അഞ്ചാം വാര്‍ഷികാഘോഷങ്ങള്\nമദ്യശാലകള് തുറക്കരുത്, കുടുംബങ്ങള് തകര്‍ക്കരുത് -കേരള മദ്യവിരുദ്ധ ഏകോപന സമിതി\nകോവിഡ് പ്രതിരോധവും ലോക്ഡൗണ് കാല ദുരിതാശ്വാസ പ്രവര്‍ത്തനങ്ങളും കെ സി ബി സി വിലയിരുത്തും\nസര്‍ക്കാര് കേരളത്തെ മദ്യാലയമാക്കുന്നു -കെ സി ബി സി\nകോവിഡാനന്തര ഭാരതത്തിനു സര്‍ക്കാരിന്‍റെയും ജനങ്ങളുടെയും കാഴ്ചപ്പാടുകളില് മാറ്റമുണ്ടാകണം -ഡോ. സി.വി. ആനന്ദ്ബോസ്\nകുട്ടികളുടെ തുടര്‍വിദ്യാഭ്യാസ സഹായത്തിനു സഭാസ്ഥാപനങ്ങള് ജാഗ്രത പുലര്‍ത്തണം — ബിഷപ് ജോഷ്വ മാര് ഇഗ്നാത്തിയോസ്\nകോടികളുടെ ഉത്തേജക പദ്ധതി കാര്‍ഷിക മേഖലയെ നിരാശപ്പെടുത്തുന്നത്: ഇന്‍ഫാം\n“സാലറി ചലഞ്ചു”മായി ഫരീദാബാദ് രൂപതാ വൈദികര്\nദേവാലയങ്ങളില് ആരാധനാകര്‍മ്മങ്ങള്‍ക്ക് ഉപാധികളോടെ അനുമതി നല്‍കണമെന്ന് സഭാമേലധ്യക്ഷന്മാര്\n|^| Home -> Suppliments -> Familiya -> പാലു കടഞ്ഞാല് വെണ്ണ കിട്ടും\nപാലു കടഞ്ഞാല് വെണ്ണ കിട്ടും\nമക്കളുടെ സ്വഭാവരൂപീകരണത്തില് മാതാപിതാക്കള് എടുക്കേണ്ട നിലപാടുകളെക്കുറിച്ചും കരുതലിനെക്കുറിച്ചും\nഒരമ്മയുടെ ജീവിതകാഴ്ചകളുടെ പംക്തി….\n“സ്നേഹം എന്നാല് എന്താണ്?” – കുഞ്ഞിനോടു ചോദിച്ചുനോക്കൂ. കുട്ടിക്ക് അറിയുമോ, സ്നേഹത്തിന്‍റെ ആഴവും വ്യാപ്തിയും അര്‍ത്ഥവും? ഇഷ്ടം സ്നേഹമാണോ? മോഹം സ്നേഹമാണോ? കാമം സ്നേഹമാണോ?\nനാസി ക്യാമ്പില് അടയ്ക്കപ്പെടുകയും കഠോരപീഡനങ്ങള്‍ക്കു വിധേയമാക്കപ്പെടുകയും ചെയ്ത അനേകം യുവാക്കളിലൊരാളായിരുന്നു വിക്ടര് എമില് ഫ്രാങ്കിള്. ഓസ്ട്രിയ വംശജനായ അദ്ദേഹം, ഒരു ന്യൂറോളജിസ്റ്റും സൈക്യാട്രിസ്റ്റുമായിരുന്നു. അതിശൈത്യത്തില് മഞ്ഞുപാളികള്‍ക്കു മുകളില് നഗ്നപാദരായി മേല്‍വസ്ത്രമില്ലാതെ, ഭക്ഷണമില്ലാതെ ഓരോരുത്തരായി മരണത്തിനു കീഴ്പ്പെട്ടുകൊണ്ടിരുന്നു. എന്നാല് വിക്ടര് ജീവിച്ചു. തന്‍റെ പ്രിയതമയോടുള്ള തീവ്രസ്നേഹത്താല് താന് മരണത്തെ അതിജീവിച്ചു എന്നാണ് അദ്ദേഹം തന്‍റെ പുസ്തകത്തില് (A mans search for meaning) എഴുതിയത്. സ്നേഹത്തിനു മനുഷ്യനെ വിമോചിപ്പിക്കുവാന് കഴിയും എന്നു സ്വന്തം അനുഭവത്തിലൂടെ അദ്ദേഹം സാക്ഷ്യപ്പെടുത്തുന്നു.\nഓരോ മനുഷ്യാത്മാവും സ്നേഹത്തിനുവേണ്ടി തീവ്രമായി ദാഹിക്കുന്നു. സ്നേഹിക്കുവാനും സ്നേഹിക്കപ്പെടുവാനുമുള്ള പ്രേരണയാണു മനുഷ്യജീവിതത്തിലെ എല്ലാ ഊര്‍ജ്ജത്തിന്‍റെയും അടിസ്ഥാനം. എങ്കിലും യഥാര്‍ത്ഥ സ്നേഹം കണ്ടെത്താനും തിരിച്ചറിയാനും എല്ലാവര്‍ക്കും കഴിയുന്നില്ല. ആ സ്നേഹത്തിന്‍റെ പൂര്‍ണത നമുക്കു ക്രിസ്തുവില് മാത്രമേ കണ്ടെത്താന് കഴിയൂ.\nകുഞ്ഞ് അമ്മയെ സ്നേഹിക്കുന്നു; അമ്മ കുഞ്ഞിനെയും. അവര് ഇരുവരും സ്നേഹത്തില് വളരുമ്പോള് അവരുടെ സ്നേഹം പങ്കുവയ്ക്കപ്പെടുന്നു. കൂടുതല് പേര് അവരുടെ സ്നേഹത്തിലേക്ക് ആകര്‍ഷിക്കപ്പെടുകയും ചേര്‍ക്കപ്പെടുകയും ചെ യ്യുന്നു. കുഞ്ഞു വളരുമ്പോള് കൂട്ടുകാരെ നേടുന്നു, അദ്ധ്യാപകരെ ലഭിക്കുന്നു. എല്ലായിടത്തും സ്നേഹമാണ് പങ്കുവയ്ക്കപ്പെടുന്നത്. കൂട്ടുകാരെ സന്തോഷിപ്പിക്കാന് കുസൃതി കാട്ടുന്നതും അദ്ധ്യാപകരെ സന്തോഷിപ്പിക്കാന് നന്നായി പഠിക്കുന്നതും സ്നേഹത്തിന്‍റെ ഊര്‍ജ്ജത്താലാണ്.\nസ്വന്തം നെഞ്ചിലെ ചോര മക്കള്‍ക്കു നല്കുന്ന അമ്മപ്പക്ഷിയുടെ ചിത്രം കുഞ്ഞുങ്ങള്‍ക്കു കാണിച്ചുകൊടുക്കണം. സ്വന്തം മകനെ സ്നേഹത്താല് ദാനം ചെയ്ത പരിശുദ്ധ കന്യാമറിയം എല്ലാ അമ്മമാരുടെയും മാതൃകയാണെന്നും മനസ്സിലാക്കിക്കൊടുക്കണം.\nസ്വയം ദാനമാണു സ്നേഹിക്കല്. ക്ലേശമോ ദുരിതമോ പീഡനമോ നഗ്നതയോ പട്ടിണിയോ ആപത്തോ വാളോ സ്നേഹത്തെ പിന്തിരിപ്പിക്കില്ല. സ്നേഹം നിഷ്കളങ്കമാണ്. അതുകൊണ്ട് പീഡിപ്പിക്കുന്നവരെ ശപിക്കാതെ, അവരെ അനുഗ്രഹിക്കും. പ്രതികാരം ദൈവത്തിനു കൊടുക്കാന് സ്നേഹിക്കുന്നവര്‍ക്കു കഴിയും. സ്നേഹം ആരെയും വിധിക്കുന്നില്ല. തിന്മയ്ക്കു പകരം തിന്മ ചെയ്യുന്നില്ല. ബലമുള്ളപ്പോള് ദുര്‍ബലരോടു കരുണ കാണിക്കും.\nവൈകാരികത്തള്ളലല്ല സ്നേഹമെന്ന തിരിച്ചറിവ് കുഞ്ഞുങ്ങള്‍ക്കു ലഭിക്കേണ്ടതു മുതിര്‍ന്നവരില്‍നിന്നുതന്നെയാണ്. സ്നേഹം പ്രകടിപ്പിക്കുന്നതു ത്യാഗത്തിലൂടെയാണെന്നു കുട്ടിക്കാലത്താണ് അറിയേണ്ടത്. പൊള്ളയായ പുകഴ്ത്തലുകളോ ആഘോഷങ്ങളുടെ കൊഴുപ്പോ അല്ല സ്നേഹം എന്നുംകൂടി അവര് അറിഞ്ഞിരിക്കണം. നല്ല സ്നേഹസംരക്ഷണം കിട്ടി വളര്‍ന്ന കുട്ടികള്‍ക്കു മുതിര്‍ന്നവരുടെ അംഗീകാരം വേഗത്തില് നേടിയെടുക്കാന് കഴിയും അപ്പോള് പരിഗണന ലഭിക്കാതെ വരുന്നവര് എന്തു ചെയ്യും? കുറുക്കുവഴികള് തേടും. അതാണു കോപ്പിയടിക്കുക, ക്യാമ്പസ് അതിക്രമം തുടങ്ങിയ കലാപരിപാടികളായി വളരുന്നത്. ഇതു മുന്‍കൂട്ടി കണ്ടു ക്രിയാത്മകമായി ഇടപെടുവാന് സ്നേഹത്തില് ഒരുപാടു വളര്‍ന്ന അദ്ധ്യാപകര് ഉണ്ടായിരിക്കണം. നദി ഒഴുകുന്നിടത്തെല്ലാം ജീവജാലങ്ങള് പറ്റിച്ചേര്‍ന്നു വളരുന്നതുപോലെ സ്നേഹം ഉള്ളവര്‍ക്കു ചുറ്റും ആളുകള് ഉണ്ടായിരിക്കും; മദര് തെരേസയ്ക്കു ചുറ്റും മനുഷ്യര് ഓടിക്കൂടിയതുപോലെ.\nസ്നേഹം മരണത്തിലും അവസാനിക്കുന്നില്ല. മരണശേഷമാണല്ലോ വിശുദ്ധരായവരുടെ സ്നേഹം ജീവിച്ചിരിക്കുന്നവര് കൂടുതല് അനുഭവിക്കുന്നത്.\n1 കോറി 13 : “സ്നേഹം ദീര്‍ഘക്ഷമയും ദയയും ഉള്ളതാണ്. സ്നേഹം അസൂയപ്പെടുന്നില്ല. ആത്മപ്രശംസ ചെയ്യുന്നില്ല, അഹങ്കരിക്കുന്നില്ല, സ്വാര്‍ത്ഥം അന്വേഷിക്കുന്നില്ല, കോപിക്കുന്നില്ല, വിദ്വേഷം പുലര്‍ത്തുന്നില്ല, അനീതിയില് സന്തോഷിക്കുന്നില്ല; സത്യത്തില് ആഹ്ലാദിക്കുന്നു. സ്നേഹം സകലതും സഹിക്കുന്നു, സകലതും വിശ്വസിക്കുന്നു, സകലതും പ്രത്യാശിക്കുന്നു.”\nഈ സവിശേഷതകളുള്ളതിനെ മാത്രമേ സ്നേഹം എന്നു വിളിക്കുവാന് കഴിയൂ. ഇതു ജീവിക്കുവാന് പ്രത്യേകമായി തിരഞ്ഞെടുക്കപ്പെട്ടവരാണല്ലോ മാതാപിതാക്കള്. തങ്ങളുടെ സ്നേഹജീവിതം മക്കള്‍ക്കു മാതൃകാപരമായിരിക്കുവാന് ശ്രദ്ധിക്കുന്ന മാതാപിതാക്കളുടെ മക്കള്‍ക്കു മാത്രമേ, സ്നേഹത്തെ കണ്ടെത്താന് കഴിയുകയുള്ളൂ. തന്‍റെ നെഞ്ചിലെ സ്നേഹത്തിന്‍റെ ഉറവ കണ്ടെത്തിയ കുഞ്ഞുങ്ങള് അതു കൂട്ടുകാരിലേക്ക് ഒഴുക്കിക്കൊണ്ടിരിക്കും. എത്രമാത്രം സ്നേഹം ഒഴുക്കുന്നുവോ അത്രമാത്രം സ്നേഹം ദൈവത്തിന്‍റെ ചങ്കില്‍നിന്ന് ആ കുഞ്ഞിന്‍റെ ഉറവിലേക്കും ഒഴുകും. അങ്ങനെ വളരുന്ന കുഞ്ഞു വീടിനും നാടിനും ഒരു നിധിയായിത്തീരും.\nയേശുവിന്‍റെ കാലത്തെ സാമ്പത്തിക തൊഴില് മേഖലകള്


strike – DN News\nകോഴിക്കോട്: സെപ്തംബര് 28ന് ഔഷധവ്യാപാരികള് രാജ്യവ്യാപകമായി പണിമുടക്ക് പ്രഖ്യാപിച്ചു. ഓണ്‍ലൈന് ഔഷധ വ്യാപാരത്തിന് അനുമതി നല്‍കുന്ന കരട് വിജ്ഞാപനം കേന്ദ്രസര്‍ക്കാര് പിന്‍വലിക്കണം എന്ന ആവശ്യമുന്നയിച്ചാണ് പണിമുടക്ക്. ഔഷധ…\n‘നാളത്തെ കോണ്‍ഗ്രസ് ഹര്‍ത്താലിനോട് സഹകരിക്കില്ല; സംഘടനാ നടപടികളുണ്ടായാല് നേരിടാനും തയ്യാര്’: വി.ഡി. സതീശന്\nഇന്ധന വില വര്‍ധനയില് പ്രതിഷേധിച്ച് തിങ്കളാഴ്ച പ്രഖ്യാപിച്ചിരിക്കുന്ന ഹര്‍ത്താലുമായി സഹകരിക്കില്ലെന്ന് കെ.പി.സി.സി വൈസ് പ്രസിഡന്‍റ് വി.ഡി. സതീശന് എംഎല്‍എ. ഇതിന്‍റെ പേരില് സംഘടന നടപടികളുണ്ടായാല് ഏറ്റുവാങ്ങാന് തയാറാണ്.…\ndesk one August 5, 2018\nതിങ്കളാഴ്ച അര്‍ദ്ധരാത്രി മുതല് കെഎസ്ആര്‍ടിസി പണിമുടക്ക്\nതിങ്കളാഴ്ച അര്‍ധരാത്രി മുതല് ചൊവ്വാഴ്ച്ച അര്‍ധരാത്രി വരെ കെഎസ്ആര്‍ടിസി പണിമുടക്ക്. കെഎസ്ആര്‍ടിസിയില് സിഎംഡി ടോമിന് തച്ചങ്കരിയുടെ പരിഷ്‌കാരങ്ങള്‍ക്ക് സര്‍ക്കാര് പൂര്‍ണ പിന്തുണ പ്രഖ്യാപിച്ചതാണ് ട്രേഡ് യൂണിയനുകള് പണിമുടക്ക്…\ndn news April 6, 2017\nസമരം സര്‍ക്കാരിനെതിരെയല്ല, പോലീസിനെതിരെ; ജിഷ്ണുവിന്റെ അമ്മ\nതന്റെ സമരം സംസ്ഥാന സര്‍ക്കാരിനെതിരെയല്ലെന്ന് ജിഷ്ണു പ്രണോയിയുടെ അമ്മ മഹിജ. കേരളത്തിലെ പൊലീസിനെതിരെയാണ് തന്റെ സമരം. ജിഷ്ണുവിന് നീതി ലഭിക്കും വരെ സമരം തുടരുമെന്നും മഹിജ വ്യക്തമാക്കി.…\ndn news September 2, 2016\nദേശീയ പണിമുടക്ക്: വാഹനങ്ങള് തടയുന്നു; കൊച്ചിയില് യൂബര് ടാക്‌സികളുടെ ചില്ലുകള് തകര്‍ത്തു\nകേന്ദ്ര സര്‍ക്കാരിന്റെ തൊഴിലാളിവിരുദ്ധ നയങ്ങളില് പ്രതിഷേധിച്ചു സംയുക്ത തൊഴിലാളി യൂണിയനുകള് നടത്തുന്ന 24 മണിക്കൂര് ദേശീയ പണിമുടക്ക് തുടരുന്നു. പണിമുടക്കിനിടെ കൊച്ചിയില് സംഘര്‍ഷം. എറണാകുളം നോര്‍ത്തിലും സൗത്തിലും…\nഅഖിലേന്ത്യാ പണിമുടക്ക് തുടങ്ങി ; സ്‌കൂള് പരീക്ഷകള് മാറ്റി\nകേന്ദ്രസര്‍ക്കാറിന്റെ തൊഴിലാളിവിരുദ്ധ നയങ്ങളില് പ്രതിഷേധിച്ച് സംയുക്ത തൊഴിലാളി യൂണിയനുകള് ആഹ്വാനം ചെയ്ത 24 മണിക്കൂര് പണിമുടക്ക് വ്യാഴാഴ്ച അര്‍ധരാത്രി തുടങ്ങി. പാല്, പത്രം, ആശുപത്രി, വിവാഹം, വിമാനത്താവളം,…


സംസ്ഥാനത്ത് കോവിഡ് നിയന്ത്രണങ്ങളിൽ കൂടുതൽ ഇളവുകൾ പ്രഖ്യാപിച്ച് മുഖ്യമന്ത്രി പിണറായി വിജയൻ. -\nസംസ്ഥാനത്ത് കോവിഡ് നിയന്ത്രണങ്ങളിൽ കൂടുതൽ ഇളവുകൾ പ്രഖ്യാപിച്ച് മുഖ്യമന്ത്രി പിണറായി വിജയൻ.\nസംസ്ഥാനത്ത് കോവിഡ് നിയന്ത്രണങ്ങളിൽ കൂടുതൽ ഇളവുകൾ പ്രഖ്യാപിച്ച് മുഖ്യമന്ത്രി പിണറായി വിജയൻ. ടെസ്റ്റ് പോസിറ്റിവിറ്റി നിരക്ക് അനുസരിച്ച് എ, ബി വിഭാഗങ്ങളിൽ ഉൾപ്പെട്ടിരിക്കുന്ന തദ്ദേശസ്ഥാപനങ്ങളിലാണ് ഇളവുകൾ.\nഇലക്ട്രോണിക്സ് ഷോപ്പുകളും റിപ്പയർ ഷോപ്പുകളും വീട്ടുപകരണങ്ങൾ വിൽക്കുന്ന കടകളും എ,ബി പ്രദേശങ്ങളിൽ തിങ്കൾ മുതൽ വെള്ളി വരെ തുറക്കാൻ അനുവദിച്ചു. രാവിലെ ഏഴ് മുതൽ എട്ട് വരെ പ്രവർത്തിക്കാണ് അനുമതി നൽകിയിരിക്കുന്നത്.\nഎ,ബി പ്രദേശങ്ങളിൽ മുടിവെട്ടാൻ ബ്യൂട്ടിപാർലറുകളും ബാർബർ ഷോപ്പുകളും തുറക്കാം. ജീവനക്കാർ ഒരു ഡോസ് വാക്സിനെങ്കിലും എടുത്തിരിക്കണം. ഹെയർ സ്റ്റൈലിംഗിനു മാത്രമാണ് അനുമതി.\nസിനിമാ ഷൂട്ടിംഗിനും അനുമതി നൽകി. എ,ബി കാറ്റഗറി മേഖലകളിൽ നിയന്ത്രണങ്ങൾക്ക് വിധേയമായി സിനിമാഷൂട്ടിംഗിന് അനുമതി നൽകിയിരിക്കുന്നത്.\nആരാധനാലയങ്ങളിൽ വിശേഷദിവസങ്ങളിൽ 40 പേർക്ക് പ്രവേശനം അനുവദിക്കും. ഒരു ഡോസ് വാക്സീൻ എടുത്തവർക്കാണ് ആരാധനാലയങ്ങളിൽ പ്രവേശനാനുമതി. ആളുകളുടെ എണ്ണം കൂടാതിരിക്കാൻ അധികൃതർ ശ്രദ്ധിക്കണമെന്നും മുഖ്യമന്ത്രി നിർദേശിച്ചു.\nഡി വിഭാഗത്തിലുള്ള പ്രദേശങ്ങളില് ബക്രീദ് പ്രമാണിച്ച് നിയന്ത്രണങ്ങള്‍ക്ക് വിധേയമായി തിങ്കളാഴ്ച കടകള് തുറക്കാമെന്നും മുഖ്യമന്ത്രി വ്യക്തമാക്കി.\nPrevious Postഇത്തവണത്തെ ടോംയാസ് പുരസ്‌കാരം എം ടി വാസുദേവൻ നായർക്ക്\nNext Postകേരളത്തിൽ അതിശക്തമായ മഴയ്ക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രത്തിന്‍റെ മുന്നറിയിപ്പ്.


ഭീമന്റെ വഴി എന്ന സിനിമ കാണാൻ കാരണം, ചാക്കോച്ചന്റെ ലിപ് ലോക്ക് രംഗം ഉണ്ട് എന്ന് അറിഞ്ഞത് കൊണ്ടാണ്' നടി ഷിബല ഫറ വെളിപ്പെടുത്തുന്നു - Ambazhanga\nHome Entertainment ഭീമന്റെ വഴി എന്ന സിനിമ കാണാൻ കാരണം, ചാക്കോച്ചന്റെ ലിപ് ലോക്ക് രംഗം ഉണ്ട് എന്ന്...\nഭീമന്റെ വഴി എന്ന സിനിമ കാണാൻ കാരണം, ചാക്കോച്ചന്റെ ലിപ് ലോക്ക് രംഗം ഉണ്ട് എന്ന് അറിഞ്ഞത് കൊണ്ടാണ്’ നടി ഷിബല ഫറ വെളിപ്പെടുത്തുന്നു\nമലയാള സിനിമയുടെ മാറിയ ചിന്താഗതിയെ കുറിച്ചും താൻ നേരിച്ച ബോഡി ഷെയിമിങ്ങിനെ കുറിച്ചും വെളിപ്പെടുത്തലുമായി കക്ഷി അമ്മിണി പിള്ളയിലെ നായികയായ ഷിബല ഫറ. ബിഹൈന്റ് വുഡിന് നൽകിയ അഭിമുഖത്തിലാണ് നടി തുറന്നുപറച്ചിലുകൾ നടത്തിയത്. ഭീമന്റെ വഴി എന്ന ചിത്രത്തിൽ ചാക്കോച്ചന്റെ ലിപ് ലോക്ക് ഒക്കെ വന്നത് മാറ്റത്തിന്റെ ഭാഗമാണെന്നാണ് നടി പറയുന്നു.\nഭീമന്റെ വഴി കാണാനുള്ള പ്രധാന കാരണങ്ങളിലൊന്ന് ചാക്കോച്ചന്റെ ലിപ് ലോക്ക് ആണെന്നും ഷിബല കൂട്ടിച്ചേർത്തു. കക്ഷി അമ്മിണി പിള്ള എന്ന ചിത്രത്തിന് വേണ്ടി ഷിബല വെയ്റ്റ് കൂട്ടിയതും തടിച്ചതുമെല്ലാം വാർത്തകൽ ഇടംനേടിയിരുന്നു. ചിത്രത്തിൽ അസാമാന്യ പ്രകടനമാണ് ഷിബല കാഴ്ചവെച്ചത്.\nമാറിയ മലയാള സിനിമയെ കുറിച്ച് നടി പറയുന്നതിങ്ങനെ\nസദാചാരത്തിന് എതിരായുള്ള വെല്ലുവിളി ഉയർത്തുന്ന മായാനദി പോലുള്ള സിനിമകൾ വരുന്നുണ്ട്. ‘സെക്‌സ് ഈസ് നോട്ട് എ പ്രോമിസ്’ എന്ന ഡയലോഗ് സദാചാരത്തിന് എതിരെയുള്ള വെല്ലുവിളി തന്നെയാണ്. സമലയാളത്തിന്റെ ചാക്കോച്ചൻ വരെ ലിപ് ലോക്ക് ചെയ്തില്ലേ. സത്യത്തിൽ ഞാൻ ഭീമന്റെ വഴി എന്ന സിനിമ കാണാൻ കാരണം, ചാക്കോച്ചന്റെ ലിപ് ലോക്ക് രംഗം ഉണ്ട് എന്ന് അറിഞ്ഞത് കൊണ്ടാണ്. സമാന്തയുടെ ഐറ്റം ഡാൻസ് ഉള്ളത് കൊണ്ട് പുഷ്പ എന്ന സിനിമ കണ്ടവരുണ്ട്. അത് പോലെ കാഴ്ചക്കാരുടെയും അഭിരുചി മാറി.\nനടിക്കേറ്റ ബോഡി ഷെയിമിങ്ങിനെതിരെയുള്ള പ്രതികരണം;\nബോഡി ഷെയിം ചെയ്യുന്ന ഒരാൾ പോലും, തടി കൂടിയത് കൊണ്ട് അവരുടെ ആരോഗ്യത്തിന് പ്രശ്‌നമാണ് എന്ന നിലയിൽ സംസാരിക്കാറില്ല. അത് കളിയാക്കൽ തന്നെയാണ്. നേരമറിച്ച് ആ ബോഡി ഷെയിമിങ് നമ്മുടെ കോൺഫിഡൻസിനെ ഭയങ്കരമായി ബാധിയ്ക്കും. പ്രത്യേകിച്ചും കൗമാരക്കാരെ മാനസികമായി തളർത്തും. കക്ഷി അമ്മിണി പിള്ളയുടെ ഓഡിഷന് പോയപ്പോൾ കഥാപാത്രത്തെ കുറിച്ച് അറിഞ്ഞപ്പോൾ തന്നെ അത് ചെയ്യണം എന്ന് വല്ലാത്ത കൊതി ഉണ്ടായിരുന്നു.\nഓഡിഷൻ കഴിഞ്ഞപ്പോൾ, ഷൂട്ടിങിന് വരുമ്പോൾ കുറച്ച് കൂടെ തടി വയ്ക്കണം എന്ന് പറഞ്ഞു. ഭീമന്റെ വഴി എന്ന ചിത്രത്തിൽ ചിന്നു എന്ന കഥാപാത്രമൊക്കെ വളരെ പോസിറ്റീവ് ആണ്. അങ്ങനെയുള്ള കഥാപാത്രങ്ങളെ ഒന്നും ഒരു കാലം മുൻപ് വരെ ഒന്നും സങ്കൽപിക്കാൻ പോലും പറ്റില്ലായിരുന്നു.\nPrevious articleഅത് കഴിക്കരുതെന്ന് പറഞ്ഞാൽ കഴിക്കും, ചിലപ്പോൾ പറയുന്നത് കേൾക്കില്ല; ജീവിതത്തിലുണ്ടാകുന്ന പിണക്കങ്ങളെ കുറിച്ച് ശ്രീനീഷ്, പക്ഷേ പേളി അടിയാണെന്നും താരം\nNext articleഅത് കഴിക്കരുതെന്ന് പറഞ്ഞാൽ കഴിക്കും, ചിലപ്പോൾ പറയുന്നത് കേൾക്കില്ല; ജീവിതത്തിലുണ്ടാകുന്ന പിണക്കങ്ങളെ കുറിച്ച് ശ്രീനീഷ്, പക്ഷേ പേളി അടിയാണെന്നും താരം


Amy Jackson's Birthday Wishes To Son - Malayalam Filmibeat\nNews വിചാരണ നേരിടണമെന്ന സുപ്രീംകോടതി വിധി: ശിവന്‍കുട്ടിയുടെ രാജി ആവശ്യം ശക്തമാക്കി പ്രതിപക്ഷം\n| Published: Friday, October 18, 2019, 17:43 [IST]\nഗര്‍ഭകാലം ഏറ്റവുമധികം ആഘോഷമാക്കി മാറ്റിയ നടിയാണ് എമി ജാക്‌സണ്. താന് അമ്മയാവാന് പോവുന്നതായി അറിഞ്ഞത് മുതല് പുതിയ വിശേഷങ്ങള് എമി പങ്കുവെക്കാറുണ്ടായിരുന്നു. വിവിധ രീതിയിലുള്ള ഫോട്ടോഷൂട്ടും മറ്റുമായി നടി വാര്‍ത്തകളില് നിറഞ്ഞ് നിന്നു. ഒടുവില് ഒരു ആണ്‍കുഞ്ഞ് എമിയുടെയും ഭര്‍ത്താവിന്റെയും ജീവിതത്തിലേക്ക് കടന്ന് വന്നിട്ട് ഒരു മാസം ആയിരിക്കുകയാണ്. മകന്റെ പിറന്നാള് ദിനത്തില് പാട്ട് പാടി കൊടുത്തിരിക്കുകയാണ് നടിയിപ്പോള്. ഇന്‍സ്റ്റാഗ്രാമിലൂടെ പങ്കുവെച്ച വീഡിയോയ്‌ക്കൊപ്പം അതിമനോഹരമായ കുറിപ്പും എഴുതിയിരുന്നു.\nഹാപ്പി ബെര്‍ത്ത് ഡേ... നിനക്കിന്ന് ഒരു മാസം പ്രായം. നീ ജനിക്കുന്നതിന് മുന്‍പുള്ള ജീവിതം എനിക്കിപ്പോള് ഓര്‍ക്കാന് പറ്റുന്നില്ല. പറയാന് പോലും കഴിയാത്ത വിധം നീ എന്നെ പൂര്‍ണയാക്കി. നിനക്കൊപ്പം ഞാന് ചെലവിടുന്ന ഓരോ നിമിഷത്തിനും ഞാന് നിന്നോട് നന്ദി പറയുന്നു. കരുത്തുറ്റ ഒരു യുവാവായി നീ വളര്‍ന്നു വലുതാകുന്നത് കാണാന് കാത്തിരിക്കാന് വയ്യെനിക്കെന്നും വികാരഭരിതയായി എമി പറയുന്നു.\n2015 ലായിരുന്നു ജോര്‍ജുമായി എമി പ്രണയത്തിലാവുന്നത്. ഇക്കഴിഞ്ഞ ജനുവരിയില് ഇരുവരുടെയും വിവാഹവും നിശ്ചയിച്ചു. ഇതിന് പിന്നാലെയാണ് താന് അമ്മയാവാന് പോവുന്ന കാര്യം സോഷ്യല് മീഡിയ വഴി നടി വെളിപ്പെടുത്തിയത്. ജോര്‍ജ് പനായോട്ടുമായി ദുബായില് നിന്നും ഗര്‍ഭകാലം ആഘോഷിച്ച എമി ഇപ്പോള് ലണ്ടനിലാണ് സെറ്റിലായിരിക്കുന്നത്.\nRead more about: amy jackson എമി ജാക്‌സണ്\nAmy Jackson's Birthday Wishes To Son\nStory first published: Friday, October 18, 2019, 17:43 [IST]


ദസ്തയേവ്‌സ്‌കിയും മീതീനിക്കയും | Fyodor Dostoevsky| Subhash Chandran\nAug 31, 2019, 10:32 AM IST\nപൂമുഖത്തെ പുസ്തക ഷെല്‍ഫില് കൊതിയോടെ നോക്കിക്കൊണ്ടിരിക്കുന്ന എന്നോട് മീതീനിക്ക എന്നു ഞാന് വിളിക്കുന്ന അന്‍വറിന്റെ ഉപ്പ പറഞ്ഞു: ''ദസ്തയേവ്സ്‌കിയെ വായിക്കണം. അയാളാണ് എഴുത്തിന്റെ മാക്സിമം!''\nഫയദോര് ദസ്തയേവ്സ്‌കി എന്റെ രണ്ടാമത്തെ അച്ഛനാണ്; അദ്ദേഹത്തിന്റെ ബ്രദേഴ്സ് കാരമസോവ് എന്റെ കുടുംബചരിത്രവും. 1989-ലെ വലിയപെരുന്നാള് ദിവസം. എന്റെ ആത്മസ്നേഹിതന് അന്‍വര് ഹുസൈന് എന്നെ അവന്റെ വീട്ടില് കൊണ്ടുപോയി. പടിഞ്ഞാറെ കടുങ്ങല്ലൂരിലെ സര്‍ക്കാര് പള്ളിക്കൂടത്തില് പത്തുവരെ എന്റെ സഹപാഠിയായിരുന്നു അവന്. എങ്ങനെയെങ്കിലും ഒരു മഹാനാകണമെന്ന തീരുമാനത്തോടെ ഞാന് എറണാകുളം സെയ്ന്റ് ആല്‍ബര്‍ട്സില് സെക്കന്‍ഡ് ഗ്രൂപ്പും കൂനമ്മാവിലെ ഒരു പാരലല് കോളേജില് ശനിയും ഞായറും ഫസ്റ്റ്ഗ്രൂപ്പിനുള്ള കണക്കും പഠിക്കുന്നു. പത്തില് എന്നെക്കാള് കൂടുതല് മാര്‍ക്കുണ്ടായിരുന്ന അന്‍വര് നാഗര്‍കോവിലിലെ പോളിടെക്നിക്കിലാണ് ചേര്‍ന്നത്. ''അതെന്താടാ അങ്ങനെ? നിനക്ക് മഹാനാകണ്ടേ?'' ഞാന് ചോദിച്ചു.\n''നീയത് അറിഞ്ഞില്ലേ?'' അന്‍വര് കണ്ണുരുട്ടി അദ്ഭുതം വരുത്തിക്കൊണ്ട് പറഞ്ഞു: ''പോളിടെക്നിക്കില് ചേരുന്നതാണ് മഹാന്മാരുടെ ലേറ്റസ്റ്റ് ടെക്നിക്ക്!''\nവലിയൊരു പാടവരമ്പു താണ്ടി ഞങ്ങള് അവന്റെ വീട്ടിലെത്തി. വരമ്പത്ത് വഴുക്കി ബാപ്പ വീണപ്പോള് പൊട്ടിച്ചിരിച്ച ബഷീറിന്റെ തമാശ അന്‍വര് പറഞ്ഞു. ഉച്ചയ്ക്ക് അന്‍വറും ജ്യേഷ്ഠന് ഫസലും ഞാനും അവരുടെ ഉപ്പയോടൊപ്പമിരുന്ന് കോഴിബിരിയാണിയും കരിമീന് പൊരിച്ചതും കഴിച്ചു. അതിനുശേഷമുള്ള നിമിഷങ്ങള് എന്റെ ജീവിതത്തെ മാറ്റിമറിച്ചു. എക്കാലത്തേക്കുമായി എന്റെ ആത്മാവില് കയറിപ്പറ്റിയ രണ്ടു മഹാപുരുഷന്മാര്- ഫയദോര് ദസ്തയേവ്സ്‌കിയും മെഹ്ദി ഹസ്സനും- എന്നെ പരിചയപ്പെടാന് പാടവരമ്പത്തെ ആ കൊച്ചുവീട്ടില് കാത്തിരിപ്പുണ്ടായിരുന്നു.\n''എടാ, നീയാ പ്യാര് ഭരേ ഒന്ന് ഇവനെ കേള്‍പ്പിക്ക്'', ഫസല് അനുജനോടു പറഞ്ഞു.\nസംഗീതശേഖരത്തില്‍നിന്ന് ഒരു കറുത്ത കാസറ്റ് തപ്പിയെടുത്ത് അന്‍വര് ടേപ്പ് റെക്കോഡറില് ഇട്ടു. മുന്നോട്ടും പിന്നോട്ടും കറക്കി ഒരു പാട്ടിന്റെ തുടക്കത്തില് യന്ത്രത്തെ സജ്ജമാക്കി. കാസറ്റിന്റെ കവറില് മഹര്‍ഷിയുടെ കണ്ണും ഹൃദയവേദനയുമായി ഇരിക്കുന്ന കഷണ്ടിക്കാരന്റെ പേരുവായിച്ച് ഊച്ചാളി ഉള്ളില് പറഞ്ഞു: ''ഉം, മറ്റൊരു കാക്കാന്!\nപക്ഷേ, പാട്ട് തുടങ്ങിയപ്പോള്... ദൈവമേ! മെലിഞ്ഞുണങ്ങിയ എന്റെ ശരീരത്തിനുള്ളില് ഹൃദയമെന്നൊരു ഘനവസ്തു അതിന്റെ സാന്നിധ്യമറിയിക്കാന് തുടങ്ങി. ദൈവവും മനുഷ്യനും കണ്ടുപിടിച്ച മഹത്തായ രണ്ടു സംഗീതോപകരണങ്ങള്- യഥാക്രമം മെഹ്ദി ഹസ്സനും സാരംഗിയും- ഞാന് ജനിക്കുന്നതിനു മുമ്പുള്ളതും എന്റെ മരണത്തിനു ശേഷമുള്ളതുമായ സമയങ്ങളെ എന്റെ ആത്മാവിലേക്ക് കോരിയൊഴിക്കാന് തുടങ്ങി.\nപിന്നെയാണ് അതുണ്ടായത്. പൂമുഖത്തെ പുസ്തക ഷെല്‍ഫില് കൊതിയോടെ നോക്കിക്കൊണ്ടിരിക്കുന്ന എന്നോട് മീതീനിക്ക എന്നു ഞാന് വിളിക്കുന്ന അന്‍വറിന്റെ ഉപ്പ പറഞ്ഞു: ''ദസ്തയേവ്സ്‌കിയെ വായിക്കണം. അയാളാണ് എഴുത്തിന്റെ മാക്സിമം!''\nആ പേരു ഞാന് ആദ്യമായി കേള്‍ക്കുകയായിരുന്നു. ടോള്‍സ്റ്റോയിയുടെ പേര് ക്വിസ് പുസ്തകത്തില് കുട്ടിക്കാലത്തേ ധാരാളമായി കണ്ടിരുന്നു. കുറ്റവും ശിക്ഷയും എന്നു കേട്ടിരുന്നെങ്കിലും അതെഴുതിയ ആളിന്റെ പേരു ശ്രദ്ധിച്ചിരുന്നില്ല.\nഇളംപച്ച നിറമുള്ള രണ്ടു പുസ്തകങ്ങള് ഒന്നിച്ചെടുത്ത് മീതീനിക്ക എനിക്കു നീട്ടി. ആദ്യപേജില് മീതീന് എന്നു ഭംഗിയായുള്ള ഒപ്പു കണ്ടു. പുറംകവറില് കറുത്തനിറത്തില് ഒരു യുവാവിന്റെ രേഖാചിത്രം. രണ്ടു വാല്യങ്ങളായി ബ്രിട്ടനില് അച്ചടിച്ച പുസ്തകത്തില്‍നിന്ന് ഇംഗ്ലീഷ് പുസ്തകം വായിക്കുന്നതിന്റെ ഭയത്തോടെ ഞാന് വായിക്കാന് തുടങ്ങി. പെന്‍ഗ്വിന് ക്ലാസിക്സ്, ബ്രദേഴ്സ് കാരമസോവ്, ഫയദോര് ദസ്തയേവ്സ്‌കി. ട്രാന്‍സ്ലേറ്റഡ് ബൈ ഡേവിഡ് മാഗര്‍ഷാക്ക്. കവര്: എ ഡീറ്റേയില് ഫ്രം ലാറോ ചെങ്കോവ്സ് ദ സ്റ്റുഡന്റ്.\nവീട്ടില് വന്നതിന്റെ ഓര്‍മയ്ക്കായി രണ്ട് അമൂല്യവസ്തുക്കള് അന്‍വര് എനിക്കു തന്നുവിട്ടു. മെഹ്ദി ഹസ്സനും ബ്രദേഴ്സ് കാരമസോവും.\nപാഠപുസ്തകങ്ങളല്ലാതെ ഞാന് ആദ്യമായി ഒരു ഇംഗ്ലീഷ് പുസ്തകം വായിക്കാന് തുടങ്ങി. കമ്പനിയില്‍നിന്നു പിരിഞ്ഞപ്പോള് അച്ഛന് എനിക്കൊരു പുതിയ വാച്ച് വാങ്ങിത്തന്നിരുന്നു. പഴയ വാച്ച് ഒരു സുഹൃത്തിനു വിറ്റ് ആ പണംകൊണ്ട് ശബ്ദതാരാവലിയും ഒരു ഇംഗ്ലീഷ് നിഘണ്ടുവും വാങ്ങി. ശബ്ദതാരാവലിക്ക് വില അധികമായതിനാല് ബാക്കി പണത്തിനു കിട്ടിയ ഇംഗ്ലീഷ് നിഘണ്ടുവില് ഇംഗ്ലീഷിലെ എല്ലാ വാക്കുകളും ഇല്ലായിരുന്നു. റഷ്യക്കാരനായ മഗര്‍ഷാക്ക് ഇംഗ്ലണ്ടില് വന്നു പഠിച്ചുറപ്പിച്ച ഇംഗ്ലീഷില് ലളിതവും ഹൃദ്യവുമായ വിവര്‍ത്തനം നിര്‍വഹിച്ചിരുന്നെങ്കിലും പതിനേഴുകാരന് പിടികിട്ടാത്ത ഹൃദയവികാരങ്ങള് ആ പുസ്തകത്തില് ഫയദോര് കുത്തിനിറച്ചിരുന്നു. ''ഉറക്കമൊഴിക്കലും ദസ്തയേവ്സ്‌കിയും ചേര്‍ന്ന് എന്റെ കരളിന്റെ പ്രവര്‍ത്തനത്തെ ഏറക്കുറെ താറുമാറാക്കി. കടുത്ത മഞ്ഞപ്പിത്തം പിടിപെട്ട് ഞാന് ആശുപത്രിയിലായി. ആശുപത്രിക്കിടക്കയിലിരുന്ന് ഞാനെന്റെ ആദ്യത്തെ കഥ, 'ഈഡിപ്പസിന്റെ അമ്മ' എഴുതി. 'അച്ഛനെ കൊല്ലാന് ആഗ്രഹിക്കാത്ത പുത്രന്മാരുണ്ടോ?' എന്ന ദിമിത്രിയുടെ ചോദ്യത്തിനു സമാന്തരമായി ഞാനെന്റെ കണക്ക് നോട്ടുപുസ്തകത്തിന്റെ ഒഴിഞ്ഞ താളില് എഴുതിവെച്ച ഒരു വാചകമായിരുന്നു ആ കഥയുടെ വിത്ത് 'അമ്മയെ കാമിക്കാത്ത പുത്രന്മാരുണ്ടോ?'\nമഠാധിപതിയായ ഫാദര് സോസിമ, അലോഷ്യയ്ക്കെന്നപോലെ എനിക്കും ഗുരുവായിത്തീര്‍ന്നപ്പോള് ഞാന് നിത്യചൈതന്യയതിക്ക് ഫേണ്‍ഹില്ലിലേക്ക് വിശദമായ ഒരു കത്തയച്ചു. അദ്ദേഹത്തിന്റെ ആശ്രമത്തില് സന്ന്യാസിയായിച്ചേരാനായിരുന്നു തീരുമാനം. നിത്യ എന്ന് അടിയില് ഒപ്പിട്ട് മറ്റാരെക്കൊണ്ടോ കേട്ടെഴുതിച്ച മനോഹരമായ ഒരു കത്ത് എനിക്കു മറുപടിയായി വന്നു: ''ഫിസിക്സില്‍നിന്നും കെമിസ്ട്രിയില്‍നിന്നും രക്ഷപ്പെടാനാണ് നീ ഇങ്ങോട്ടു പോരുന്നതെങ്കില് നിന്റെ സിലബസിലുള്ളതിനെക്കാളധികം ആ വിഷയങ്ങള് നിനക്കിവിടെ പഠിക്കേണ്ടിവരും. ജന്മായത്തമായി കിട്ടിയ ആസക്തികളില്‍നിന്നുമുള്ള രക്ഷയാണെങ്കില് അങ്ങനെയൊന്ന് വരേണ്യരായ ഋഷിമാര്‍ക്കും സാധ്യമല്ലെന്നു നീ തിരിച്ചറിയാനിരിക്കുകയാണ്''.\nഎന്.കെ. ദാമോദരന്റെ വിവര്‍ത്തനം ഒറ്റപ്പുസ്തകമായിട്ടായിരുന്നു. സോസിമ പ്രത്യക്ഷമാകുന്ന അധ്യായങ്ങള് വിട്ട് ഞാന് ഇവാനും അലോഷ്യയുമായുള്ള ദീര്‍ഘ സംഭാഷണങ്ങള് വരുന്ന 'മഹാനായ മതദ്രോഹവിചാരകന്' (A grand inquisitor) വീണ്ടും വീണ്ടും വായിച്ചു. ആ അധ്യായത്തിന്റെ അവസാനത്തെ ഭാഗത്തില് അലോഷ്യ ജ്യേഷ്ഠനായ ഐവാനെ ചുംബിക്കുമ്പോള് ഐവാന് പറയുന്ന വാചകം, ''ഇതു നീ എന്റെ കവിതയില്‍നിന്നു മോഷ്ടിച്ചതാണ്, ഈ ചുംബനം. എന്നാലും നന്ദി!'' വായിക്കുമ്പോഴൊക്കെ ഇരിപ്പിടത്തില്‍നിന്ന് ഞാനിപ്പോഴും ചാടിയെഴുന്നേല്‍ക്കുന്നു.\nമദ്യപിച്ച നിലയില് 'കിഴവന് കോമാളി' കാരമസോവ് പറയുന്ന ഒരു വാചകമാണ് ഞാന് എന്റെ 'പറുദീസാനഷ്ടം' എന്ന പുസ്തകത്തിന് പ്രാരംഭമായി ചേര്‍ത്തിട്ടുള്ളത്. 'ഘടികാരങ്ങള് നിലയ്ക്കുന്ന സമയം' എന്ന ആദ്യപുസ്തകത്തിലെ അവസാനത്തെ കഥ ഒന്നര മണിക്കൂറില്, ക്രിസ്മസ് തലേന്ന് എനിക്ക് തീവണ്ടിയിലിരുന്ന് ഒരു റഷ്യന്‍കഥ പറഞ്ഞുതരുന്നതായി ഞാന് സങ്കല്പിച്ച ആ ഗംഭീരനായ താടിക്കാരന് ഫയദോര് ദസ്തയേവ്സ്‌കിയല്ലാതെ മറ്റാരുമല്ല.\n89-ലെ ആ പെരുന്നാള്‍ദിവസത്തിനു ശേഷമുള്ള ഇരുപതുവര്‍ഷത്തില്, എണ്ണത്തില് കുറവാണെങ്കിലും മഹത്തായ കുറെ പുസ്തകങ്ങള് എന്റെ ആത്മാവിന് കനം നല്‍കിയിട്ടുണ്ട്. മഹാഭാരതവും ബൈബിളും ഖുര്‍ആനും ഞാനൊരിക്കലും പൂര്‍ണമായി വായിക്കുകയില്ലെന്ന് എനിക്കറിയാം. എങ്കിലും അവയിലെ ചില മുന്തിയ സന്ദര്‍ഭങ്ങള് എന്റെ ജീവിതത്തിനു വെളിച്ചം തന്നിട്ടുണ്ട്. അഞ്ചാംക്ലാസുവരെമാത്രം പഠിച്ച കമ്പനിത്തൊഴിലാളിയായിരുന്ന എന്റെ അച്ഛന് അഞ്ചു മക്കളെ വളര്‍ത്തിവലുതാക്കാനുള്ള ക്ലേശങ്ങള്‍ക്കിടയില് എന്റെ ഭ്രാന്തുകള് തിരിച്ചറിയാനുള്ള സാവകാശം ലഭിച്ചില്ല. എനിക്ക് വായനയുടെ മാന്ത്രികലോകത്തിലേക്കുള്ള താക്കോല് തന്ന മീതീനിക്കയ്ക്ക് എന്റെ ഒരു പുസ്തകമെങ്കിലും കൈയൊപ്പിട്ട് സമര്‍പ്പിക്കാനുള്ള നന്ദിയോ ഓര്‍മയോ എനിക്കുണ്ടായില്ല. അന്‍വറിന്റെ ഉപ്പയും എന്റെ അച്ഛനും അവര്‍ക്ക് പത്തു വയസ്സിന്റെ അന്തരമുണ്ടായിരുന്നെങ്കിലും ഒരേവര്‍ഷം മരിച്ചു. രണ്ടുപേര്‍ക്കും നമസ്‌കാരം. ഒപ്പം എഴുത്തുകാരനായ സുഭാഷ് ചന്ദ്രനെ സൃഷ്ടിച്ച ഫയദോര് ദസ്തയേവ്സ്‌കിക്കും-എന്റെ രണ്ടാമത്തെ അച്ഛനും-നമസ്‌കാരം.\n( മാതൃഭൂമി ബുക്സ് പ്രസിദ്ധീകരിച്ച സുഭാഷ് ചന്ദ്രന്റെ കാലാതിവര്‍ത്തനം എന്ന പുസ്തകത്തില് നിന്ന് )\nകാലാതിവര്‍ത്തനം ഓണ്‍ലൈനില് വാങ്ങാം\nContent Highlights: Subhash Chandran remembering Fyodor Dostoevsky\nഅംബേദ്കര് മാര്‍ക്‌സിനെയും മാര്‍ക്‌സിസത്തെയും നോക്കിക്കണ്ട രീതി\nമാര്‍ക്‌സിസം കാലഹരണപ്പെട്ടുവെന്നും കമ്യൂണിസ്റ്റുകള് തങ്ങള്‍ക്കെതിരാണെന്നുമുള്ള ..\n'ആണ്' - സുഭാഷ് ചന്ദ്രന്റെ സമുദ്രശിലയില് നിന്ന് | ഗ്രാഫിക് വീഡിയോ\nരാജ്യവ്യാപകമാകുന്ന ഗുജറാത്ത് മാതൃകകള്\nഒരു ചരിത്രകാരന്റെ ചരിത്രജീവിതം\nഅരങ്ങിന്റെ സൂത്രധാരന്; അണിയറയുടെയും


Google Datally app launched: Android users can now control and save mobile data and do more - Malayalam Gizbot\nഗൂഗിള് ഡേറ്റാല്ലി ആപ്പ് പുറത്തിറക്കി: ഇനി മൊബൈല് ഡേറ്റ ഉപയോഗം നിയന്ത്രിക്കാം\nഇനി മൊബൈല് ഡേറ്റയുടെ ഉപയോഗം നിങ്ങള്‍ക്ക് നിയന്ത്രിക്കാം . ഇതിനായി ഗൂഗിള് പുതിയ ആപ്പ് പുറത്തിറക്കി.\nആന്‍ഡ്രോയ്‌ഡ് ഫോണ് ഉപയോക്താക്കള്‍ക്ക് മൊബൈല് ഡേറ്റയുടെ ഉപയോഗം മനസിലാക്കാനും നിയന്ത്രിക്കാനും ലാഭിക്കാനും സഹായിക്കുന്നതാണ് ഗൂഗിളിന്റെ പുതിയ ആപ്പ്.\nഡേറ്റാല്ലി എന്നറിയപ്പെടുന്ന പുതിയ ആപ്പ് ഉപയോക്താക്കളെ അവരുടെ ഡേറ്റ ഉപയോഗം തത്സമയം പിന്തുടരാന് അനുവദിക്കും . കൂടാതെ ഡേറ്റ ലാഭിക്കുന്നതിന് വ്യക്തിപരമായ നിര്‍ദ്ദേശങ്ങളും സമീപത്ത് ലഭ്യമാകുന്ന പബ്ലിക് വൈ-ഫൈ സ്‌പോട്ടുകളെ കുറിച്ചുള്ള അറിയിപ്പും ലഭ്യമാക്കും.\n" മൊബൈല് ഡേറ്റ പലര്‍ക്കും ചെലവേറിയതാണ്. എന്നാല് ഇതെല്ലാം എവിടേക്ക് പോകുന്നു എന്നറിയാന് കഴിയുന്നില്ല എന്നതാണ് ഏറ്റവും വലിയ വിഷമം. അതിനാലാണ് ഡേറ്റാല്ലി പുറത്തിറക്കുന്നത്. ഡേറ്റ നിയന്ത്രിക്കാനും ലാഭിക്കാനും സഹായിക്കുന്ന ആപ്പാണിത്. കഴിഞ്ഞ ഏതാനം മാസങ്ങളായി ഫിലിപ്പീന്‍സില് ആപ്പ് പരീക്ഷിച്ച് വരികയാണ്. ഡേറ്റയുടെ 30 ശതമാനത്തോളം ലാഭിക്കാന് ഇവിടെയുള്ള ഉപയോക്താക്കള്‍ക്ക് കഴിഞ്ഞിട്ടുണ്ട്" ഗൂഗിളിന്റെ നെക്‌സ്‌റ്റ് ബില്യണ് യൂസേഴ്‌സ് വൈസ്‌പ്രസിഡന്റ് കെയ്‌സര് സെന്‍ഗുപ്‌ത പറഞ്ഞു.\nപരമിതമായ ടെക്‌നോളജി സൗകര്യങ്ങള് ഉള്ള രാജ്യങ്ങളില് പോലും ഇന്റര്‍നെറ്റ് സേവനം ലഭ്യമാക്കുക എന്ന ലക്ഷ്യത്തോടെ പ്രവര്‍ത്തിക്കുന്ന ഗൂഗിളിന്റെ നെക്‌സ്റ്റ് ബില്യണ് യൂസര് വിഭാഗത്തിന്റെ ആശയമാണ് ഡേറ്റാല്ലി. ഫിലിപ്പീന്‍സില് നടത്തിയ പരീക്ഷണത്തിന്റെ ഫലം പ്രകടമാക്കുന്നത് 30 ശതമാനം ഡേറ്റ ലാഭിക്കാന് ഉപയോക്താക്കള്‍ക്ക് കഴിയുന്നു് എന്നാണന്ന് ഗൂഗിള് പറയുന്നു.\nഇതിന് പുറമെ ഡേറ്റാല്ലി മൂന്ന് കാര്യങ്ങളില് ഉപയോക്താക്കളെ സഹായിക്കും.\nഒന്നാമതായി, ഇത് ഉപയോക്താക്കളെ മണിക്കൂര്, ദിവസം, ആഴ്‌ച, മാസം എന്നിവ അടിസ്ഥാനമാക്കി ഡേറ്റ ഉപയോഗം അറിയാന് അനുവദിക്കും. കൂടാതെ ഡേറ്റ എങ്ങനെ ലാഭിക്കാന് കഴിയുമെന്ന് വ്യക്തിപരമായ നിര്‍ദ്ദേശങ്ങളും ലഭ്യമാക്കും.\nരണ്ടാമതായി, പശ്ചാത്തലത്തിലുള്ള ഡേറ്റ ഉപയോഗം നിര്‍ത്തലാക്കാനും ഓരോ ആപ്പിന്റെയും തത്സമയ ഡേറ്റ ഉപയോഗം പിന്തുടരാനും സഹായിക്കും. നിങ്ങളുടെ ഡേറ്റയുടെ സ്‌പീഡോമീറ്റര് പോലെയാണിതെന്ന് ഗൂഗിള് പറയുന്നു. സമീപത്തുള്ള പബ്ലിക് വൈ-ഫൈ സംബന്ധിച്ചുള്ള വിവരം ലഭ്യമാക്കും എന്നതാണ് മൂന്നാമതായി ചെയ്യുന്നത്. ഇതും ഡേറ്റ ലാഭിക്കാന് ഉപയോക്താക്കളെ സഹായിക്കും.\nഉപയോഗപ്രദമായ ഈ ആപ്പ് ആഗോളതലത്തില് ലഭ്യമാകും.ഗൂഗിള് പ്ലേസ്റ്റോറില് നിന്നും ഡൗണ്‍ലോഡ് ചെയ്യാം. ആന്‍ഡ്രോയ്‌ഡ് 5.0(ലോല്ലിപോപ്) മുതല് മുകളിലേക്കുള്ളവയില് പ്രവര്‍ത്തിക്കുന്ന എല്ലാ ഫോണുകളിലും ആപ്പ് ഇണങ്ങും.\nGoogle has just launchedanew app and it is specifically designed to help Android phone users understand, control and save on their expensive mobile data.


വര്‍ത്തമാനകാലത്ത് ഹാഷിംപുര കൂട്ടക്കൊല ഓര്‍മ്മപ്പെടുത്തുന്നത് – Kairali News | Kairali News Live l Latest Malayalam News\nവര്‍ത്തമാനകാലത്ത് ഹാഷിംപുര കൂട്ടക്കൊല ഓര്‍മ്മപ്പെടുത്തുന്നത്\nബിജെപിയുടെ ‘ബി’ ടീം അല്ല ‘എ’ ടീം തന്നെയാണ് കോണ്‍ഗ്രസ്സെന്ന് തെളിയിക്കുന്നവിധത്തിലാണ് 31 വര്‍ഷം മുമ്പ് നടന്ന യു.പി.യിലെ ഹാഷിംപുര കൂട്ടക്കൊലക്കേസിലെ വസ്തുതകള് വ്യക്തമാക്കുന്നത്.\nകേസില് ജീവപര്യന്തം ശിക്ഷിക്കപ്പെട്ട പ്രതികളില് നാലുപേര് കോടതിയില് ഹാജരായതോടുകൂടിയാണ് ഇക്കാര്യം വീണ്ടും ചര്‍ച്ചയാവുന്നത്.\n1987 മെയ് 2ന് 38 മുസ്ലീങ്ങളെ വെടിവെച്ചുകൊന്ന കൂട്ടക്കൊലക്കേസിലെ ശിക്ഷ നീണ്ട 31 വര്‍ഷത്തെ യമപോരാട്ടത്തിനുശേഷമാണ് 2018 ഒക്ടോബര് 31ന് ഡല്‍ഹി ഹൈക്കോടതിയില് നിന്നുണ്ടായത്.\nശിക്ഷിക്കപ്പെട്ട പ്രതികളെല്ലാം പോലീസുകാരാണ്. 19 പ്രതികളില്3പേര് മരണപ്പെട്ടിരുന്നു. മറ്റുള്ളവര്‍ക്കെല്ലാം ജീവപര്യന്തമാണ് ശിക്ഷ. വിധി വന്നതുമുതല് ഇവരെല്ലാം ഒളിവിലായിരുന്നു.\n1987ല് യു.പി.യിലും കേന്ദ്രത്തിലും കോണ്‍ഗ്രസ്സായിരുന്നു ഭരിച്ചത്. യു.പി.യിലെ പ്രത്യേക പോലീസ് സായുധ സേന ഹാഷിംപുര ഗ്രാമത്തില് വര്‍ഗീയകലാപം ഉണ്ടായപ്പോള് 38 മുസ്ലീങ്ങളെ പിടിച്ചുകൊണ്ടുപോവുകയും വരിവരിയായി നിര്‍ത്തി വെടിവെച്ച് കൊന്നശേഷം കനാലിലേക്ക് വലിച്ചെറിയുകയുമാണ് ഉണ്ടായത്. കനാലില് നിന്നും മൃതദേഹങ്ങള് പൊങ്ങിവന്നപ്പോള് പരിസരത്തെല്ലാം ഗ്രാമീണവാസികള് തടിച്ചുകൂടി.\nവലിയൊരു ജനകീയപ്രതിഷേധമാണ് പിന്നീട് ശക്തിപ്പെട്ടത്. സത്യം പുറത്തെത്തിയപ്പോള് കോണ്‍ഗ്രസ്സ് സര്‍ക്കാറിനെതിരായി ജനങ്ങള് തിരിഞ്ഞു. എന്നാല് പ്രതികളായ പോലീസുകാരെ സംരക്ഷിക്കാനായിരുന്നു അന്ന് സര്‍ക്കാര് തയ്യാറായത്.\nവിചാരണക്കോടതി പ്രതികളെ വെറുതെവിട്ടു. വെടിവെപ്പില് രക്ഷപ്പെട്ട സുള്‍ഫിക്കര് അലിയുടെ നേതൃത്വത്തില് നിയമപോരാട്ടം തുടര്‍ന്നു. സര്‍ക്കാര് മാറിവന്നപ്പൊള് വെടിയേറ്റ് മരണപ്പെട്ടവരുടെ കുടുംബത്തിന് നീതിക്കായി അപ്പീല് സമര്‍പ്പിച്ചു.\nഅപ്പീലിലാണ് ശിക്ഷ വന്നിരിക്കുന്നത്.3ദശകം മുമ്പുതന്നെ കോണ്‍ഗ്രസ്സിന്റെ സമീപനം വര്‍ഗീയതയോട് സന്ധിചെയ്യുന്നതായിരുന്നു. ശിക്ഷിക്കപ്പെട്ട പ്രതികളില് ചിലര് ഇപ്പോഴും ഒളിവിലാണ്. അവരെ സംരക്ഷിക്കുന്നത് ആരായാലും അവരും നിയമത്തിന്റെ മുന്നില് കുറ്റക്കാരാണ്.\nഉത്തരേന്ത്യയുടെ വിവിധ ഭാഗങ്ങളില് കോണ്‍ഗ്രസ്സും ബിജെപിയും വര്‍ഗീയകലാപത്തിന് സഹായകരമായ നിലപാട് സ്വീകരിക്കുമ്പോള് കേരളം മതനിരപേക്ഷ പക്ഷത്താണ് ഉറച്ചുനില്‍ക്കുന്നത്.\nശബരിമല വിഷയത്തില് കോണ്‍ഗ്രസ്സും ബിജെപിയും ഉത്തരേന്ത്യന് അജണ്ടയാണ് കേരളത്തില് നടപ്പാക്കാന് നോക്കുന്നത്. അത് അനുവദിച്ചുകൂട. ഹാഷിംപുര കൂട്ടക്കൊല നമ്മെ ഓര്‍മപ്പെടുത്തുന്നത് അത്തരമൊരു കാര്യമാണ്.


Non-resident Indians (NRIs) can invest in National Pension System (NPS)NRIs can now invest in pension - Malayalam Goodreturns\n» പ്രവാസികള്‍ക്കും നാഷണല് പെന്‍ഷന് പദ്ധതിയില് ചേരാം\nപ്രവാസികള്‍ക്കും നാഷണല് പെന്‍ഷന് പദ്ധതിയില് ചേരാം\nUpdated: Tuesday, February 16, 2016, 15:57 [IST]\nനാഷണല് പെന്‍ഷന് പദ്ധതിയില് (NPS) പ്രവാസികളായ ഇന്ത്യക്കാര്‍ക്ക് ചേരാം. ഇതില് ചേരുന്നതിനും ഉപയോഗപ്പെടുത്തുന്നതിനും ഉളള തടസ്സങ്ങള് നീക്കിക്കൊണ്ടാണ് റിസര്‍വ്വ് ബാങ്ക് വിദേശനാണ്യ വിനിമയ ചട്ടങ്ങള് പരിഷ്‌കരിച്ചിരിക്കുന്നത്.\nപേന്‍ഷന് ഫണ്ട് റഗുലേറ്ററി ആന്റ് ഡവലപ്‌മെന്റ് അതോറിറ്റി (PFRDA) യുടെ മേല്‍നോട്ടത്തില് കേന്ദ്ര സര്‍ക്കാര് നടപ്പാക്കുന്ന പെന്‍ഷന് ലഭ്യമാക്കുന്നു എന്ന ലക്ഷ്യമുളള ഒരു സമ്പാദ്യ പദ്ധതിയാണ് NPS.പെന്‍ഷന് പദ്ധതിയില് ചേരൂന്നതിനു പുറമേ ബാങ്കു വഴി പണം അടയ്ക്കാവുന്നതും ആണ്.\nആന്യുറ്റി ആയിട്ട് കിട്ടുന്ന പെന്‍ഷന് തുകയും അക്കൗണ്ടില് നിന്നും പിന് വലിയ്ക്കുന്ന തുകയും വിദേശത്ത് തിരികെ കൊണ്ടുപോകാം. 18നും 60നും ഇടയില് പ്രായമുളള വ്യക്തികള്‍ക്ക് 500 രൂപ അടച്ച് ഈ പദ്ധതിയില് ചേരാവുന്നതാണ്. പ്രതിവര്‍ഷം മിനിമം 6000 രൂപയെങ്കിലും അക്കൗണ്ടില് അടച്ചിരിക്കണം.\nഒരു തവണ അടയ്ക്കാവുന്ന കുറഞ്ഞ തുക 500 രൂപയാണ്. 60 വയസ്സ് തികയുമ്പോള് ഇതില് നിന്നും 60% പണമായി പിന്‍വലിക്കാം. ബാക്കി തുക മാസന്തോറും പെന്‍ഷനായി ലഭിക്കുന്നതുമാണ്. ഇതില് 80C നിയമപ്രകാരം നികുതി ഇളവും ലഭിക്കുന്നുണ്ട്.\nRead more about: nps tax എന്‍പിഎസ് ടാക്സ് പലിശ\nNon-resident Indians (NRIs) can invest in National Pension System (NPS)NRIs can now invest in pension


എം ശിവശങ്കര് മുന്‍കൂര് ജ്യാമത്തിനായി ഇന്ന് ഹൈക്കോടതിയില് - Media Mangalam\nകൊച്ചി:മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കര് മുന്‍കൂര് ജ്യാമത്തിനായി ഇന്ന് ഹൈക്കോടതിയെ സമീപിച്ചേക്കും. ശിവശങ്കറിന്റെ അഭിഭാഷകര് മുന്‍കൂര് ജാമ്യാപേക്ഷ തയാറാക്കി എന്നാണ് റിപ്പോര്‍ട്ട്. അതേസമയം, ശിവശങ്കറിന്റെ ആരോഗ്യസ്ഥിതി സംബന്ധിച്ച് ഇന്ന് മെഡിക്കല് കോളജ് അധികൃതരോട് കസ്റ്റംസ് കൂടുതല് വിശദാംശങ്ങള് തേടും. മെഡിക്കല് കോളജിലെ ഡോക്ടര്‍മാര്‍ക്ക് പുറമേ, കസ്റ്റംസ് നിയോഗിക്കുന്ന പ്രത്യേക വിദഗ്ധ സംഘവും ശിവശങ്കറിനെ പരിശോധിച്ചേക്കും.\nനിലവില് ശിവശങ്കറിന് ഗുരുതരമായ ആരോഗ്യ പ്രശ്നങ്ങളില്ല എന്ന പ്രാഥമിക വിലയിരുത്തലാണ് മെഡിക്കല് കോളജിലെ ഡോക്ടര്‍മാര്‍ക്കുള്ളത്. സ്വര്‍ണക്കടത്തുമായി ബന്ധപ്പെട്ട് എന്‍ഫോഴ്സ്മെന്റ് രജിസ്റ്റര് ചെയ്ത കേസില് ശിവശങ്കറിന് ഹൈക്കോടതി കഴിഞ്ഞ ദിവസം മുന്‍കൂര് ജാമ്യം നല്‍കിയിരുന്നു.\nhigh court m shivashankar


ഉദയംപേരൂരിൽ വിദ്യാർത്ഥിക്ക് ക്വാറൻറീൻ നിഷേധിച്ച സംഭവം, സബ് കളക്ടർ അന്വേഷിക്കും | sub collectors enquiry in udayamperoor quarantine issues\nഉദയംപേരൂരിൽ വിദ്യാർത്ഥിക്ക് ക്വാറൻറീൻ നിഷേധിച്ച സംഭവം, സബ് കളക്ടർ അന്വേഷിക്കും\nErnakulam, First Published 14, Jun 2020, 12:28 PM\nമംഗലാപുരത്തു നിന്നും ഇന്നലെ ഉദയംപേരൂരിൽ എത്തിയ വിദ്യാർത്ഥിക്കാണ് പഞ്ചായത്ത് ക്വാറൻറീൻ സൗകര്യം ഒരുക്കാത്തതിനെ തുടർന്ന് മണിക്കൂറുകളോളം റോഡിൽ ഓട്ടോറിക്ഷയിൽ കഴിയേണ്ടി വന്നത്.\nകൊച്ചി: മംഗലാപുരത്തു നിന്നും എറണാകുളം ഉദയംപേരൂരിൽ എത്തിയ വിദ്യാർത്ഥിക്ക് ക്വാറൻറീൻ സൗകര്യമൊരുക്കുന്നതിൽ വീഴ്ച പറ്റിയ സംഭവം സബ് കളക്ടർ അന്വേഷിക്കും. പഞ്ചായത്ത് സെക്രട്ടറിക്ക് വീഴ്ച പറ്റിയെന്നാണ് പൊലീസിൻറെ പ്രാഥമിക റിപ്പോർട്ട്. മംഗലാപുരത്തു നിന്നും ഇന്നലെ ഉദയംപേരൂരിൽ എത്തിയ വിദ്യാർത്ഥിക്കാണ് പഞ്ചായത്ത് ക്വാറൻറീൻ സൗകര്യം ഒരുക്കാത്തതിനെ തുടർന്ന് മണിക്കൂറുകളോളം റോഡിൽ ഓട്ടോറിക്ഷയിൽ കഴിയേണ്ടി വന്നത്. സംഭവം വിവാദമായതിനെ തുടർന്ന് ജില്ലാ കളക്ടർ അന്വേഷണത്തിന് ഉത്തരവിട്ടിരുന്നു. ഫോർട്ട് കൊച്ചി സബ് കളക്ടർ സ്നേഹിൽ കുമാറിനാണ് അന്വേഷണ ചുമതല. പഞ്ചായത്ത് സെക്രട്ടറിയോട് വിശദീകരണം തേടാനും അടിയന്തര റിപ്പോർട്ട് ഒരാഴ്ചക്കുള്ളിൽ സമർപ്പിക്കാനുമാണ് ജില്ലാ കലക്ടർ എസ്. സുഹാസ് നിർദേശം നൽകിയത്.\nസംഭവം വിവാദമായതിന് പിന്നാലെ ജില്ലാ കളക്ടർ വിദ്യർത്ഥിക്ക് തൃപ്പൂണിത്തുറ ആയൂർവേദ കോളജിൽ ക്വാറൻറീൻ സൗകര്യം ഒരുക്കി. വീട്ടിൽ സൗകര്യം ഇല്ലാത്തിനാൽ ക്വാറൻറീൻ സൗകര്യം വേണമെന്ന് മുൻകൂട്ടി അറിയിച്ച ശേഷമാണ് വിദ്യാർത്ഥി എറണാകുളത്ത് എത്തിയത്. എന്നാൽ പഞ്ചായത്ത് കൈമലർത്തിയതോടെ ഉദയം പേരൂർ പൊലീസ് സ്റ്റേഷനിലെത്തി. പൊലീസ് ഇടപെട്ടിട്ടും ക്വാറൻറീൻ സൗകര്യം ഒരുക്കാൻ സെക്രട്ടറി നടപടി സ്വീകരിച്ചില്ലെന്നാണ് പൊലീസ് റിപ്പോർട്ട്.\nതുടർന്ന് പൊലീസ് നേരിട്ട് ദിശയിൽ ബന്ധപ്പെട്ടു. അവിടെ നിന്നും കിട്ടിയ നിർദ്ദേശം അനുസരിച്ച് അസിസ്റ്റൻറ് കളക്ടർക്ക് കത്തു നൽകാൻ വീണ്ടും പഞ്ചായത്ത് സെക്രട്ടറിയോട് ആവശ്യപ്പെട്ടു. ഇതിനു ശേഷമാണ് സെക്രട്ടറി കത്ത് നൽകാൻ പോലും തയ്യാറായതെന്നാണ് പൊലീസിൻറെ കണ്ടെത്തൽ. ഇതു സംബന്ധിച്ച റിപ്പോർട്ട് പൊലീസ് കളക്ടർക്ക് സമർപ്പിക്കും. സെക്രട്ടറിയുടെ നടപടിയെ തള്ളി പഞ്ചായത്ത് ഭരണസമിതിയും രംഗത്ത് വന്നു.\nLast Updated 14, Jun 2020, 12:28 PM\nവിദ്യാർത്ഥിക്ക് ക്വാറൻറീൻ നിഷേധിച്ച സംഭവം\nസബ് കളക്ടർ അന്വേഷിക്കും\nudayamperoor quarantine issues


04 December, 2018 09:52:04 PM\nപത്തനംതിട്ട: ശബരിമലയിലെ നിരോധനാജ്ഞ നാല് ദിവസം കൂടി നീട്ടി. ഈ മാസം എട്ടിന് അര്‍ധരാത്രി വരെ ഇലവുങ്കല്, നിലയ്ക്കല്, പമ്പ, സന്നിധാനം എന്നിവിടങ്ങളില് പത്തനംതിട്ട കളക്ടര് പി.ബി നൂഹ് നിരോധനാജ്ഞ പ്രഖ്യാപിച്ചു. നിരോധനാജ്ഞ നീട്ടണമെന്ന് എസ്പിയും എഡിഎമ്മും റിപ്പോര്‍ട്ട് നല്‍കിയിരുന്നു. ദര്‍ശനത്തിന് എത്തുന്നതിനോ ശരണം വിളിക്കുന്നതിനോ നാമജപം നടത്തുന്നതിനോ തടസമുണ്ടായിരിക്കില്ലെന്ന് ഉത്തരവില് പറയുന്നു.\nഅതേസമയം, ശബരിമല സന്നിധാനത്തെയും നിലയ്ക്കലിലെയും ഒരുക്കങ്ങളില് ത്യപ്തിയെന്ന് ഹൈക്കോടതി നിയോഗിച്ച നിരീക്ഷണ സമിതി. അതേസമയം സന്നിധാനത്ത് പൊലീസ് ഏര്‍പ്പെടുത്തിയ നിയന്ത്രണങ്ങളെക്കുറിച്ച് ദേവസ്വം ബോര്‍ഡ് സമിതിയോട് ആശങ്ക പങ്കു വച്ചു. നിയന്ത്രണങ്ങള് തുടരണമെന്ന നിലപാടാണ് പൊലീസ് സ്വീകരിച്ചത്.\nമഹാകാണിക്കയ്ക്ക് മുന്നിലെ നിയന്ത്രണങ്ങളില് ഇളവ് നല്‍കിയിട്ടുണ്ടെന്നും പൊലീസ് അറിയിച്ചു. പൊലീസ് ക്രമീകരണങ്ങള് നിരീക്ഷിക്കുമെന്നായിരുന്നു സമിതി അംഗങ്ങളുടെ പ്രതികരണം. പമ്പയില് അധികമായി മൂത്രപ്പുരകളും കക്കൂസും സ്ഥാപിക്കണമെന്നും സമിതി നിര്‍ദ്ദേശിച്ചു. മണ്ഡലകാലത്ത് ശബരിമലയിലെ അടിസ്ഥാന സൗകര്യങ്ങള് വിലയിരുത്താനാണ് ഹൈക്കോടതി സമിതിയെ നിയോഗിച്ചത്.


സ്ത്രീകളേ സ്വന്തം സ്തനങ്ങൾ നിങ്ങൾ കണ്ണാടിയ്ക്ക് മുന്നിൽ വിവസ്ത്രയായി നിന്ന് കൊണ്ട് സ്വയം പരിശോധിക്കാറുണ്ടോ? - Boolokam\nHome Boolokam സ്ത്രീകളേ സ്വന്തം സ്തനങ്ങൾ നിങ്ങൾ കണ്ണാടിയ്ക്ക് മുന്നിൽ വിവസ്ത്രയായി നിന്ന് കൊണ്ട് സ്വയം പരിശോധിക്കാറുണ്ടോ?\nസ്വന്തം സ്തനങ്ങൾ നിങ്ങൾ കണ്ണാടിയ്ക്ക് മുന്നിൽ വിവസ്ത്രയായി നിന്ന് കൊണ്ട് സ്വയം പരിശോധിക്കാറുണ്ടോ? ഉണ്ട് എന്നാണ് ഉത്തരമെങ്കിൽ വളരെ നല്ലത്. ഇല്ല എന്നാണ് ഉത്തരമെങ്കിൽ ഇനി വൈകിക്കണ്ട. കാരണം ലോകത്ത് ഏറ്റവും കൂടുതൽ സ്ത്രീകൾ മരിക്കുന്നത് സ്തനാർബുദം മൂലമാണ്. അതുകൊണ്ട് ജാഗ്രത വളരെ ആവശ്യമാണ്.\nആർത്തവത്തിന് പത്തു ദിവസങ്ങൾക്ക് ശേഷം കണ്ണാടിയ്ക്ക് മുന്നിൽ വിവസ്ത്രയായി നിൽക്കുക. പുറമെ കാഴ്ച്ചയിൽ എന്തെങ്കിലും മാറ്റമുണ്ടോ സ്തനങ്ങൾക്ക് എന്ന് നോക്കുക. തൊലിയ്ക്ക് നിറ വ്യത്യാസമോ, മുല കണ്ണുകൾ ഉള്ളിലേയ്ക്ക് വലിഞ്ഞിരിക്കുകയോ, മുലക്കണ്ണുകളിൽ നിന്ന് എന്തെങ്കിലും ദ്രാവകം ഒലിക്കുന്നുണ്ടോ എന്നൊക്കെ നോക്കുക.\nഅതിന് ശേഷം ഇടത്തെ മാറിൽ ചെയ്തത് പോലെ തന്നെ ഇടത്തെ കൈ കൊണ്ട് വലത്തെ മാറിലും കക്ഷത്തിലും പരിശോധിക്കുക. വലത്തെ സ്തനം പരിശോധിക്കുമ്പോൾ വലത്തെ കൈ തലയുടെ പിറകിൽ വെക്കുക. സ്ത്രീകളിൽ സ്തനങ്ങളിലെ ക്യാൻസർ ഇന്ന് ധാരാളമായി കണ്ടു വരുന്നു. ലോകത്ത് സ്ത്രീകളിൽ ഏറ്റവുമധികം കണ്ടുവരുന്ന ക്യാൻസറും സ്തനങ്ങളുടെ ക്യാൻസറാണ്.\nഏതു ക്യാൻസറിനെ പോലെ തന്നെ നേരത്തെ കണ്ടെത്തുവാൻ സാധിച്ചാൽ വളരെ നല്ലതാണ്. പുരുഷന്മാർക്കും സ്തനാർബുദം വരാം. പക്ഷെ അതിന് സാധ്യത സ്ത്രീകളെക്കാൾ കുറവാണ്.സ്വന്തം സ്തനങ്ങൾ വിവസ്ത്രയായി കണ്ണാടിയ്ക്ക് മുന്നിലോ, അല്ലെങ്കിൽ കുളിക്കുമ്പോഴോ പരിശോധിക്കുക. മാസത്തിൽ ഒന്നോ അല്ലെങ്കിൽ6മാസം കൂടുമ്പോഴെങ്കിലും സ്വയം പരിശോധിക്കുക. ആർത്തവത്തിന് 10 ദിവസങ്ങൾക്ക് ശേഷം ചെയ്യുക. ആർത്തവം നിന്ന സ്ത്രീകൾക്ക് മാസത്തിൽ എപ്പോൾ വേണമെങ്കിലും സ്തനങ്ങൾ പരിശോധിക്കാം.\nPrevious articleപ്രധാനമന്ത്രിക്ക് കത്തയച്ചവർക്കെതിരെ രാജ്യദ്രോഹത്തിനു രജിസ്റ്റർ ചെയ്ത കേസിലെ ആ വിഖ്യാത എഫ്.ഐ.ആർ ഇതാ\nNext articleഅടുക്കളജോലി പെണ്ണിൻ്റെ കടമയാണെന്ന് ഇന്ത്യൻ ഭരണഘടന അനുശാസിക്കുന്നില്ല, അതിന് സ്ത്രീയെ നിർബന്ധിക്കാനുള്ള അവകാശം ഒരാൾക്കുമില്ല


Wardrobe Malfunction Of Bollywood Celebrities - Malayalam Filmibeat\nബോളിവുഡിലെ വസ്ത്ര ദുരന്തങ്ങള്\n| Published: Friday, June 28, 2013, 12:37 [IST]\nവാഡ്‌റോബ് മാല്‍ഫങ്ഷന് എന്ന ടേം ഫാഷന്, ചലച്ചിത്ര ലോകത്ത് ഏറെ പ്രധാന്യമുള്ളതും മോഡലുകളും താരങ്ങളിലും സംഭ്രമം സൃഷ്ടിക്കാന് പോന്നതുമാണ്. ഫാഷന് ഷോകള്‍ക്കിടയില് വസ്ത്രങ്ങള് സ്ഥാനം തെറ്റുന്നതും ഊന്നുവീഴുന്നതുമെല്ലാം കരിയറിലെ വലിയ ദുരന്തമായി മാറാറുണ്ട് ഫാഷന് ലോകത്ത്.\nഎന്നാല് ചലച്ചിത്രലോകത്ത് വാഡ്‌റോബ് മാല്‍ഫങ്ഷന് പബ്ലിസിറ്റിയ്ക്കായി ഉപയോഗിക്കുന്ന വിരുതത്തികളുമുണ്ട്, പ്രത്യേകിച്ചും ബോളിവുഡില്. അശ്രദ്ധകൊണ്ട് അബദ്ധം വന്നുപോകുന്ന താരങ്ങളും മനപ്പൂര്‍വം വസ്ത്രങ്ങള് സ്ഥാനം തെറ്റിയ്ക്കുകയും തെറ്റിയത് പ്രദര്‍ശിപ്പിക്കുകയും ചെയ്യുന്നവരും ബോളിവുഡില് ഏറെയുണ്ട്.\nഇവയെല്ലാം വലിയ വാര്‍ത്തയാകാറുമുണ്ട്. പലപ്പോഴും പൊതുപരിപാടികള്‍ക്കും മറ്റുമെത്തുന്ന നിടമാരുടെ വ്‌സ്ത്രധാരണ പിശകാണ് വലിയ വാര്‍ത്തയാകാറുള്ളത്. ഇതാ ബോളിവുഡിലെ ചില വാഡ്രോബ് മാല്‍ഫങ്ഷനുകള്.\nഒരുകാലത്ത് എന്തെങ്കിലുമെല്ലാം ചെയ്ത് മാധ്യമശ്രദ്ധ നേടാന് ശ്രമിച്ചിരുന്ന താരമായിരുന്നു രാഖി സാവന്ത്. ഐറ്റം ഡാന്‍സും റിയാലിറ്റിഷോകളും ഒപ്പം വാഡ്രോബ് മാല്‍ഫങ്ഷനും രാഖിയുടെ പ്രധാന നമ്പറുകളിലൊന്നായിരുന്നു. ഇറുകിയ വസ്ത്രങ്ങള് ധരിച്ച് സ്വകാര്യ ഭാഗങ്ങളുടെ ആകൃതികള് വരെ പ്രദര്‍ശിപ്പിച്ചാണ് രാഖി സാവന്ത് വാര്‍ത്തകളില് ഇടം നേടിയത്. വല്ലാതെ ഇറുകിയ ലെതര് പാന്റ് ധരിച്ച് വാര്‍ത്തയില് ഇടം നേടിയ രാഖിയാണ് ചിത്രത്തില്\nബോളിവുഡിന്റെ ബോംബ് ഷെല് എന്നാണ് മല്ലികയെ വിളിച്ചിരുന്നത്. ലൈംലൈറ്റിലെത്താന് പല തന്ത്രങ്ങളും പയറ്റിയ താരമായിരുന്നു മല്ലിക. വാഡ്‌റോബ് മാല്‍ഫങ്ഷന് മല്ലികയുടെ തന്ത്രമായിരുന്നുവെന്ന് അടക്കംപറച്ചിലുകളുണ്ട്. ഇറക്കം കുറഞ്ഞ വസ്ത്രങ്ങള് ധരിച്ച ്‌പൊതുവേദികളില് ഇരുന്ന് സ്വാകാര്യ ഭാഗങ്ങള് പ്രദര്‍ശിപ്പിച്ച് മല്ലിക നിരവധി തവണ വാര്‍ത്തകളില് ഇടം നേടിയിട്ടുണ്ട്.\nഇറുകിയ വസ്ത്രം ധരിച്ച് പരിപാടിയ്‌ക്കെത്തിയ പ്രിയങ്ക ചോപ്രയ്ക്കും ഇത്തരത്തില് അബദ്ധം പറ്റിയിട്ടുണ്ട്.\nപൊതവേദികളിലെത്തുമ്പോള് വസ്ത്രധാരണത്തില് ഏറെ ശ്രദ്ധിയ്ക്കുന്ന താരമാണ് ഐശ്വര്യ. പക്ഷേ ചിലപ്പോഴൊക്കെ ചില അശ്രദ്ധകള് ഐശ്വര്യയ്ക്കും പറ്റിയിട്ടുണ്ട്. ഇവിടെ ഇറുകിയ ബ്ലൗസാണ് ഐശ്വര്യയെ വെട്ടിലാക്കിയത്.\nട്വിറ്ററിലൂടെ പൂനം പാണ്ഡേ കാട്ടക്കൂട്ടുന്ന കാര്യങ്ങള് ആരെയും അമ്പരപ്പിക്കുന്നതാണ്. പോപ്പുലാരിറ്റിയ്ക്കായി പൂനം ട്വിറ്ററിനെയും നഗ്നതയെയുമാണ് ആയുധമാക്കുന്നത്. കുഞ്ഞുപാവാട ധരിച്ച പൂനം പാണ്ഡേ പാപ്പരാസികള്‍ക്ക് വിരുന്നായപ്പോള്.\nപലവട്ടം വസ്ത്രധാരണത്തിലെ അശ്രദ്ധകാരണം വിമര്‍ശിക്കപ്പെട്ട താരമാണ് പരിണീതി. ശരീരത്തന് ചേരാത്തത്രയും ഇറുകിയ വസ്ത്രങ്ങള് ധരിച്ച് കാണുന്നവരില് അരോചകത്വം സൃഷ്ടിയ്ക്കുന്ന പരിണീതിയാണ് ചിത്രത്തില്.\nസുസ്മിതയ്ക്കും പറ്റിയിട്ടുണ്ട് ഈ അബദ്ധം. സുസ്മിത കുട്ടിപ്പാവാടയിട്ട് പൊതുവേദില് ഇരുന്ന് സംസാരിക്കുന്നതിനിടെ പാപ്പരാസികള് പകര്‍ത്തിയ ചിത്രമാണിത്.\nചെറിയ പാവാടയിട്ട് ഷൂട്ടിങ്ങിനായി സൈക്കിള് ചവിട്ടുമ്പോഴായിരുന്നു കത്രീനയ്ക്ക് അബദ്ധം പിണഞ്ഞത്. ആ ചാന്‍സ് പാപ്പരാസികള് മിസ് ചെയ്തുമില്ല.\nചിത്രത്തില് കാണുന്ന കങ്കണയുടെ വേഷം ഏറെ വിമര്‍ശിക്കപ്പെട്ടിരുന്നു. മുന്നും പിന്നും ആവശ്യത്തില്‍ക്കൂടുതല് അനാവരണം ചെയ്യുന്നതാണെന്നായിരുന്നു വിമര്‍ശനം. ഫാഷന് എന്ന ചിത്രത്തില് ഒരു വാഡ്‌റോബ് മാല്‍ഫങ്ഷന് രംഗത്ത് കങ്കണ അഭിനയിച്ചിരുന്നു.\nഹോ... ശ്രിയ ശരണ് രക്ഷപ്പെട്ടത് തലനാരിഴയ്ക്ക്!\nക്യാമറയ്ക്കു മുന്നില് വീണയുടെ തുണിയഴിഞ്ഞു\nRead more about: wardrobe malfunction dress actress bollywood വസ്ത്രം വസ്ത്രധാരണം നടി ബോളിവുഡ്\nWardrobe malfunction isacommon problem among celebrities! Most of the wardrobe malfunctions of Bollywood celebrities were always noticed by the paparazzi.\nStory first published: Friday, June 28, 2013, 12:37 [IST]


തന്റെ നായികയാവാൻ വിസമ്മതിച്ച താരങ്ങളെ കുറിച്ച് ഇന്ദ്രൻസ്; അറിഞ്ഞുകൊണ്ട് ആരെങ്കിലും തീവണ്ടിക്ക് തലവെക്കുമോ; തുറന്ന് പറയുന്നു !!!! - Skylark Pictures\nമലയാള സിനിമയിൽ ഇന്ന് ഏറ്റവും തിരക്കേറിയ ഏറ്റവും മികച്ച വേഷങ്ങൾ ചെയ്യുന്ന നടനാണ് ഇന്ദ്രൻസ്. ചെറുതും വലുതുമായ ഒട്ടേറെ വേഷങ്ങൾ കൊണ്ട് ചിരിപ്പിച്ചിട്ടുള്ള ഇന്ദ്രൻസ് കാലങ്ങൾ കൊണ്ട് സ്വഭാവ നടനായി മാറുകയായിരുന്നു. ആദ്യ കാലങ്ങളിൽ സിനിമയിൽ വസ്ത്രാലങ്കാരം ചെയ്തിരുന്ന ഇന്ദ്രൻസ് പിന്നീട് അഭിനയ ലോകത്തിലേക്ക് എത്തുന്നത്. ഇതുവരെ 250 മുകളിൽ സിനിമയിൽ അഭിനയിച്ച ഇന്ദ്രൻസ് സിഐഡി ഉണ്ണികൃഷ്ണൻ ബി എ , ബി എഡ് എന്ന സിനിമയാണ് കരിയറിൽ വഴിത്തിവ് ആകുന്നത്.\nഎന്നാൽ കോമഡി നടനിൽ നിന്നും 2018 ആകുമ്പോൾ മികച്ച നടനുള്ള സംസ്ഥാന അവാർഡ് നേടുന്നതിലേക്ക് ഇന്ദ്രൻസ് വളർന്നു. ആളൊരുക്കം എന്ന ചിത്രത്തിന് ആയിരുന്നു അവാർഡ്. ഇപ്പോൾ മലയാളത്തിൽ ഏറ്റവും കൂടുതൽ ഇഷ്ടമുള്ള നടന്മാരുടെ നിരയിലേക്ക് എത്തി ഇന്ദ്രൻസ്. ഹോം എന്ന ചിത്രത്തിൽ കൂടി ഇന്ദ്രൻസിന് കിട്ടിയ ഫാൻസ് അത്രക്കും വലുത് ആയിരുന്നു. എന്നാൽ തന്റെ നായികയാകാൻ പല നടിമാരും വിമുഖത കാണിച്ചതായി ഇന്ദ്രൻസ് പറയുന്നു. അവരോടൊന്നും തനിക്ക് ഒരിക്കലും പോലും അതൃപ്തി തോന്നിയിട്ടില്ല. താനാണ് നായകനെന്ന് അറിഞ്ഞപ്പോൾ മാറി നിന്ന നായികമാരുണ്ട്. ഒരിക്കലും ആ നടിമാരെ കുറ്റം പറയില്ല. ആ.ത്മ.ഹ.ത്യ ചെയ്യാനല്ലാതെ അറിഞ്ഞു കൊണ്ട് ആരും തീവണ്ടിക്ക് തലവെക്കില്ലല്ലോ? ഓരോരുത്തർക്കും അവരുടെ കരിയറും ഇമേജുമൊക്കെ പ്രധാനപ്പെട്ടതാണ്. സ്റ്റേജിൽ വെച്ച് ഷാരൂഖ് ഖാൻ എടുത്തുയർത്തി എന്നു പറയാനാണോ ഇന്ദ്രൻസ് എടുത്തുയർത്തി എന്ന് പറയാനാണോ ഒരു നടിക്ക് ഇഷ്ടമുണ്ടാകുക.\nആ വ്യത്യാസമുണ്ടല്ലോ അതാണ് വ്യത്യാസം. ഈ മാറ്റിയിരുത്തലും ഇറക്കിവിടലുമൊന്നും തനിക്ക് പുത്തരിയല്ല. ചില സിനിമകളുടെ ക്ലൈമാക്സ് സീനിൽ നിന്ന് മാറ്റിയ നിർത്തിയ അനുഭവമുണ്ടായിട്ടുണ്ട്. ആദ്യമൊക്കെ അത് കേൾക്കുമ്പോൾ വിഷമം തോന്നിയിട്ടുണ്ട്. പിന്നീടാണ് അതിന്റെ യാഥാർഥ്യം തനിക്ക് മനസിലായത്. അതുവരെ കോമാളി കളിച്ച് തലകുത്തി നിൽക്കുന്ന കഥാപാത്രങ്ങളായിരിക്കും തന്റേത്. അങ്ങനെ ഒരു വളർച്ച ഒന്നുമില്ലാത്ത കഥാപാത്രം ക്ലൈമാക്സ് സീനിൽ കയറി നിൽക്കുമ്പോൾ അതിന്റെ ഗൗരവം നഷ്ടമാകും. അത് സിനിമയെ ബാധിക്കും. ഇതു മനസിലാക്കിയതോടെ താൻ തന്നെ സംവിധായകനോട് പറഞ്ഞു തുടങ്ങി ഈ സീനിൽ താൻ നിൽക്കാതിരിക്കുന്നതല്ലേ നല്ലത്.


'ബ്രിട്ടീഷ് കൈരളി' : കുതിപ്പും കിതപ്പും നിറഞ്ഞ ഒരു വർഷം പിന്നിടുമ്പോൾ ! - British Kairali\nഒരു പക്ഷേ ഇതൊരു നിയോഗമാണ്. യുകെയിൽ ചിതറി കിടന്നിരുന്ന ആയിരക്കണക്കിന് മലയാളി സമൂഹത്തെ ഒരു ന്യൂസ് പോർട്ടലിലൂടെ ഒരുമിപ്പിക്കുകയും അവർക്കിടയിൽ ലോകത്താകമാനമുള്ള വർത്തമാനകാല യാഥാർത്ഥ്യങ്ങളെ വിപുലവും നിഷ്പക്ഷവുമായി അവതരിപ്പിക്കാൻ പാകത്തിൽ ഒരു ഓൺലൈൻ പോർട്ടൽ നടത്തിക്കൊണ്ട് പോകുകയെന്നതും ഒരു ഭഗീരഥ യത്നം തന്നെയാണ്. 2020 ഏപ്രിൽ ആദ്യ വാരത്തിലാണ് ബ്രിട്ടീഷ് കൈരളി പ്രസിദ്ധീകരണം ആരംഭിക്കുന്നത്.\nഈ പോർട്ടലിലൂടെ ബ്രിട്ടനിലെ ആനുകാലിക വാർത്തകൾക്ക് പുറമെ കേരളത്തിലങ്ങോള മിങ്ങോളമുള്ള പ്രശസ്തരുടെ എഴുത്തുകളും കുറിപ്പുകളും അനുഭവ കഥകളും സാഹിത്യ സൃഷ്ടികളും പ്രസിദ്ധീകരിക്കാനും സാധിച്ചു. ഇതിനകം തന്നെ ജാതി മത വർഗ രാഷ്ട്രീയ ഭേദമന്യേ ബ്രിട്ടനിലെ മലയാളി സമൂഹം ഒന്നടങ്കം എറ്റടുത്ത ബ്രിട്ടീഷ് കൈരളി ഇപ്പോൾ അതിൻ്റെ കർമ്മപഥത്തിൽ ഒരാണ്ട് പൂർത്തീകരിക്കുകയാണ്.\nബ്രിട്ടനിലെ മലയാളികൾക്ക് പുറമെ, ഫ്രാൻസ്, ജർമനി, അമേരിക്ക, കാനഡ, ഓസ്‌ട്രേലിയ, ഗൾഫ് നാടുകൾ തുടങ്ങി 80 ൽ അധികം രാജ്യങ്ങളിൽ നിന്നും ബ്രിട്ടീഷ് കൈരളിക്ക് സ്ഥിരം വായനക്കാരുണ്ട്. ഈ കോവിഡ് കാലത്ത് പരിമിതികൾക്കുള്ളിൽ നിന്നു കൊണ്ട് തന്നെ മാസം ശരാശരി 30,000 ത്തിൽ അധികം വായനക്കാർ ബ്രിട്ടീഷ് കൈരളിക്കുണ്ട് എന്നത് സന്തോഷം പ്രകരുന്ന കാഴ്ചയാണ്. ബ്രിട്ടീഷ് കൈരളിയുടെ ഫേസ്‌ബുക്ക് പേജ് ഈയിടെ 10,000 ഫോളോവെഴ്‌സ് എന്ന നാഴികക്കലും പിന്നിടുകയുണ്ടായി. പ്രചാരണത്തിന്റെ കാര്യത്തിൽ യുകെയിലെ പതിഞ്ചോളം വരുന്ന മലയാളം പോർട്ടലുകളിൽ, ഇപ്പോൾ ആദ്യത്തെ അഞ്ചു സ്ഥാനങ്ങളിൽ ബ്രിട്ടീഷ് കൈരളി ഉണ്ട് എന്നതും സന്തോഷം നൽകുന്നു.\nകേരളത്തിലെ പ്രശസ്ത മാപ്പിളപ്പാട്ട് ചരിത്രകാരനും പട്ടുറുമാൽ ഫൈയിം വിധികർത്താവുമായ ഫൈസൽ എളേറ്റിൽ, ആനുകാലിക ലേഖനങ്ങളിലൂടെയും ബ്ലോഗ് എഴുത്തിലൂടെയും പ്രശസ്തനായ പ്രമുഖ കോളമിസ്റ്റ് അഡ്വ.ടി.പി.എ.നസീർ , അമേരിക്കയിലെ വിസ്കോൺസിനിൽ നിന്നും ‘മറക്കാതിരിക്കാനായി മാത്രം’ എന്ന ബ്ലോഗിൽ ശ്യാമ എന്ന പേരിൽ എഴുതുന്ന ആർഷ അഭിലാഷ്, സൗദി അറേബിയയിലെ റിയാദിൽ മലയാളി കൂട്ടായ്മയിൽ ലേഖനങ്ങൾ എഴുതുന്ന ഫാബില ഗഫൂർ, ‘യുകെ യിലെ ടി സൈഡ് യൂണിവേഴ്സിറ്റി യിൽ നിന്നും കംപ്യൂട്ടർ അനിമേഷനിൽ ബിരുദം നേടിയ ഈവ ‘ എന്ന തൂലിക നാമത്തിൽ പ്രശസ്ഥയായ അശ്വതി, ‘ ‘സോൾ സെർച്ചേസ് ‘ എന്ന ബ്ലോഗിലൂടെ പ്രശസ്ഥയായ ബിർമിങ്ങ്ഹാം സിറ്റി യൂണിവേഴ്സിറ്റി യിൽ പോസ്റ്റ് ഡോക് ഗവേഷകയായി ജോലി ചെയ്യുന്ന റോഷ്നി അജീഷ്, ഹെമൽ ഹെമ്പ്സ്റ്റഡിലെ ഫിലിം ഡിറക്ടറും എഴുത്തുകാരനുമായ ജോജി പോൾ, യുവ കവയത്രി സൽ‍മ ജസീർ നാദാപുരം ,സുഗതൻ തെക്കേപ്പുറം തുടങ്ങിയ പ്രഗൽഭരായ എഴുത്തുകാർ ബ്രിട്ടീഷ് കൈരളിയിലെ സ്ഥിരം സാന്നിദ്ധ്യമാണന്നറിയിക്കുന്നതിൽ ചാരിതാർത്ഥ്യമുണ്ട്. കൂടാതെ കേരളത്തിനകത്തും പുറത്തും പ്രശസ്ഥരായ എഴുത്തുകാർ ഗസ്റ്റ് കോളത്തിലൂടെയും നമ്മോടപ്പമുണ്ട്. മുൻ മന്ത്രി എം കെ മുനീർ, ബാലുശ്ശേരി എം എൽ എ പുരുഷൻ കടലുണ്ടി തുടങ്ങിയ പ്രമുഖരുടെ അഭിമുഖങ്ങളും ബ്രിട്ടീഷ് കൈരളി പ്രധീകരിക്കുകയുണ്ടായി.\nഷാഫി മരക്കാരുടെ നേതൃത്വത്തിലുള്ള എഡിറ്റോറിയൽ ബോർഡിൽ യുകെയിലെ വിവിധ മേഖലകളിലുള്ള ആളുകൾ അംഗങ്ങളായുണ്ട്. ലണ്ടനിലെ മലയാളി സമൂഹത്തിലെ വിവിധ സംഘടന നേതാക്കൻമാരായ വിവി. സഹീർ, ഡോ.റിയാസ്, കൗൺസിലർ സുഗതൻ, മുരളി മുകുന്ദൻ, സഗീർ, ഷഫീർ, അബ്ദുൽ അസീസ് , മൊയ്തീൻ തുടങ്ങിയവരുടെ ശക്തമായ പിന്തുണയും ഇടപെടലും ഈ ജേർണലിനെ ശക്തമായി മുന്നോട്ട് നയിക്കുന്ന ഘടകമാണ്.\nഇയ്യിടെ നമ്മോട് വിട പറഞ്ഞ ‘ബ്രിട്ടനിലെ മലയാളികളുടെ അമ്പാസിഡർ’ എന്നറിയപ്പെട്ടിരുന്ന ടി. ഹരിദാസിൻ്റെ സ്നേഹമയമായ ഇടപെടൽ ബ്രിട്ടിഷ് കൈരളിയുടെ സ്വകാര്യമായ ഒരഭിമാനമായിരുന്നു. എന്നാൽ അദ് ദേഹത്തിൻ്റെ പെട്ടെന്നുള്ള വേർപാട് ബ്രിട്ടീഷ് കൈരളിക്ക് മാത്രമല്ല ഇംഗ്ലണ്ടിലെ മൊത്തം മലയാളികൾക്കും തീരാനഷ്ടമാണുണ്ടാക്കിയത്.\nസമീപ ഭാവിയിൽ ബ്രിട്ടീഷ് കൈരളി, മലയാളത്തിലെ ഓൺലൈൻ പോർട്ടൽ രംഗത്തെ ഒഴിച്ചുകൂടാനാവാത്ത മാധ്യമ ശക്തിയായി മാറുമെന്നും, അതിനാവശ്യമായ പിന്തുണയും സഹായങ്ങളും ലോകത്ത് എല്ലായിടത്തുമുള്ള മലയാളികളിൽ നിന്നുണ്ടാവുമെന്നും നമുക്ക് പ്രത്യാക്ഷിക്കാം!\n2021ൽ ഫോബ്സ് മാഗസിൻ തെരഞ്ഞെടുത്ത ഇന്ത്യക്കാരായ ശതകോടീശ്വരന്മാരുടെ പട്ടികയില് 10 മലയാളികളും. പ്രവാസി വ്യവസായിയും ലുലു ഗ്രൂപ്പ് ചെയർമാനുമായ എം.എ യുസഫലിയാണ് ഏറ്റവും സമ്പന്നനായ മലയാളി. 480 കോടി ഡോളറാണ് (35,600 കോടി രൂപ) യൂസഫലിയുടെ ആസ്തി. ഫോബ്സ് പട്ടികയില് ആഗോളതലത്തില് 589ാം സ്ഥാനത്തും ഇന്ത്യയില് 26ാം സ്ഥാനത്തുമാണ് യൂസഫലി. 330 കോടി ഡോളര് ആസ്തിയോടെ ഇന്‍ഫോസിസ് സഹസ്ഥാപകന് ക്രിസ് ഗോപാലകൃഷ്ണനാണ് പട്ടികയിലെ രണ്ടാമത്തെ അതിസമ്പന്ന മലയാളി. രവി പിള്ള, […]\nഈ തെരഞ്ഞെടുപ്പിൽ പിണറായി ജയിക്കണമെന്ന് തീവ്രഹിന്ദു വലതുപക്ഷം ആഗ്രഹിക്കുന്നു: രാഹുൽ ഈശ്വർ